
Prefaţă 


Ne socotim destul de privilegiați să recomandăm o lucrare a cărei apariţie a fost 
dorită de multă vreme de mulţi creştini. Scrisă alert, fără timpi morți, se citeşte la 
fel de uşor ca o carte de aventuri. De fapt, ne este povestită aventura doctrinară a 
vorbirii în limbi. De la prima pînă la ultima pagină, interesul cititorului rămîne 
treaz. Verva strălucitoare a lui Fernand Legrand aproape te face să uiţi că lucrarea 
lui este un studiu biblic serios, aprofundat şi cuprinzător despre un subiect căruia îi 
tratează toate aspectele. Această carte nu va lăsa pe nimeni indiferent. Va fi de aju- 
tor tuturor cercurilor reformate, evanghelice, penticostale sau carismatice care se 
scaldă într-un ocean de subiectivism. Pornind pe o cale personală, Fernand Legrand 
ne prezintă un studiu obiectiv al vorbirii în limbi. Şi-a interzis cu stricteţe să iasă din 
itinerar, ca să nu-l rătăcească pe cititor pe nişte căi lăturalnice. Toată forța cărții stă 
în această constrîngere pe care şi-a impus-o de bunăvoie. El evită capcana experi- 
ențelor subiective ca să ne aducă neîncetat pe Stînca de nezguduit a Cuvîntului lui 
Dumnezeu. Îi suntem recunoscători că a rezistat ispitei de a-şi atrage cititorul prin 
povestirea unor experiențe sau antiexperienţe care nu prind decît minţile slabe şi 
lacome după senzaţii. 

Autorul se dovedeşte a fi un polemist de temut. Gîndirea lui hrănită puternic din 
seva Cuvîntului lui Dumnezeu şi dotată cu o pătrundere deosebită arată rătăcirea şi 
o denunţă cu o vigoare întru totul pauliniană. Îi suntem îndatoraţi că a putut scrie o 
carte care, avînd conţinutul unei dezbateri teologice, poate fi citită şi înțeleasă şi de 
un neinițiat. 

Dacă uneori pana devine ironică, are mare grijă ca să rîdă doar de el însuşi. Dar 
cel mai mare merit al lui Fernand Legrand este nu numai că a demontat mecanismul 
rătăcirii, al erorii dinspre interior, ci şi că a recunoscut că s-a înşelat şi că a avut 
curajul de a o spune. 

Această carte ia poziţie fără echivoc asupra unui subiect pe cît de actual, pe atît 
de controversat. Profesorii şi studenţii facultăţilor şi institutelor biblice vor găsi în 
această carte gînduri inedite, ca şi o argumentare solid întocmită care ni se pare de 
necombătut. Neclaritatea ceţii care plutea încă deasupra subiectului s-a ridicat. În 
sfîrşit se vede clar acum. Mulţumim autorului că a spus cu glas tare ce gîndeau 
mulți. 

Dorim ca această carte să aibă o răspîndire mondială. Această carte conţine dina- 
mită. Dorim, pur şi simplu, să fie dinamică în viaţa spirituală, pentru bazele spiri- 
tuale ale cîtor mai mulți. Ideea de a ataşa un supliment pe bază de chestionar este 
originală. La el se vor putea referi toți cei care vor fi chemaţi să lupte pentru cre- 
dința dată sfinților o dată pentru totdeauna. 

Nu avem decît un singur regret de exprimat şi o singură critică de făcut, anume 
că această carte nu a fost scrisă şi publicată cu zece ani mai înainte. | Traducerea 
acestei cărți s-a făcut după originalul apărut în 1982 şi ediţia a doua 1984]. Editorii. 

Prolog 


Mare mi-a fost mirarea, în ziua de după întoarcerea mea din lume la Cristos, cînd 
am descoperit că nişte oameni aparent serioşi, spirituali şi consacraţi, oameni pe 
care Duhul [Spiritul] lui Dumnezeu îi folosea pentru salvarea sufletelor, se zbirleau 
de îndată ce li se vorbea despre darurile Duhului, dar mai ales despre vorbirea în 
limbi. Cu tristeţe îi auzeam uneori denigrînd lucrarea pe care Dumnezeu o făcea 
totuşi în cei pe care ei îi numeau ironic „excitaţii din strada de alături“. 

Ca nişte lăudăroşi îi spintecau cu loviturile mari ale declaraţiilor pe care le soco- 
team atît categorice, cît şi găunoase, ca: „Darul limbilor nu mai există“ sau: „Asta 
era pentru vremurile apostolice“. Convingerea lor mă impresiona mai mult decît 
argumentele lor, căci, la drept vorbind, în materie de argumente nu-i auzeam apărîn- 
du-şi biblic convingerile. În bisericile lor, subiectul limbilor era la fel de tabu ca şi 
sexualitatea sau vindecarea bolnavilor. Nu se vorbeşte despre ele — punct. În sine ar 
fi un lucru corect, dacă nu ar şopti apoi cu un aer de superioritate: „Noi ştim toate 
acestea mai bine...“ 

Nu îndrăzneam să discut subiectul cu ei, căci eram tînăr, fără experiență, şi baga- 
jul meu biblic era mai degrabă sărac. Dar oricît de elementară ar fi fost cunoaşterea 
pe care o aveam din Cuvîntul lui Dumnezeu, mă întrebam ce fel de ochelari foloseau 
aceşti oameni, dacă le scăpa din vedere numeroasele texte care, în Noul Testament, 
se referă la vorbirea în limbi; căci, în ce mă privea, dacă aş fi vrut să le evit, n-aş fi 
putut-o face. Mă întrebam cum putea o parte din lumea evanghelică să ajungă să se 
joace de-a v-aţi ascunselea cu aceste texte; dacă ele se puteau evita în predică, în 
studiul personal al Scripturilor era cu neputinţă. Ele apar peste tot în Noul Testament. 

A le ignora îmi părea la fel de grav ca şi a-l ignora pe apostolul Petru în Evan- 
shelii. N-a spus lesus: „lată semnele care vor însoţi pe cei ce vor crede: în Numele 
Meu vor scoate [demoni]; vor vorbi în limbi noi; vor lua în mînă şerpi; dacă vor bea 
ceva de moarte, nu-i va vătăma; îşi vor pune mîinile peste bolnavi, şi bolnavii se vor 
însănătoşi“ (Mc.16:17-18)? Desigur, nu oricine s-a întors la Dumnezeu îşi dovedeş- 
te credinţa scoţînd demoni, bînd o băutură mortală, mîncînd ciuperci otrăvitoare fără 
să fie afectat, vorbind în limbi noi sau vindecînd bolnavi. Dar are cineva dreptul să 
scoată o asemenea piesă din minunatul puzzle [joc de reconstituire a unui întreg din 
fragmente decupate] al imaginii biblice? Într-o zi, cineva mi-a spus pe un ton serios 
că vorbirea în limbi este satanică. Hopa! Am aflat de atunci că el şi-a moderat păr- 
erea. Cum se poate ignora faptul că atîţia creştini au făcut experienţa vorbirii în 
limbi şi spun despre ea că este o mare binecuvîntare? Se poate trece sub tăcere fap- 
tul că în lume cel mai rapid progresează bisericile penticostale (lăsînd la o parte 
Islamul şi poate Martorii lui Jehova)? Lucrarea printre ţigani li se datorează şi e 
uimitoare; apostolul Pavel, numit cel mai mare după Acela Unic, nu a spus oare: 
„Eu vorbesc în limbi mai mult decît voi toţi“? Aceste cuvinte ale marelui apostol al 
naţiunilor vor fi titlul acestei cărți. 


Capitolul 1 
Un mesaj adresat oamenilor? 


Într-o zi mi-a căzut în miini o lucrare ştiinţifică. Mare mi-a fost surpriza cînd am 
citit rîndurile scrise de cineva care voia să fie luat în serios: „Darul limbilor nu-şi 
mai are raţiunea de a fi, pentru că astăzi se pot învăţa limbi la şcoală“. Însă apos- 
tolul Pavel (şi el a fost la şcoală!) predică la atîţia oameni de diferite limbi că acest 
dar îi era dat mai mult ca altora ca să fie înţeles de aceşti păgîni cu limbi aşa de di- 
ferite. Slăbiciunea argumentului mi-a sărit imediat în ochi. Între timp mă adîncisem 
mai mult în Biblie şi începusem s-o cunosc mai bine. Cum ar fi putut Pavel să se 
servească de vorbirea în limbi pentru predicare, atunci cînd el însuşi îi învaţă pe alţii 
că „cine vorbeşte în altă limbă nu vorbeşte oamenilor, ci lui Dumnezeu“ (1.Cor.14: 
2)? Dacă deci vorbirea în limbi nu se adresează decît lui Dumnezeu şi nu oamenilor, 
Pavel ar fi fost în contradicţie flagrantă cu Duhul Sfînt care îl inspirase să scrie acest 
text hotărîtor: „Cine vorbeşte în altă limbă nu vorbeşte oamenilor, ci lui Dumne- 
zeu“. Argumentul m-a dezamăgit prin sărăcia lui dublată de o evidentă nesincerita- 
te faţă de nişte adevăruri aşa de clare. Aceste explicaţii care nu explicau nimic m-au 
făcut să devin sceptic faţă de cei ce se împotriveau vorbirii în limbi. Într-adevăr, 
bate la ochi faptul că, în Biblie, vorbirea în limbi n-a fost folosită niciodată pentru 
altceva decît pentru a se adresa lui Dumnezeu, căci lui Dumnezeu nu mă pot adresa 
decît în rugăciune sau în laudă. Nu e posibil să-L sfătuiesc pe Dumnezeu, să-L 
evanghelizez, să-L îmbărbătez sau să-l profeţesc. 


Nu există alternativă 

În vorbirea în limbi, Dumnezeu nu Se adresează niciodată oamenilor, ci oamenii 
se adresează lui Dumnezeu. Duhul Sfînt nu Se poate contrazice. 

La o privire amănunțită, se vede că la Cincizecime nu a fost o predicare în limbi, 
ci s-au vestit „lucrările mari ale lui Dumnezeu“ (Fap.2:11). Această laudă adusă 
Dumnezeului Israelului împrumuta limbile păgînilor, iar urechile evreilor, obişnuite 
cu limbile acelor țări de unde veniseră, le înțelegeau. Ce şoc a fost aceasta pentru 
toți aceşti evrei veniţi la Ierusalim din cincisprezece țări diferite ca să se închine 
Dumnezeului Israelului..., ei, care credeau că limba lor evreiască, limba bunului po- 
por ales, era singura pe care putea s-o înțeleagă „bunul Dumnezeu“. În sfârşit, 
Dumnezeul lor nu era Dumnezeul fiecăruia şi al oricui! Să-l împartă cu păgînii — 
nici vorbă! Şi iată că la Cincizecime Iahve al lor nu numai că înţelege araba, grea- 
ca şi alte treisprezece limbi la fel de bine ca ebraica, dar Duhul Său Sfînt vorbeşte 
toate aceste limbi prin apostoli şi discipoli. 

Altfel zis, lauda care vine din cer revine în cer după ce s-a cufundat într-o baie 
de limbi păgîne. Ar vrea să însemne aceasta că păgînii cu limbile lor barbare au ace- 
eaşi valoare pentru Iahve ca şi ei? Să fie darul vorbirii în limbi semnul acestui fapt? 

Prima vorbire în limbi 

Înainte de a merge mai departe, vreau să relatez o întîmplare în care cunoştinţele 
mele biblice au fost puse la încercare. Eram în compania unor frați consacraţi şi îna- 
intaţi în credință. Fiecare îşi cunoştea bine Biblia şi discuţiile noastre se refereau tot- 
deauna la ea. Cel mai în vîrstă a pus întrebarea: „Cînd s-a vorbit în limbi pentru pri- 
ma oară?“ Răspunsurile au ţîşnit spontan şi au fost identice: „La Cincizecime!“ 
Eram aşa de sigur de răspuns, şi totuşi nu era adevărat. A fost la turnul Babel (Gen. 
11:7). M-am necăjit că nu mă gîndisem la aceasta. 

Nu voi uita niciodată explicaţia care a urmat. Diversitatea de limbi de la turnul 
Babel era urmarea unei judecăți. În Biblie există legea primei menționări, adică un 
adevăr care este menționat în Biblie pentru prima oară îşi păstrează înţelesul pînă la 
sfîrşit. În cursul timpului sensul i se poate mări, dezvolta, îmbogăţi, dar valoarea lui 
inițială nu se va anula. E deci oare cu putinţă ca vorbirea în limbi să poarte în ea 
ideea de judecată? Textul acesta afirmă în orice caz aşa ceva. Textul central al vor- 
birii în limbi, reluat de Pavel în 1.Corinteni 14:21, se află în Isaia 28:11. Pavel, insu- 
flat de Duhul Sfînt, îl citează liber pe profetul Isaia: „Ei bine! Prin nişte oameni cu 
buze biîlbiitoare şi cu vorbirea străină va vorbi poporului acestuia Domnul“. Citatul 
din Isaia continuă cu o precizare care confirmă că în vorbirea în limbi e cuprinsă 
ideea de judecată: „Ca mergînd să cadă pe spate şi să se zdrobească, să dea în laţ şi 
să fie prinşi“ (v.13). Atunci mi-am amintit că la Cincizecime nişte limbi ca de foc 
(Fap.2:3) coboriseră peste cei prezenţi. Limbi de foc... Fără îndoială că în Scriptură 
focul este un simbol al judecății. Chiar dacă efectul lui poate fi curăţător, sensul 
judecății se regăseşte pretutindeni în foc. M-am agăţat o clipă de ideea că focul 
n-ar fi o judecată, deoarece noi cîntăm adesea cîntarea minunată care citează cuvin- 
tele lui loan Botezătorul: „Cel care vine după mine... El vă va boteza cu Duhul Sfînt 
şi cu foc“ (Mt.3:11). 


Prima verificare 

În această privință, ca să fiu cu conştiinţa împăcată, am cercetat mai îndeaproape 
textele biblice care se refereau la ea. Am aflat tot mai uimit că imnologia noastră nu 
este totdeauna o teologie bună. Biblia m-a făcut să descopăr opoziţia dintre botezul 
cu foc şi botezul cu Duhul Sfînt, şi anume că botezul cu foc era sinonim cu pierza- 
rea. Într-adevăr, am găsit că toate cele patru Evanghelii conţin cuvintele lui loan Bo- 
tezătorul. Toate patru vorbesc despre botezul cu Duhul Sfînt, dar numai două amin- 
tesc botezul cu foc. La o citire atentă am descoperit că botezul cu foc nu e citat decît 
de Matei şi Luca tocmai pentru că împotrivitorii, fariseii, se aflau acolo, amintiţi în 
context. Din cauza prezenţei lor şi la adresa lor este amintit botezul cu foc. Fariseii 
fiind absenţi din contextul lui Marcu şi loan, de aceea lipseşte aici vorbirea despre 
botezul cu foc şi judecată. O explicaţie firească decurge din versetul care urmează: 
„EI va aduna grîul în grînar [este botezul cu Duhul Sfînt] şi va arde pleava cu foc 
[este botezul cu foc]“. Unul dintre botezuri, cel cu Duhul Sfînt, e legat de grînarul 

ceresc; celălalt, cel de foc, e legat de focul care nu se stinge. Cîţiva ani mai tîrziu 
apostolul Pavel, îndemnat de Duhul Sfînt, va scrie aceleaşi adevăruri cu alte 
cuvinte: „Pentru unii o mireasmă de viaţă spre viaţă, iar pentru ceilalți o mireasmă 
de moarte spre moarte“ (2.Cor.2:16). Trebuie să recunosc că această descoperire a 
încurcat şi mai mult firul căutării mele, căci întrebarea următoare se isca de la sine: 
Nu cumva era şi vorbirea în limbi purtătoare a unui aspect de judecată...? 


Capitolul 2 
Pentru cine era valabilă o asemenea judecată? 


Această întrebare la care nu fusese dat nici un răspuns m-a frămâîntat mult timp. 
Căci, pînă atunci, explicaţiile pe care le auzisem privind vorbirea în limbi erau 
legate de edificarea sufletească, de laudă, de putere, de evanghelizare şi mai ales de 
semnul botezului cu Duhul Sfint. Dar ca vorbirea în limbi să fie şi purtătoarea unei 
idei de judecată... ei bine, lucrul acesta ne scăpase tuturor. Dificultatea a început 
cînd am citit în Proverbe că Dumnezeu a făcut totul pentru un scop (16:4). Drept 
urmare mi-am pus întrebarea: Care a fost deci scopul lui Dumnezeu cînd a dat vor- 
birea în limbi? Era desigur un semn mare, dar de ce tocmai sub această formă? De 
ce nu, de pildă, facultatea de a se face invizibil? Sau darul de a fi prezent peste tot? 
Sau o aureolă permanentă în jurul capului?... Răspunzîndu-mi mie însumi, îmi 
ziceam: Aceasta n-ar fi avut sens. Deci vorbirea în limbi trebuia să aibă un sens, alt- 
fel ar fi fost absurdă. Da, dar care sens? Această vorbire trebuia să zică ceva şi cuiva; 
dar ce să zică şi cui? 

Meditînd la lucrul acesta, trebuia să admit că vorbirea în limbi nu era purificarea 
vocabularului omenesc, nici o formă mai elevată de exprimare. Mi se spusese: 
„Cînd vorbeşti în limbi te depăşeşti pe tine însuţi. De la franceză treci la sublim pînă 
cînd te alături îngerilor în limbajul lor ceresc“. 

Aceasta îmi părea formidabil. Cînd nu mai ai cuvinte să-L lauzi pe Dumnezeu, 
atunci Duhul Sfînt îţi vine în ajutor ca să te ridice cu o treaptă sau cu mai multe 
trepte în emoţii inaccesibile frumoasei şi nuanţatei limbi franceze. Totuşi eram tul- 
burat de ideea că vorbirea mea în limbi ar fi putut fi de aceeaşi natură ca cele pe care 
le auzeam în jurul meu. 


Îngrijorare 

Trebuie să recunosc că, în afară de extaze, acest dar atît de extraordinar nu mi-a 
adus nimic deosebit. Ceea ce mă făcea adesea nesigur în privința vorbirii în limbi 
era faptul că era totdeauna de neînțeles şi nu semăna cu vreo limbă vorbită. Deşi am 
studiat personal mai multe limbi străine, găseam că sunetele emise sunt mai degrabă 
neobişnuite. M-am adresat unui pastor calificat, care mi-a zis că ar putea fi un dia- 
lect al triburilor indiene din America de Sud, din Matto Grosso sau din Africa Cen- 
trală. De unde ştia el aşa ceva? Pot să par lipsit de respect, dar m-am întrebat în care 
emisferă vrea să ne transporte Duhul Sfînt. Aceasta mi-a părut a fi o mare absurdi- 
tate, căci limba franceză este una din cele mai bogate, mai răspîndite şi mai com- 
plete din lume. Cum ar fi putut o limbă mai rudimentară, cu vocabularul de o sută 
de ori mai limitat, să exprime ceea ce franceza nu putea face? Această absurditate 
evidentă nu părea deloc să-l neliniştească pe interlocutorul meu. Ah, credinţa aceea 

a omului simplu! Dar eu aşa sunt: îmi place să am ordine chiar şi în gînduri. Este 
oare ceva rău în asta, sau m-a făcut Dumnezeu aşa? 

Totuşi, partea supranaturală a vorbirii în limbi mi se impunea, pentru că auzeam 
vorbindu-se că nişte oameni care nu ştiau o boabă de pakistaneză se exprimau în 
această limbă sau în greaca veche cu o uşurinţă şi o puritate care ar fi făcut cinste 
chiar şi unui profesor universitar. Admiţind acest supranatural, nu-i înţelegeam încă 
sensul sau importanța. 


Primele întrebări 

Am frecventat una sau două adunări de nepenticostali cu speranţa de a găsi aici 
un răspuns la căutările mele privind adevăratul scop al vorbirii în limbi şi de a afla 
şi motivele pentru care refuzau ei să cunoască acest dar al Duhului. Dar n-am pri- 
mit nici acolo răspunsuri mulțumitoare. Am descoperit la ei o necunoaştere care 
m-a dezamăgit. Cînd întrebam care este scopul vorbirii în limbi, vidul biblic era la 
fel de total ca şi la susținătorii doctrinei. Unii vorbeau în limbi fără să ştie prea bine 
de ce, iar ceilalți nu ştiau de ce nu vorbesc în limbi. Nimeni nu mă ajuta să înaintez 
în căutare. Existau de ambele părți răspunsuri stereotipe sau muşcătoare, dar erau de 
o sărăcie rară. Se purtau frăţeşte şi amabil cu mine, dar întrebările mele îi sîcîiau. 


„Vipera“ 

Într-o zi aproape m-a lovit damblaua cînd un predicator foarte stimat în cercurile 
carismatice mi-a zis că, la vîrsta lui înaintată şi în oboseli datorate numeroaselor 
predicări, cîteva minute de vorbire în limbi îi redau forţele fizice. EI se simţea învi- 
orat în tot corpul. O zicea chiar de la amvon. Mulţi nu mai puteau de emoție ascul- 
tîndu-l, însă fără să se întrebe dacă Biblia susţinea asemenea explicații. Cel mai rău 
era că şi eu, ca o oaie în turmă, preţ de o clipă, m-am lăsat atras în emoție ca şi toți 
ceilalți care încuviinţau zicînd da şi amin, auzind această minciună gogonată care se 
voia luată drept literă de Evanghelie. Mi-am revenit destul de repede. De fapt, ceea 
ce ni se cerea nu era să medităm, ci să behăim! În viața mea n-am primit un bobîrnac 
aşa de mare. Sărman neghiob, mi-am zis, crezi cu uşurinţă orice. Ţi se spune să în- 
chizi ochii, să deschizi gura mare, ţi se înfundă o viperă groasă cît un braţ şi o înghiţi 
fără să controlezi. Strigi chiar Aleluia! Asta, vă asigur, mi-a rămas în gât. Ca şi cor- 
bul în fabulă, dar cam tîrziu, mi-am jurat că n-o să mă mai las păcălit. Asta e, 
mi-am zis după meditare, iată că vorbirea în limbi intră în rîndul reconstituantelor 
şi al altor întăritoare folosite în geriatrie. Mi-a trecut prin minte o frază din marea 
Carte: „Se vor îndrepta spre istorisiri închipuite... spre basme băbeşti...* (2.Tim. 
4:4). 


Cruciadele 
Mi-a fost milă în ziua aceea pentru acest popor al lui Dumnezeu care era atît de 
înflăcărat şi totuşi arătînd ca o turmă fără păstor. M-am gîndit la cruciade, la acei 


Il 


cruciați bolnavi, pe moarte, decimaţi, descurajaţi, în drum spre Pămîntul sfînt. Se 
încerca cu baliverne să [i se ridice moralul. Un călugăr din trupă tocmai găsea, oh, 
ce minune iscusit fabricată, fierul lăncii care servise cu mai multe secole în urmă să 
străpungă coasta Salvatorului. Cerul tocmai le dădea semnul aprobării lui, şi iată-i 
pornind din nou spre utopia lor, adăpaţi iarăşi pentru cîteva zile. Biată, biată turmă, 
mi-am zis eu, e aceea care confundă vocea străinului cu cea a Bunului Păstor. 

Cât de mult am îndrăgit în ziua aceea cuvîntul acela din cartea Faptelor: „Iudeii 
aceştia aveau o inimă mai aleasă decît cei din Tesalonic. Au primit Cuvîntul cu toată 
rîvna şi cercetau Scripturile în fiecare zi, ca să vadă dacă ce li se spunea era aşa“ 
(Fap.17:11). Dacă predicarea apostolului Pavel fusese trecută prin ciurul Sfintei 
Scripturi, nu avem noi cu atît mai mult obligația de a cerceta duhurile, comparînd 
ceea ce zic ele cu ceea ce afirmă sau nu afirmă Scriptura? 

Capitolul 3 
Limbi îngereşti 


Există un punct important în privinţa căruia totdeauna m-am simțit stingherit. 
Anume, o vorbire în limbi urmată de o interpretare. Căci după orice vorbire în limbi 
din Biserica Primară trebuia să urmeze interpretarea ei (1.Cor.14:27-28). Textul este 
categoric: „Dacă nu este cine să interpreteze, să tacă în biserică“. În acest punct con- 
statăm o nesupunere flagrantă şi aproape generală de la ordinea stabilită de acela 
care vorbea în limbi mai mult decît toţi ceilalți, învăţătura lui nu era decît foarte rar 
aplicată. Ştii că uneori aproape preferam să nu se interpreteze ceea ce se spunea? 
Mi-era ruşine de aceste interpretări. Ceea ce nu fusese interpretat putea trece drept 
inspirat, căci nu era înţeles. Dar o dată interpretat, ceea ce înțelegeam eu mă jena. 
De cele mai multe ori, interpretarea era de o sărăcie care l-ar fi făcut să roşească şi 
pe codaşul clasei. Aproape totdeauna era ceva banal, obişnuit. Îmi spuneam: „Ar fi 
putut foarte bine s-o spună imediat în franceză“. De fapt, de anumiţi predicatori sau 
frați eram mult mai edificat cînd predicau în limba maternă decît cînd vorbeau în 
limbi. Dacă interpretarea era un dar al Duhului, unde era înălțarea promisă, gîndul 
sublim, adevărul transcendent? Interpretările erau dimpotrivă lucruri banale, neori- 
ginale, idei repetate. Pavel, care a fost răpit pînă în al treilea cer, a auzit lucruri care 
nu pot fi spuse. Nu prea înțelegeam. Îmi spuneam: „E ca şi cum înainte de a bea un 
pahar cu apă ai separa hidrogenul de oxigen prin cataliză, apoi după acest procedeu 
laborios le-ai amesteca din nou ca să ai iarăşi apă şi în sfîrşit s-o bei. Nu poţi s-o bei 
de îndată aşa cum e de la izvor?“ Îmi ziceam uneori: Sunt un prost că îmi pun atîtea 
întrebări. Deoarece Pavel a spus: „Aş dori ca toţi să vorbiţi în alte limbi“ (1.Cor. 14: 
5), aceasta trebuia să-mi fie de-ajuns. 


Limbi sau celibat? 

Mi-am amintit brusc că acelaşi apostol care zisese: „Aş dori ca toți să vorbiţi în 
limbi“ a zis în aceeaşi epistolă şi: „Eu aş vrea ca toți oamenii să fie ca mine“ (1.Cor. 
7:17), adică celibatar. În greacă, cele două expresii sunt identice. Atunci m-am zăpă- 
cit de-a binelea, căci cel ce-mi dădea cale liberă pentru vorbirea în limbi mi-o dădea 
şi pentru celibat. Ori, eu n-aveam deloc chef să rămîn necăsătorit! Îmi spuneam: 
Doresc una şi resping alta, asta nu merge! Te face să zîmbeşti. Totuşi, există o impli- 
caţie doctrinară în spatele celor două dorinţe ale lui Pavel; una pentru limbi, cealaltă 
pentru celibat. Căci, corintenilor, deci cei cărora le spune: „Aş dori ca toţi să vorbiți 
în limbi“, le spune şi: „Eu aş vrea ca toți oamenii să fie ca mine“, celibatari. Mi-am 
dat seama pînă la ce punct puteau fi alegerile noastre arbitrare şi cu cîtă uşurinţă în- 
depărtăm textele care ne jenează, ca să ne prindem de cele care merg în sensul do- 
rinţelor noastre. Facem acrobaţii ca să încercăm să împăcăm ce nu se poate împăca. 

Astfel, paradoxal, cei care afirmă că toţi trebuie să vorbescă în limbi afirmă şi că nu 
toți trebuie să rămînă celibatari! În numele cărei reguli de interpretare a Scripturilor 
se ajunge la asemenea aberaţii? Nu e mai cinstit să recunoşti că nu toți corintenii 
erau chemaţi să fie celibatari şi că nu toţi erau chemaţi să vorbească în limbi? Pavel 
însuşi admite aceste două lucruri: Pe de o parte nu toţi au darul celibatului (1.Cor.7: 
7), şi pe de altă parte nu toți au darul limbilor, cînd spune: „Oare toți sunt apostoli? 
Toţi sunt prooroci? Toţi sunt învăţători?... Toţi vorbesc în limbi?“ (1.Cor.12:29-30). 
A pune întrebarea înseamnă a da răspunsul. 


Limba îngerilor 

Tot pe vremea aceea un frate predicator, căruia îi puneam întrebări despre latura 
de neînțeles a vorbirii în limbi, mi-a zis că aceasta putea fi limba îngerilor. „Bieţii 
îngeri“, îmi ziceam, „oare nu pot să se exprime mai bine ca atît? Să fie doar asta lim- 
ba îngerilor şi a cerului?“ Eram dezamăgit. Îmi închipuisem altceva. Mersesem chiar 
pînă la a gîndi (Dumnezeu să-mi ierte profanarea) că dacă îngerii nu vorbesc mai 
bine de atât, eu unul vorbeam mai bine ca ei. Îmi mai ziceam: „Dacă Voltaire ar fi în 
cer (bine-ar fi), îngerilor nu le va fi uşor să converseze cu el. El o să-i trimită pe băn- 
cile şcolii!“ Nu, hotărît nu, explicaţia acestui pastor nu mă mulțumea deloc. Ea mi 
se părea ca o nu prea cinstită portiţă de scăpare la o chestiune totuşi aşa de arzătoare. 
Dar pentru că Biblia o spune trebuie să fie adevărat. Trebuia s-o admit prin credință, 
să mă închin în faţa ei, şi chiar să cer iertare lui Dumnezeu pentru că am îndrăznit 
să mă judec cu EI asupra formei de exprimare pe care I-a plăcut s-o dea îngerilor 
Săi. Nu este Domnul singurul judecător al hotărârilor Sale? (Rom.11:34-35). Întrucît 
acest predicator făcuse apel la Biblie, am crezut de cuviință să mă duc să văd ce 
spune ea în legătură cu aceasta. Speram atît de mult să fie adevărat. Vai! Un nou 
eşec umilitor a venit să se adauge celorlalte anterioare! Am găsit numai această 
frază: „Chiar dacă aş vorbi în limbi îngereşti şi omeneşti...“ (1.Cor.13:1). În lăuntrul 
meu eram descurajat. Mă simţeam păcălit, tras pe sfoară de această „strîngere de 
gît“ făcută Cuvîntului lui Dumnezeu. Căci sare în ochi faptul că Pavel foloseşte aici 
hiperbola „chiar dacă“. Pavel n-a avut niciodată cunoştinţa tuturor tainelor, pentru 
că afirmă cîteva rînduri mai departe că nu cunoaşte decît în parte (1.Cor.13:12). 
Niciodată Pavel nu şi-a dat trupul să fie ars. Niciodată nu şi-a împărțit averea pen- 
tru hrana săracilor. El nu poseda nimic. El nu a vorbit nici toate limbile îngerilor şi 
ale oamenilor. Pavel putea cu atît mai puțin să vorbească limba îngerilor, cu cît 
declară categoric cu privire la această limbă cerească: „A auzit cuvinte care nu se 
pot spune“ (2.Cor.12:4). El foloseşte modul condițional. Şi un copil ar înţelege 
această formă de limbaj. Cum putea un om pe care îl credeam matur, un păstor de 
turmă, să susţină o idee cu o asemenea prostie şi absurditate? Eram tulburat. 
Recunosc că acesta era un caz izolat, dar omul acesta nu era un oarecare, şi mă tem 
că mai mulţi şi-au însuşit argumentul în favoarea lor. Acesta e cel mai bun mijloc de 
a dăuna cauzei în loc s-o apere. 

Capitolul 4 
Două feluri de vorbire în limbi 


Din fericire, pe lîngă aceste supărătoare explicaţii omeneşti există şi una bună, 
biblică. Latura de neînțeles a vorbirii în limbi devenea de crezut prin afirmaţia lui 
Pavel: „Cine vorbeşte în limbi... nimeni nu-l înţelege“ (1.Cor.14:2). Uf! Nu mai e 
nevoie să tai firul în patru. Mulţumesc, frate Pavele. Dacă deci oamenii vorbesc aşa 
de rău, chiar şi în limbi, nu e greşeala îngerilor. Mulţumesc, dragă apostol Pavel, de 
a ne aminti în felul tău că lucrurile revelate sunt pentru noi şi pentru copiii noştri, 
iar cele ascunse sunt ale lui Dumnezeu (Dt.29:29). În acest stadiu de meditaţie la 
care ajunsesem, acest text venea la ţanc ca să mă simt mai în larg şi să răsuflu puțin. 
Desigur, dificultatea nu era încă rezolvată, dar în punctul în care ajunsesem în cău- 
tarea adevărului, acest cuvînt inspirat al celui care vorbea în limbi mai mult ca cei- 
lalţi mi s-a părut ca o oază pe calea mea spirituală sub razele prea calde ale părerilor 
contradictorii. Puteam deci să nu înțeleg nimic, fără să mă neliniştesc. Ce uşurare! 
Era liniştitor ca o liturghie în latină. Şi aceasta avea o slabă senzaţie de mister care 
nu era deloc neplăcută. Trebuie acum să mărturisesc că adversarii vorbirii în limbi 
începeau să mă înfrice. Dacă nu mai eram sută la sută pe linia carismelor, eram no- 
uăzeci şi nouă la sută şi speram să iau înapoi acel procent care îmi fusese „ronţăit“, 
mai puţin prin susținătorii nevorbirii în limbi, cît prin erorile celor care credeau în 
ea. Acest verset providenţial îmi îngăduia să cred cu frații mei penticostali că exis- 
tau două feluri de vorbire în limbi: cea din Ziua Cincizecimii pe care toată lumea o 
înţelegea (Fap.2:8), şi cea despre care le vorbeşte Pavel corintenilor şi pe care ni- 
meni n-o putea înțelege (2.Cor.14:2). Observasem de asemenea cu mare uşurare că 
apărătorii şi adversarii aveau asupra acestui punct o perfectă identitate de vedere. 
Vorbirea în limbi de care vorbeşte Pavel nu mai era cea de la Cincizecime. Aleluia! 
Cînd îl voi întîlni pe Pavel în cer mă voi duce să-i strîng mîna şi să-i mulţumesc că 
a scris aceste cuvinte. Prin ele, în ciuda ceţei care plutea peste modul cum înţele- 
geam subiectul, puteam să rămîn senin în credinţa mea, în soliditatea poziţiilor mele. 


Cine s-a fript cu supă, suflă şi-n iaurt 

Acest cuvînt din Biblie „nimeni n-o înţelege“ era un adevărat chilipir; erau deci 
într-adevăr două vorbiri în limbi. Dar, de atîtea ori mă fripsesem în trecut, că n-am 
luat afirmaţia ca adevărată. M-am ţinut de metoda mea obişnuită. Întrucît Biblia este 
regula noastră de conduită şi de credință, am preferat să mă aplec asupra a ceea ce 
Duhul Sfînt făcuse să se scrie. Am vrut să verific dacă într-adevăr existau două vor- 
biri în limbi. Şi dacă antagonismul dintre cele două texte nu era decît o contradicție 
aparentă şi nu una reală? Am şovăit multă vreme înainte de a mă decide. Aceasta mă 
făcea să tremur. Există în Biblie atîtea contradicții aparente, care nu rezistă nicio- 

dată unui examen serios şi aprofundat! lată cum am procedat: Cu ajutorul unei con- 
cordanţe am scos la rînd toate versetele care se referau la vorbirea în limbi, fără să 
omit vreunul. Am găsit aproape treizeci. Apoi mi-am îndreptat atenţia asupra textu- 
lui grec. Aici am găsit: 

Unu: că traducerile noastre franceze traduc perfect textul grec şi că era de prisos 
să mă leg de aceasta, avînd în vedere că sunt bine făcute. 

Doi: că nu există decît una şi aceeaşi expresie pentru toate aceste texte. 

Ori, este clar că dacă vorbirea în limbi din epistole este o vorbire diferită de vor- 
birea de la Cincizecime, ar fi trebuit să existe o diferenţă de termeni. Nu era însă nici 
una. Luca, autorul cărții Faptele Apostolilor, se serveşte de acelaşi cuvînt în capito- 
lul 2 ca şi Pavel în capitolul 12, 13 şi 14 din epistola lui către corinteni. Ori, dacă, 
cum credeam eu, cele două vorbiri în limbi sunt diferite, Luca ar fi semnalat-o cel 
puţin prin folosirea a două cuvinte diferite. Într-adevăr, Faptele Apostolilor a fost 
scrisă după Epistola către Corinteni. Această epistolă a lui Pavel circula mult prin 
biserici, şi Luca, de la sine înţeles, era la curent cu ea. Pe deasupra mai era şi tova- 
răşul de călătorie al lui Pavel. Dacă deci vorbirea în limbi pe care o relatează în car- 
tea lui ar fi fost diferită de cea de care vorbeşte Pavel în a lui, Luca ar fi scos-o desi- 
gur în evidenţă ca să evite o confuzie. Dar nu este aşa. El vorbeşte de ca la fel ca şi 
Pavel, şi foloseşte acelaşi cuvînt ca să vorbească de acelaşi lucru. Şi într-un caz şi 
în celălalt este cuvîntul g/ossa. Textul grec este clar. Această constatare nu îmi prea 

1. Contradicţia. Este o ipoteză pe care orice creştin convins de inspirația Scrip- 
turilor o respinge. 

2. O singură vorbire în limbi. Dar atunci rămîne de explicat de ce Pavel pare să 
zică contrariul a ceea ce zice Luca. 

Pavel are în vedere limbi la fel de cunoscute ca şi cele amintite de Luca, întrucît 
zice: „Sunt multe feluri de limbi în lume, totuşi nici una nu este fără sunete înțelese“ 
(1.Cor.14:10). Pavel se gîndeşte aici la limbi omeneşti. E vorba într-adevăr în gîn- 
dul lui Pavel de limbi omeneşti. Dacă ele sunt din lumea noastră, de ce nu mai erau 
înţelese de corinteni aşa cum s-a întîmplat cu cîţiva ani mai înainte la Ierusalim? 
Oare Dumnezeu nu este acelaşi ieri, azi şi pentru totdeauna? Problema era serioasă 
şi vastă. Prin rugăciune, meditaţia Scripturilor şi ajutorul Duhului Sfînt, nodul s-a 
desfăcut singur. Era aşa de simplu şi de evident, că m-am îndoit de descoperire. 
N-am spus nimănui nimic. Cîteva luni mai tîrziu, un frate american, fără să-i împăr- 
tăşesc descoperirea mea, mi-a spus exact acelaşi lucru, exact ce-mi fusese revelat 
ceva mai devreme. Dacă un altul a făcut aceeaşi descoperire înseamnă că Duhul 
Sfînt este la lucru azi ca odinioară pentru cei care nu se mulţumesc cu cele auzite, 
ci care se adîncesc în Cuvîntul Său şi meditează la el zi şi noapte (Ps.1:2). 


Ziua Cincizecimii actualizată 
Ce se petrecuse deci la Ierusalim pentru ca toţi cei de acolo să-i înțeleagă pe 

aceşti oameni vorbind nişte limbi străine pe care nu le învăţaseră? La venirea Duhu- 
lui Sfînt, limbi de foc separate se puseseră peste discipoli (Fap.2:3). Separat şi dis- 
tinct au vorbit ei în limbile materne ale oamenilor care erau acolo. Sunt amintite 15 
țări şi popoare, deci 15 limbi (Fap.2:9-11). Şi cum ei veniseră din acele ţări, au înţe- 
les totul. Asta nu-i vrăjitorie, mi-am zis eu, întrucît cele 15 popoare cu 15 urechi 
diferite erau acolo ca să-i înțeleagă. Emisia era supranaturală, dar recepţia naturală. 

Să presupunem acum că ar fi fost acolo 15 corinteni înzestrați cu 15 casetofoane 
şi că toți ar fi înregistrat separat o limbă care se vorbea şi care se înțelegea atunci 
aşa de bine. Să mergem mai departe. Să mai presupunem că, întorşi în biserica din 
Corint, ar fi pus cele 15 casete să fie ascultate de creştinii din loc care nu vorbeau 
decît o limbă sau două. Concluzia inevitabilă ar fi fost cea a lui Pavel: nimeni nu a 
înţeles. Prin forța împrejurărilor, deoarece la Corint nu era nimeni ca să înțeleagă 
(1.Cor.14:2) majoritatea acestor limbi. Să mergem mai departe. Dacă aceste casete 
înregistrate ar fi fost ascultate peste secole în vremea noastră, într-o biserică din 
Lausanne, din Paris sau Madrid, rezultatul ar fi fost acelaşi. Aceste 15 limbi pe care 
toată lumea le înțelegea la Ierusalim, astăzi nu le-ar înţelege nimeni, ca şi la Corint. 

Invers: Să ne imaginăm că s-ar fi transportat toată biserica din Corint la Ierusalim 
în Ziua Cincizecimii. Din tot ceea ce s-a vorbit în ziua aceea în limbi, toţi ar fi înțe- 
les cuvintele zise în chip miraculos în limba lor, adică în greacă. Dar n-ar fi înţeles 
nimic din celelalte 14 limbi. Prin forța împrejurărilor. Dacă greaca n-ar fi fost în pro- 
sramul Duhului Sfînt în acea zi, ei n-ar fi înțeles nimic. Tocmai aceasta se petrecea 
în serviciile divine ale bisericii din Corint. Prin Duhul se vorbea în alte limbi decît 
greaca. Nimeni nu înțelegea nimic din ele, nu pentru că ar fi fost limbi extatice, ci 
pur şi simplu pentru că nu erau greacă. Ceea ce se spunea le era tot atît de inaccesi- 
bil ca şi a telefona în japoneză unui om care nu înţelege decît franceza. E momentul 
să semnalez încă o dată că nu era vorba de un limbaj extatic, cum mi-au sugerat-o 
unii. Această idee este absolut străină atît de textul grec, cât şi de traducerile noas- 
tre obişnuite. 

Cînd măgăriţa lui Balaam, mînată în chip supranatural de Duhul Sfînt, începe să 
vorbească, nu se exprimă într-o limbă extatică, de neînțeles. Ea se face foarte bine 
de înţeles stăpînului ei prin faptul că vorbeşte aceeaşi limbă ca şi el (Num.22:28). 

„Nebunia“ lui Dumnezeu face ca o mărgăriță mută să poată vorbi cu o voce ome- 
nească cuvinte înţelese şi să împiedice astfel pe profet în nebunia lui (2.Pt.2:15-16). 
Dumnezeu, fie prin Cuvîntul Său, fie prin îngerii, prin profeţii Săi şi chiar printr-o 
mărgăriţă, le-a vorbit totdeauna oamenilor fără excepţie într-un chip înţeles. 

Cum puteam să pornesc de la faptul că acest Dumnezeu, care face pe un măgar 
să vorbească ca un om, cheamă în serviciul Său nişte fiinţe pe care le-a creat după 
propriul Său chip şi le face să vorbească mai rău ca un măgar? 


Ce dovedeşte aceasta? 
Că vorbirea în limbi a corintenilor nu era o vorbire extatică, de neînțeles, nici un 

limbaj îngeresc inaccesibil, ci limbi la fel de naționale şi distincte cum erau acelea 
de la Cincizecime în Ierusalim. Şi dacă, cum zice Pavel, nu le înţelegem sensul, e 
pentru că noi, ca şi Pavel şi corintenii, n-avem cele cincisprezece perechi de urechi 
ca să înţelegem. Avem numai atîtea urechi câte limbi înţelegem, şi nu mai multe. E 
la fel de simplu cum 1 şi cu 1 fac 2. La o privire mai atentă m-a izbit faptul că co- 
rintenii nu erau singurii care nu înțelegeau aceste limbi. În Ziua Cincizecimii, în 
care au fost vorbite minunat prin Duhul limbile ţărilor de atunci, au existat mulţi 
evrei care de fapt nu înțelegeau aceste limbi. Relatarea din Fapte 2 ne face să ştim 
că în acea zi erau prezente două categorii de evrei: 

1. Evrei din toate națiunile, un fel de pelerini care s-au oprit doar în trecere prin 
Ierusalim (v.5 şi 14). 

2. Evrei băştinaşi care locuiau în Palestina. 

După ce Petru vorbise cu Dumnezeu în limbi (1.Cor.14:2), spusese taine* şi ves- 
tise minunile lui Dumnezeu (Fap.2:11), şi-a îndreptat cuvîntul spre oameni. 


* Taine 

În aceste taine vorbite în limbi se ascundea mai mult decit simpla taină a neîn- 
țelegerii acestor limbi străine. Era vorba aici de taine mari ale credinței, anume 
această înțelepciune ascunsă a lui Dumnezeu (1.Cor.2:7). Acela care vorbea în 
limbi se ruga la Dumnezeu pe baza acestor taine. Ele sunt aceleaşi pe care toți creş- 
tinii le preamăresc şi astăzi din recunoştinţă. 

Acestea sunt: 

a) Coloseni 2:2: Taina lui Dumnezeu, Cristos — cauza recunoştinţei care se re- 
varsă. 

b) 1.Timotei 3:16: Taina evlaviei — față de un Dumnezeu care a fost arătat în 
trup, îndreptăţit în Duh, văzut de îngeri, propovăduit printre Neamuri, crezut în 
lume, înălțat în slavă. 

c) 1.Corinteni 15:51-52 şi 1. Tesaloniceni 4:13: Taina revenirii lui Cristos, Răpi- 
rea — Aceasta ne face, pe scurt, să strigăm: ,„ Vino „Doamne lesuse!  (4p.22:20). 

d) Efeseni 3:6: Taina că păginii (oameni cu alte limbi decit ebraica) sunt co- 
moştenitori (cu evreii), formînd cu ei un Corp şi fiind părtaşi la promisiune. 

În acelaşi şir de idei, Pavel, după ce a explicat taina împietririi Israelului şi a 
salvării păginilor (Rom. 11:25), spune că Dumnezeu i-a închis pe toți oamenii în ne- 
credinţă ca să Se îndure de toți (evrei şi neevrei, Rom. 11:32). Pavel, mişcat de acest 
fapt copleşitor, strigă: „O, adincul bogăției, înțelepciunii şi ştiinţei lui Dumnezeu! 
Cit de nepătrunse sunt judecăţile Lui şi cit de neînţelese sunt căile Lui!“ (Rom. 11: 
33) Această taină este de aşa fel, că prezbiterii (4p.5:8-10) au căzut cu fața la pă- 
mint şi s-au închinat, cîntind Mielului sacrificat, care a răscumpărat oameni din 
orice trib, de orice limbă, din orice popor şi de orice neam. 

Pentru această taină Îl laudă Petru şi ceilalți în Ziua Cincizecimii pe Dumnezeu 
în limbi. Această zi introducea salvarea pe care Dumnezeu o promitea de acum tutu- 

ror limbilor de pe pămint. 

Celor care nu înţeleseseră, Petru le dă pe loc explicația clară: „Zice Dumnezeu: 
voi turna din Duhul Meu peste orice făptură (Fap.2:17)... Atunci oricine va chema 
Numele Domnului va fi mintuit““ (Fap.2:21). Aceasta era taina moştenirii păginilor 
împreună cu evreii. 


EI le-a explicat, nu însă în limbi, ceea ce tocmai se întîmplase. Călăuzit de Duhul 
Sfînt, Petru a făcut deosebirea dintre evreii băştinaşi şi ceilalți evrei: „Bărbaţi evrei, 
şi voi toţi care locuiţi în Ierusalim...“ (Fap.2:14). Primii înțeleseseră desigur ceea ce 
se spusese în limbile lor naționale (v.6 şi 8). Ceilalţi, băştinaşii, care nu cunoşteau 
aceste limbi, nu înţeleseseră nimic din ele. Ei înțelegeau vorbirea în limbi la fel de 
puțin ca şi corintenii. Ca urmare, ar fi putut socoti darul vorbirii în limbi de la Cinci- 
zecime exact la fel cum a spus Pavel după treizeci de ani corintenilor: „Nu se înţe- 
lege“. Acest eveniment s-a oglindit în două reacţii foarte diferite. Evreii, care erau 
în trecere, înțeleseseră ceea ce se spusese în limba lor. Ei se mirau doar şi nu ştiau 
ce să creadă (v.12). Ceilalţi au socotit vorbirea în limbi ca o beţie (Fap.2:13). Întrucât 
ei vorbeau şi înțelegeau doar aramaica, le-a scăpat deplin sensul acestei vorbiri 
miraculoase, totuşi potrivite timpului, la fel de deplin ca şi corintenilor (şi din ace- 
leaşi motive). Aceasta m-a făcut să înţeleg trei lucruri: 

1) Că era vorba realmente de limbi vorbite şi vii, limbi ale popoarelor vremii. 

2) Că „nimeni nu le înţelege“ poate deveni, dacă nu eşti atent, un paravan comod 
pentru a face să se creadă că ceea ce se practică în bisericile noastre penticostale este 
pe linia a ceea ce practica Biserica apostolică, întrucît oricum nici la ei, nici la noi 
nu se înţelege nimic, şi că această dialectică duce drept la un fals cu atît mai necon- 
trolabil, cu cît formula „nimeni n-o înţelege“ abuziv folosită face să dispară orice 
mijloc de verificare. 

3) Că Pavel, cu toată autenticitatea darului în vremea aceea, nu permitea ca aces- 
ta să fie practicat fără să fie urmat de interpretare (1.Cor.14:27); că strîngerea lao- 
laltă a credincioşilor nu era locul de practicare al acestui dar; că era mai bine să tacă 
şi să-şi vorbească lui însuşi decît să-l practice în acele condiţii (1.Cor.14:28). Pavel, 
cu autoritatea Duhului Sfînt, îi reglementează folosirea şi îi condamnă abuzul, şi 
aceasta într-o epocă a Bisericii cînd această carismă îşi avea deplină rațiune de a fi, 
astfel încît el zice: „Eu vorbesc în limbi mai mult decît voi toţi“ (1.Cor.14:18). Este 
de înţeles. Apostolatul lui faţă de naţiuni era contestat de împotrivitorii evrei. EI le 
dovedea astfel că limbile străine puteau la fel de bine ca limba sa maternă să-L laude 
pe Iahve al Israelului. Şi, ca s-o dovedească, acest fost fariseu cu buzele lui de evreu 
vestea printre evrei minunile Dumnezeului evreilor într-o limbă păgînă! Minune 
pentru unii (evrei şi păgîni convertiți); focul judecății pentru ceilalți (evrei necred- 
incioşi), care i-a umplut de gelozie şi i-a făcut să scrîşnească din dinţi. 

Capitolul 5 
Semnul şi scopul lui 


Trebuie acum să revin înapoi şi să reiau acea întrebare de care mă izbeam de atîta 
vreme şi la care încă nu primisem răspuns. Cu siguranță că vorbirea în limbi era un 
semn, dar pentru cine? Înainte de a afla pentru cine era acest semn, am aflat pentru 
cine nu era. Citind cu atenţie epistola lui Pavel către corinteni, am ajuns la concluzia 
că acesta era: 


Un semn, nu pentru credincioşi (1.Cor.14:22) 

M-am frecat la ochi. Oare am citit bine? Da, am citit bine. Acest semn nu era pen- 
tru cei credincioşi. Mulţi ani citisem acest text fără să-l fi văzut cu adevărat, iar 
acum îmi sărea în ochi. Niciodată nu-mi atrăsese nimeni atenția asupra acestei 
învățături a Duhului Sfînt. Ceea ce se învăţa în adunări era exact opusul. Totdeauna 
auzisem spunîndu-se că era un semn pentru credincioşi, că credincioşii trebuiau să 
caute acest semn pentru ei înşişi, şi că mai înainte de orice era semnul că credin- 
cioşii au primit botezul cu Duhul Sfînt. Intrigat mai întîi, pe urmă tulburat, am între- 
bat pe mai mulţi servi ai lui Dumnezeu ce voia să zică aceasta. O tăcere încurcată şi 
răspunsuri îmbrobodite mi-au dat certitudinea că nici ei nu au înțeles vreodată acest 
text şi că întrebarea mea îi lăsa fără răspuns. Gravitatea mizei mi-a apărut clar. Ca- 
pitalul „încredere“ era ştirbit. Această lovitură de berbec care crăpa frumosul meu 
edificiu nu venea din partea duşmanilor vorbirii în limbi, ci de la acest apostol Pavel 
pe care îl admiram atît de mult. A urmat un fel de reacţie în lanţ. Alte versete din Bi- 
blie se luminau la rîndul lor. Într-adevăr, dacă acest semn ar fi fost pentru credin- 
cioşi, Pavel i-ar fi încurajat să arate acest semn în adunarea credincioşilor. 

Dimpotrivă, el descuraja această practică în biserică (1.Cor.14:19). În afara bi- 
sericii, el vorbea în limbi mai mult ca toți ceilalți, dar în biserică prefera să zică cinci 
cuvinte înţelese decît zece mii în limbi (1.Cor.14:19). Altfel exprimat, el era de două 
mii de ori împotriva practicii vorbirii în limbi în biserică decît pentru ea. Nimeni 
nu-mi spusese vreodată aceste lucruri. Şi aceasta din motive serioase. Uneori eram 
furios împotriva acelora care îmi ascunseseră aceste lucruri şi furios împotriva mea 
că am strecurat ţînţarul şi am înghițit cămila. Doamne, ar fi oare cu putinţă ca cei 
care se opun vorbirii în limbi să aibă dreptate? Înapoia mea, Satan! Eram foarte 
hotărît să nu dau înapoi nici un pas. Mă simţeam hărțuit în părerile mele. Am hotărît 
deci să iau taurul de coarne. M-am săturat să încerc să înțeleg prin intermediari (lo. 
4:42). Am hotărît să atac subiectul temeinic şi serios. Am constatat cît e de pericu- 
los să nu cunoşti o doctrină decît prin fragmente, din auzite sau prin experienţe care 
pretind că ştiu despre ce este vorba. O dată în plus am constatat că ne scăpaseră total 
texte scrise negru pe alb de două mii de ani. 

Un semn pentru cine? 

Ceea ce m-a adus pe pistă era desigur faptul că acesta nu era un semn pentru cre- 
dincioşi, dar mai ales cuvintele care urmează, „ci pentru necredincioşi“ (1.Cor.14: 
22). Însă care necredincioşi? Eu căutam ziua în amiaza mare, cînd răspunsul se afla 
în versetul citat mai înainte, unde Pavel ne cere să fim oameni mari la minte (1.Cor. 
14:20), citîndu-l pe Isaia: „Voi vorbi norodului acestuia prin altă limbă şi prin buze 
străine“ (1.Cor.14:21). Care este acest popor? Evreii. Era deci un semn pentru evrei, 
pentru evreii necredincioşi. Era un semn pentru acei evrei care nu voiau să creadă 
în salvarea păgînilor (a limbilor) şi care i se împotriveau din toate puterile, „care 
sunt vrăjmaşi tuturor oamenilor, căci ne opresc să vorbim Neamurilor, ca să fie mîn- 
tuite““ (1.Tes.2:16). Asupra acestui punct, totul s-a luminat într-o clipă. lată scopul, 
semnul prin excelență! Toată Biblia clocotea de sevă şi de adevăr în faţa mea. Înain- 
tea ochilor mi se derulase filmul împotrivirii sălbatice a evreilor pentru ceea ce era 
străin de ei înşişi. 


Iona 

Îl văd pe Iona care disprețuiește într-atât limbile străine (pe niniveni), încît nu as- 
cultă de Dumnezeu (lon.1:3). Mai degrabă fuge la Tarsis decît să le aducă cuvîntul 
salvării. El se ceartă cu Dumnezeu, dorind moartea imensei metropole mai degrabă 
decît salvarea ei. Pentru el, Domnul era Dumnezeul Israelului şi al nimănui altcui- 
va, în orice caz nu al acestor limbi nesuferite. El va merge cu ciuda lui pînă acolo 
că îşi va chema moartea. Dacă Ninive trăieşte, atunci el, Iona, vrea să moară! Îi va 
reproşa lui Dumnezeu ceea ce face gloria Sa: să fie Salvatorul oamenilor de orice 
limbă, trib, popor şi neam. Acest spirit de împotrivire, de respingere şi de necredin- 
ță nu va face decît să se confirme de-a lungul secolelor. Ei (evreii) sunt ai lui Iahve 
şi lahve este al lor: cercul este închis. Ceilalţi sunt nişte blestemaţi. Orice încercare 
de fraternizare sau de toleranță față de oamenii de o altă limbă îi va arunca într-o ură 
care va atinge culmi înspăimîntătoare (1.Tes.2:16). Moarte celorlalte limbi şi celor 
care vorbesc aşa ceva! A îndrăzni să sugerezi că oameni cu o altă limbă ca a lor sunt 
beneficiari ai bunătăților lui Dumnezeu însemna să-ți rişti moartea (Lce.4:29; Fap.22: 
21-22). Ei L-au dus chiar pe Domnul Iesus pe virful muntelui ca să-L arunce jos 
cînd EI le-a zis: „Erau multe văduve în Israel pe vremea lui Ilie... El nu a fost tri- 
mis la nici una din ele, afară de o văduvă din Sarepta Sidonului“ (Lc.4:25), şi lesus 
a adăugat spre şi mai marea lor mînie: „Erau mai mulți leproşi în Israel, dar nici unul 
din ei nu a fost vindecat afară de Naaman sirianul“ (Lc.4:27). În ochii lor, aceasta 
era destul ca să merite moartea. Chiar samaritenii, rude totuşi apropiate, nu scăpau 
împotrivirii lor rasiste, pînă acolo că într-o zi, pentru că lesus nu fusese primit în- 
tr-unul din satele lor, propriii Săi discipoli, crezîndu-se fără îndoială urmaşi ai pro- 
fetului Ilie [Elia], L-au întrebat: „Doamne, vrei să poruncim să se pogoare foc din 
cer şi să-i mistuie?“ (Lc.9:54). lesus a trebuit să le răspundă: „Nu ştiţi de ce duh sun- 
teți însufleţiţi“. De altfel, cea mai mare jignire care putea să fie adusă unui evreu era 

să fie tratat ca un samaritean. Cînd au spus aceasta spuneau totul, şi scuipau pe 
pămînt. Mai tîrziu, după ce au primit Duhul Sfînt, se vor întoarce spre aceiaşi 
samariteni şi vor cere cerului nu să-i mistuie în foc, ci să le fie dat harul salvării 
depline (Fap.8: 15). 


Chiar apostolii 

Acest atavism a fost atît de înrădăcinat în ei, încît creştinii evrei rămîneau neîn- 
crezători faţă de acest adevăr al unei salvări care trecea la celelalte limbi. Astfel că 
atunci cînd Petru a fost trimis de Duhul Sfînt la casa lui Corneliu unde toţi de acolo 
s-au convertit, unii apostoli nu au înţeles aşa lucrul acesta. Petru era să o păţească 
pentru că s-a dus să predice păgînilor vestea cea bună. A trebuit să le povestească ce 
se întîmplase, că el, Petru, îi auzise vorbind în limbi străine ca şi ei la început (Fap. 
11:15). Au fost şocaţi, pentru că semnul era pentru ei. Ei, care credeau că Dumne- 
zeul lor nu accepta decît ebraica, iată că văd cum Duhul Său Sfînt pune lauda Sa în 
limbi pe buzele unor oameni pe care ei nu-i puteau suferi. Încă zăpăciţi de această 
descoperire, ei îşi spun cu deplină uimire: „Dumnezeu a dat deci şi Neamurilor po- 
căință!“ (Fap.11:18) Nu îşi mai veneau în fire. Dumnezeul Israelului era şi Dumne- 
zeul păgînilor! Le-a trebuit acest semn al limbilor ca să înceapă cît de puţin s-o ad- 
mită. Dar erau aşa de împietriţi, încît au căzut tot mereu în vechea credință. Prin ei 
înşişi nu se puteau schimba. Le devenise ca o a doua fire, astfel că după cîţiva ani 
această supărătoare stare de spirit a reapărut la marele apostol Petru. Relatarea se 
află în Galateni 2:11-14. A fost nevoie de un om supradotat, un om de talia lui Pavel, 
ca să sesizeze rapid ade-vărul şi să le țină piept tuturor (Gal.2:5). 


Şi Petru 


Petru a trebuit să se lase certat zdravăn de Pavel, căci ipocrizia lui era cu atît mai 
gravă, cu cît lui îi fusese vestită într-un mod clar universalitatea evangheliei mai 
mult ca altora (Gal.2:11-14). Dacă deci noii convertiți evrei erau încă la un aseme- 
nea nivel de neîncredere față de o salvare care trecea dincolo de poporul Israelului, 
la ce trebuia să se aştepte de la cei neconvertiţi şi de la fanaticii evrei? Aceasta este 
ilustrat de episodul din Antiohia. Cînd evreii au văzut mulțimea de păgîni care as- 
cultau şi primeau Cuvîntul lui Dumnezeu, s-au umplut de gelozie şi s-au împotrivit 
celor spuse de Pavel, insultîndu-l şi jignindu-l (Fap.13:45). Ideea lui Ilona cîştigase 
adepți! Dar cînd i-au auzit pe Pavel şi pe Barnaba spunînd: „Te-am pus ca să fii lu- 
mina Neamurilor, ca să duci mîntuirea pînă la marginile pămîntului“ (Fap.13:47), au 
provocat o persecuție împotriva lor şi i-au izgonit (Fap.13:50). Din Antiohia, ei au 
trecut în Iconium, unde totul s-a petrecut încă o dată şi mai grav (Fap.14:5-6). 


Moise spusese mai dinainte lucrul acesta 
Era împlinirea literală a cuvintelor profetului rostite cu 1500 de ani mai înainte: 
„Eu îi voi întărîta la gelozie printr-un popor care nu este popor, îi voi mînia prin- 

tr-un neam fără pricepere“ (Dt.32:21; Rom.10:19). Această duşmănie sălbatică față 
de păgîni venea deci din timpuri străvechi. Ei erau desigur poporul ales, dar perver- 
tiseră sensul dorit de Dumnezeu. Toată istoria lor era aceea a unui popor pus deo- 
parte, despărțit de celelate popoare, triburi, naţiuni şi limbi. Dar despărțirea de rău, 
de idolatrie, de nelegiuirile acestor popoare nu însemna ură, dispreţ, orgoliu şi supe- 
rioritate. Ei deveniseră mai catolici decît papa, mergînd pînă la a exclude tot ce nu 
era de-al lor şi la a-L întemniţa pe lehova al lor în loc să-L facă cunoscut celorlalți. 
Iar cînd Dumnezeu Se revelează păgînilor, profeția împlinindu-se literă cu literă, ei 
se umplu de invidie. Lucrul acesta se repetă la Tesalonic, unde evreii invidioşi au 
luat cu ei nişte oameni răi, au provocat o revoltă fără motiv şi au ațiţat oraşul (Fap. 
17:5). De ce toate acestea? Pentru că nişte neevrei, oameni cu o altă limbă, credeau 
în Dumnezeul lor ca şi ei, dar într-un alt mod. Aceasta nu putea să le placă, de aceea 
îi şi duşmăneau. 


Pe treptele cetățuiei 

Lucrurile se vor porni şi mai şi la Ierusalim, unde revenise Pavel. Ce povestire 
mişcătoare e acest capitol 22 din cartea Faptelor! Pavel deţinut, stînd în picioare pe 
scările cetăţuiei, făcînd semn cu mîna şi cerînd cuvînt. El vorbeşte în ebraică şi se 
aşterne o mare tăcere. Toţi îşi rețin respiraţia ca să audă mai bine. Pavel povesteşte 
întîlnirea lui cu Cristos pe drumul spre Damasc, convertirea lui. Ascultătorii sunt 
foarte atenţi la vorbele lui. Nimeni nu-l întrerupe. Fără să se mişte, ei îl ascultă po- 
vestind de trecutul, de titlurile, de activităţile, de zelul lui pentru cauza evreilor. Le 
vobeşte de apariţia lui lesus, şi ei nu se mişcă. Le vorbeşte despre botez, şi ei tot nu 
se mişcă. Dar în clipa în care începe să spună fraza: „Atunci El mi-a zis: Du-te, căci 
te voi trimite departe la Neamuri“..., ea va rămîne întreruptă. Ei l-au ascultat pînă la 
vorba aceasta: Neamuri [naţiuni]. „Au scos strigăte, şi-au smuls hainele şi au arun- 
cat cu țărînă în văzduh, spunînd: la de pe pămînt un astfel de om! Nu este vrednic 
să tră-iască“ (Fap.22:22). Ce-i face să explodeze? Ideea că Dumnezeu ar fi şi Dum- 
nezeul oricărui om de orice limbă. Devine uşor de înţeles de ce vorbirea în limbi 
este semnul acestui mare adevăr şi că pentru poporul acesta era un mijloc de acces 
la acest adevăr. Această necredință faţă de salvarea păgînilor îi va face să se lege cu 
jurământ că nu vor pune mîncare în gură pînă nu-l vor fi ucis pe apostolul păgînilor 
(Fap.23:12), cel care vorbea în limbi mai mult ca toți. 


Din nou lona 

Iona a făcut la fel. A stat îmbufnat faţă de Domnul şi s-a aşezat la marginea oraşu- 
lui, aşteptînd ca el să fie nimicit. Şi acolo, sub acel ricin, se plînge că pedeapsa în- 
târzie să vină. Ocupat cu speranţa lui teribilă, dorind moartea unui popor pe care 
Dumnezeu voia să-l salveze, Iona, care Îi reproşează că vrea să cruţe Ninive, este 
părintele spiritual al apostolilor, da, citeşti bine, al apostolilor necredincioşi, care îi 
reproşau lui Petru că le vestise păgînilor Evanghelia (Fap.11:1-3). De necrezut! Spi- 

ritual vorbind, ei erau toţi un pic tari de-o ureche. Şi Petru era la fel, deşi trăise acel 
eveniment extraordinar care a fost Ziua Cincizecimii. Deşi a vorbit în limbi în ziua 
aceea, ca să se ducă la nişte oameni de alte limbi a trebuit să aibă viziunea feţei de 
masă care cobora din cer plină cu animale considerate de el necurate. De trei ori a 
trebuit Dumnezeu să-i repete: „Ce a curățit Dumnezeu să nu numeşti spurcat“. A tre- 
buit ca Dumnezeu să-l mustre de trei ori înainte ca el să se decidă să meargă înainte, 
spunînd: „În adevăr, văd că Dumnezeu nu este părtinitor, ci că în orice neam, cine 
se teme de EI şi lucrează neprihănire este primit de EI“ (Fap.10:9-16, 34-35). 


Oricine? 

Numai după aceasta va rosti Petru faimosul cuvînt „oricine“ în mijlocul unei 
fraze cheie, într-unul dintre cele mai mari momente ale istoriei: „Toţi proorocii măr- 
turisesc despre El că oricine crede în EI capătă prin Numele Lui iertarea păcatelor“ 
(Fap.10:43). Cuvîntul „oricine“ îmi dă ocazia să mărturisesc o ignoranță de două- 
zeci de ani. Îmi scăpase un aspect foarte important al lui loan 3:16. Acest verset cu- 
noscut pe de rost de milioane de creştini ascundea un adevăr doctrinar pe care îl tre- 
cusem complet cu vederea. lesus a zis lui Nicodim: „Căci atât de mult a iubit Dum- 
nezeu...“ Pe cine? Lumea. Niciodată un evreu n-ar fi zis asta; nici Iona, nici Petru, 
nici alţii. Ei ar fi zis cu toţii: Căci atât de mult a iubit Dumnezeu Israelul. Încă de la 
începutul evangheliei, Dumnezeu vesteşte extinderea dragostei Sale la lumea întrea- 
să compusă din naţiuni, popoare, triburi şi limbi. Pe cruce, motivul condamnării Lui 
era scris în trei limbi (1o.19:20). În latină — limba judiciară, în greacă — limba com- 
ercială, în ebraică — limba religioasă. 

Fără ştirea lor, autorii acestei scrieri au proclamat latura de acum universală a 
evangheliei. Această scriere poartă în faşă marea poruncă care va răsuna după cîte- 
va zile: „Mergeţi şi faceţi ucenici din toate Neamurile, de orice limbă...“ 

Lucrul era clar, dar eu am o fire de luptător şi voiam să ajung pînă la capătul cer- 
cetărilor mele. Ce trebuia să mai aflu era... 

Capitolul 6 
Învățătura dată în epistole 


Cînd loan şi-a scris epistola, a spus această propoziţie care decurge de la sine atît 
de firesc, încît pare de prisos: „EI este jertfa de ispăşire pentru păcatele noastre, şi 
nu numai pentru ale noastre, ci pentru ale întregii lumi“ (1.10.2:2). Desigur! Dar 
aceasta nu era la fel de clar pentru evrei. Ori, loan era apostolul circumciziei, adică 
al evreilor. Apostolatul lui se desfăşura cu prioritate printre ei. El trebuia să le amin- 
tească fără încetare că iertarea lui Dumnezeu dobîndită prin moartea lui Cristos pe 
cruce nu era numai pentru ei, ci pentru toate limbile din lumea întreagă. Chiar în 
Apocalipsa, la şaizeci de ani de la Cincizecime, loan a revenit cu insistenţă de mai 
multe ori. El vorbeşte adesea despre o cîntare nouă care contrastează cu cîntarea lui 
Moise. Care este tema dominantă din cîntarea lui Moise? Legăturile Celui etern cu 
poporul ales şi răscumpărat. Ea nu trece deloc peste acest cadru. Este cîntarea Ve- 
chiului Legămînt. Ce spune acum cîntarea cea nouă din Noul Testament? „Ai răs- 
cumpărat pentru Dumnezeu, cu sîngele Tău, oameni din orice seminţie, de orice 
limbă, din orice norod şi de orice neam..“ (Ap.5:9). Cîntarea Israelului nu ajungea 
pînă acolo. Această dimensiune mondială le scăpa. Pentru a o cuprinde aveau nevoie 
de luminarea lăuntrică a Duhului Sfînt şi de un semn exterior, vorbirea în limbi. 


O taină 

M-am pus atunci să-l ascult pe Pavel, învățătorul Bisericii. El explică în scri- 
soarea lui către efeseni că păgânii şi evreii alcătuiesc un singur Corp şi iau parte la 
aceeaşi promisiune (Ef.3:6). Pentru noi, cei din secolul 20, aceasta nu mai constitu- 
ie un mister, dar Pavel îl va numi un mister. Căci, pentru evrei, împărtăşirea acelo- 
raşi promisiuni cu păgânii era un adevăr cu totul nou şi neaşteptat pe care nu-l puteau 
înţelege decît cu acest semn mare, care era vorbirea în limbi, căci evreii cer semne 
(1.Cor.1:22). Evreii, ca şi Iona, voiau într-adevăr ca oamenii să fie salvaţi, dar nu 
toți, şi mai ales nu păgînii, în timp ce Dumnezeu vrea ca toți oamenii să fie salvaţi 
(1.Tim.2:4). Pavel va spune acest adevăr sub o altă formă lui Tit [Titus]. EI îi va 
reaminti că harul lui Dumnezeu este izvor de salvare pentru toți oamenii (Tit 2:11). 
Pentru toţi noii Iona din Noul Testament, aceasta nu se înţelegea de la sine. Va tre- 
bui ca Pavel să folosească pistolul cu repetiție pentru a-i convinge. Între ei şi păgîni 
ridicaseră un fel de zid al Berlinului. Pavel a dărîmat acest zid al ruşinii înzestrat cu 
turnuri teologice de strajă, vorbind mai întîi prin Duhul Sfînt limbile acelora care 
sunt de cealaltă parte a acestui zid, apoi învăţindu-i că Cristos aduce pace pentru cei 
care se află în ambele părți ale zidului. Pavel le spune că EI a făcut din două tabere 
una singură şi a dărîmat zidul de separare, adică duşmănia. A făcut din cei doi în El 
Însuşi un singur om nou, împăcîndu-i cu Dumnezeu și pe unul şi pe celălalt într-un 

singur corp prin cruce şi astfel nimicind duşmănia pentru totdeauna. El a venit să 
vestească pace celor care erau departe (păgînii) şi pace celor care erau aproape 
(evreii), căci prin EI şi unii şi alţii au acces la Tatăl în acelaşi Duh (Ef.2:11-17). Ale- 
luia! Pavel strigă extaziat: „Da, mie, care sunt cel mai neînsemnat dintre toți sfinții, 
mi-a fost dat harul acesta să vestesc Neamurilor bogăţiile nepătrunse ale lui Cris- 
tos...“ (Ef.3:8). 

Din nefericire, nu toți împărtăşeau convingerea lui Pavel, acest om botezat în Du- 
hul Sfînt, pentru a forma un singur Corp cu toţi oamenii, evrei sau greci (1.Cor.12: 
13). Împotrivirea lor înverşunată urma să-i expună teribilului botez cu foc, „căci ne 
opresc să vorbim Neamurilor, ca să fie mîntuite. Astfel, ei pun întotdeauna vîrf pă- 
catelor lor. Dar, la urmă, i-a ajuns mînia lui Dumnezeu“ (1.Tes.2:16). Da, aceste 
limbi străine, vestitoare ale unei aşa mari evanghelii, semn al unui legămînt nou şi 
mondial, urmau să devină un foc pentru ei, dar unul al judecății. Mînia lui Dumne- 
zeu urma să-i cuprindă ca pleava care este arsă în foc (Mt.3:12). 


Scopul 

Ca să terminăm acest capitol, scopul vorbirii în limbi este explicat clar şi pe înţe- 
les într-un text pe care-l citisem şi recitisem de cincizeci de ori: însăşi relatarea celor 
întîmplate în Ziua Cincizecimii (Fap.2)! Totul este scris acolo! Acestor oameni foar- 
te uimiţi, care se întrebau ce putea să însemne vorbirea în limbi, Petru le-a răspuns 
pur şi simplu prin Scriptură. EI îl citează pe profetul Ioel: „Voi turna Duhul Meu 
peste orice făptură “* (loe.2:28; Fap.2:17) şi: „Oricine va chema Numele Domnului 
va fi mîntuit“ (loe.2:32; Fap.2:21). Orice făptură... Oricine... lată răspunsul! Sco- 
pul? Să spună acestor evrei neînduplecaţi veniţi de pretutindeni că evanghelia era şi 
pentru oamenii de pretutindeni. Astfel, va conchide Pavel, vorbirea în limbi este un 
semn nu pentru credincioşi, ci pentru necredincioşi. Pavel, călăuzit de Duhul Sfînt, 
arată cu o precizie incontestabilă identitatea acestor necredincioşi şi îi numeşte: 
evreii. „Voi vorbi norodului acestuia prin altă limbă şi prin buze străine“ (1.Cor.14: 
21). În tot Noul Testament, vorbirea în limbi nu s-a făcut decît în prezenţa evreilor, 
cărora le era destinată; şi chiar cînd păgînii vorbeau în limbi, semnul era pentru 
acest popor, pentru evrei şi numai pentru evrei. Nu există nici o excepţie de la aceas- 
tă regulă. 

Dar, mi s-a spus, dacă semnul era pentru evrei, de ce păgânii din casa lui Corneliu 
şi Corneliu însuşi au vorbit în limbi? Răspunsul se află în întregime în textul care 
urmează. Era pentru ca Petru să poată raporta fraţilor evrei care nu admiteau încă 
dreptul la salvare al păgînilor: „Duhul Sfînt S-a pogorit peste ei ca şi peste noi la în- 
ceput“ (Fap.11:15). „După ce au auzit aceste lucruri, s-au potolit“ (Fap.11:18). 
Această potolire arată în ce măsură faptul că națiunilor li se predicase harul îi puse- 
se în fierbere. Pentru acest popor era semnul indiscutabil că Dumnezeul lor accepta 
limbile străine la fel ca şi pe copiii lui Israel. Ei au fost nevoiţi s-o recunoască prin 
acel strigăt mai întîi mirat şi apoi plin de bucurie: „Dumnezeu a dat şi Neamurilor 

pocăința ca să aibă viața!“ (Fap.11:18). Corneliu era purtătorul semnului, dar sem- 
nul era pentru acest popor. În vestul sălbatic a existat, se pare, un cowboy reforma- 
tor al lumii, eternizat pe ecran de Steve McQueen. Acest Jos Rendal, pînă atunci un 
individ dubios, a fost numit de nevoie pe neaşteptate şerif. Dar cum să cîştigi 
încrederea populaţiei şi mai ales încrederea vagabonzilor, puţini înclinați să creadă 
că autoritatea lui Jos Rendal nu era ilegală, ci dimpotrivă cu totul legală? Faimoasa 
stea de şerif, semn al noii vocaţii şi al bunei sale credinţe, i-a fost prinsă cu un ac 
pe piept. La fel Corneliu, printr-un semn de necombătut prins cu ac în chip divin în 
limbajul lui (Fap.10:46), dovedea unui Israel neîncrezător că păgînul de el primise 
de asemenea chemarea cerească la salvare. El devenea de drept copil al lui Dumne- 
zeu la fel ca şi evreii convertiți, după cum e scris: „El a venit la ai Săi [evreii], dar 
ai Săi nu L-au primit. Dar tuturor celor ce L-au primit [Corneliu] le-a dat dreptul să 
se facă copii ai lui Dumnezeu...“ (10.1:12). Episodul din Efes (Fap.19:1-7), unde 
doisprezece discipoli vorbesc dintr-o dată în limbi, nu este o excepţie. Aceşti oa- 
meni nu erau discipoli al lui Cristos, ci evrei, discipoli al lui loan Botezătorul, ce 
fuseseră botezați cu botezul lui, care era destinat poporului evreu. Crezînd atunci în 
Cristos, botezați din nou cu apă în Numele lui lesus şi botezați în Duh, au devenit 
un singur Corp (1.Cor.12:13) cu convertiţii dintre păgîni. Această fuziune a mers 
pînă acolo că limbile acestor păgîni au pus stăpînire în chip miraculos pe limbile lor 
pentru a-L lăuda pe Dumnezeul Israelului care devenea în ochii lor Dumnezeul naţi- 
unilor. Ei aveau nevoie de acest semn, de vorbirea în limbi, pentru a fi ei înşişi lă- 
muriți asupra dimensiunii mondiale pe care Dumnezeul lor o dădea acum salvării 
Sale. 

Capitolul 7 
Jesus şi limbile 


Ce mă uimea cel mai mult era că Domnul nostru iubit lesus Cristos, Modelul nos- 
tru divin, nu vorbise niciodată în limbi. EI, care avea Duhul Sfînt din plin şi care 
avea toate darurile, nu părea să-l aibă pe acesta, dar nici nu părea să-i ducă lipsa. El 
nu vorbea de el şi nu părea să-l caute. Dacă vorbirea în limbi ar fi fost într-adevăr 
un mijloc de edificare şi de întărire aşa cum se susține, atunci lesus ar fi avut foarte 
mare nevoie de ea, El care Se ruga pînă la lacrimi, care postea adesea, care predica 
salvarea mulțimilor, care Se consuma prin vindecări. 

Dacă vorbirea în limbi poate îndepărta oboseala şi este tonicul sau întăritorul pre- 
tins, EI ar fi avut multă nevoie de ea, EI care adesea era obosit pînă la epuizare. De 
ce, îmi spuneam eu, nu Se edificase sufleteşte niciodată EI Însuşi prin vorbirea în 
limbi? Dacă aceasta trebuie practicată acasă, în intimitate sau în cercuri de prieteni, 
de ce nu a făcut-o niciodată? De ce nu S-a rugat niciodată în limbi la numeroasele 
vindecări pe care le-a făcut? 

De ce nu a căutat ajutor în vorbirea în limbi dacă ea este, aşa cum se zice, cea 
mai bună practică pentru a scoate demoni? De ce nu a cîntat în limbi cînd S-a urcat 
pe Muntele Măslinilor (Mc.14:26)? De ce nu S-a unit niciodată cu îngerii în limba- 
jul lor, El care îi vedea urcînd şi coborînd deasupra Lui (1o.1:51)? De ce, îmi spu- 
neam, n-a avut niciodată această carismă? De ce, pentru binele lucrării Sale, nu a 
căutat acest semn şi nu l-a adăugat altor semne? 

Citind 1.Corinteni 12, am găsit nouă daruri ale Duhului: înţelepciune, cunoştinţă, 
credinţă, vindecare, facere de minuni, profeţii, deosebirea duhurilor, diferite limbi, 
interpretare. Domnul nostru iubit le-a avut pe toate şi le-a şi practicat, în afară de 
vorbirea în limbi şi interpretarea ei. Să-L fi lipsit Dumnezeu de acest dar prețios? 
Să-l fi retras Dumnezeu acest dar? Îi scăpase acest dar? Nu-l căutase înde-ajuns? Nu 
avea destulă spiritualitate pentru a-l primi? Toate acestea erau de neconceput şi la 
limita ereziei, căci EI nu avea Duhul cu măsură (10.3:34). EI Îl avea din plin. Dacă 
EI avea această carismă, de ce n-a folosit-o? Dacă nu a făcut-o pentru că nu era cazul 
să o facă, atunci de ce? 

Oare oamenii cărora le vorbea El nu aveau nevoie să vadă acest semn, în timp ce 
aveau nevoie să le vadă pe toate celelalte? Iesus putea să aibă plinătatea darurilor 
fără acesta? Acum, mai mult ca altădată, întrebările mele erau primite cu iritare. 
Eram un fel de drăcuşor care scotea din cutia lui vrăjită întrebări-surpriză care aduc 
groază! Ori, întrebările mele erau din acelea la care nu doreau să răspundă. O dată 
în plus a trebuit să mă adresez lui Dumnezeu şi să aştept un răspuns de la Duhul 
Sfînt. Răspunsul a ţîşnit singur din ansamblul Sfintelor Scripturi. EI era conform 
caracterului celor patru Evanghelii. 

Explicaţia de ce-ului 

lesus a trecut foarte rar dincolo de graniţele Palestinei. Evanghelia Sa nu se întin- 
dea decit la oile pierdute ale casei Israelului (Mt.10:6). Lucrarea Lui se făcea numai 
printre evrei şi în afara prezenţei străinilor. El poruncise discipolilor Săi: „Să nu 
mergeţi pe calea păgînilor şi să nu intraţi în vreo cetate a samaritenilor“ (Mt.10:5). 
Aspectul mondial al învăţăturii Lui rămînea un mister. Nu era încă vorba de popoa- 
re, triburi, națiuni şi limbi. Nimic sau aproape nimic din cuvintele Lui nu putea încă 
lăsa să se întrevadă dimensiunea internaţională a lucrării Sale. 

Semnul limbilor nu-şi avea încă rațiunea de a fi şi de a se manifesta. Pînă atunci 
nimic nu-i putea zbîrli pe evrei şi face geloşi pe daruri date păgînilor, pentru că încă 
nu era vorba de un dar destinat păgînilor. lesus nu a amintit vorbirea în limbi decît 
într-un singur loc. El spune în Marcu 16:17 chiar la sfîrşitul lucrării Sale: „Ei vor 
vorbi în limbi noi“. Este deosebit de semnificativ să vedem cînd o zice: după pro- 
poziţia care o precede: „Duceţi-vă în toată lumea“. Ceea ce declanşează vorbirea în 
limbi este faimosul „la orice făptură“. Limitele strîmte ale unui naționalism evre- 
iesc mărginit sunt pe cale să explodeze. Dar Domnul ştie că acest popor va face totul 
ca Vestea Bună să nu fie proclamată altor limbi şi în alte limbi. EI va da deci aces- 
tui popor şi prin discipolii Săi semnul potrivit pe care EI Însuşi în înţelepciunea Sa 
n-a vrut niciodată sau n-a avut ocazia să-l practice. Invers, dar în armonie cu ce s-a 
zis, la păgînii puri din Atena şi din Malta, deci în afara acestui popor evreu care se 
împotrivea sălbatic salvării lor, vorbirea în limbi nu s-a practicat. Evreii lipsind, 
semnul care era pentru ei nu-şi mai avea rost. El nu mai are nici azi rost acolo unde 
acest popor evreu nu se află ca să se împotrivească salvării lumii. Ca să-şi apere 
ideea, adepţii vorbirii în limbi denaturează adevărul Scripturii spre însăşi pierzarea 
lor (2.Pt.3:16). Şi aceasta se întîmplă de multe ori cînd sunt confruntaţi cu proble- 
ma totalei absenţe a vorbirii în limbi în viața Domnului lesus Cristos. Unul dintre ei 
a răspuns astfel necarismaticilor: „Iesus Cristos nu a vorbit niciodată în limbi deoa- 
rece a fost desăvîrşit. Din cauza acestei desăvîrşiri nu a avut nevoie de edificare per- 
sonală“. Am vrea să venim cu o întrebare simplă împotriva acestei declaraţii aeri- 
ene: De ce a insistat lesus Cristos, care a fost desăvirşit, să fie botezat de Ioan Bo- 
tezătorul cu botezul pocăinței, chiar dacă cu siguranţă nu a avut nevoie de pocăință? 
Mai întâi, loan nu a vrut să facă actul acesta, dar următoarele cuvinte l-au convins: 
„Căci aşa se cade să împlinim tot ce trebuie împlinit“ (Mt.3:15). De ce Iesus Cristos 
nu a împlinit şi cu privire la vorbirea în limbi ce trebuia împlinit? Uitîndu-Se la Bi- 
serică, lesus Cristos a văzut că toate bisericile din toate epocile vor avea nevoie de 
pocăință, pe cînd de vorbirea în limbi nu avea nevoie aproape nici o biserică. 


Este aşa de simplu 

Explicaţia biblică potrivit căreia semnul vorbirii în limbi este numai pentru evrei 
a indispus pe cîţiva dintre cei mai buni prieteni ai mei. De ce — eram eu întrebat — 
să nu fi putut fi semnul şi pentru necredincioşii dintre păgîni? Răspunsul e simplu. 

În Noul Testament există două evenimente care au exact acelaşi înţeles. Viziunea 
lui Petru din Fapte 10 care l-a împuternicit să meargă la păgînul Corneliu (Fap.10:9- 
16) şi vorbirea în limbi. 

Ce a însemnat vederea acestei fețe de masă care a coborit din cer, plină cu ani- 
male necurate? Ce însemnau aceste animale necurate, pe care Petru — ţinînd legea 
lui Moise — nu le-ar fi atins niciodată? Toţi ştim aceasta. Ele reprezentau tot ce nu 
era evreiesc, anume popoarele altor limbi. Nimănui nu i-ar veni ideea să spună că 
această viziune ar fi pentru altcineva decît pentru evrei, căci chiar ei trebuiau să în- 
veţe să nu mai considere nimic necurat din ceea ce spusese Dumnezeu că e curat. 
Petru a fost învăţat personal prin această viziune, ca să poată mai tîrziu să-i înveţe 
şi pe alţii. Lui Petru îi era necesară, ca evreu, o asemenea viziune din cauza necre- 
dinţei lui normale în salvarea păgînilor. 

Tot aşa aveau evreii nevoie de semnul vorbirii în limbi, tocmai pentru că erau 
evrei şi se împotriveau oamenilor care vorbeau o altă limbă. Acest semn — ca şi în- 
treita viziune a lui Petru — i-a învăţat că acum salvarea dată de Dumnezeul lor era 
pentru orice făptură (adică pentru toate limbile — Fap.2:17-21). Ideea îndărătnică 
după care semnul vorbirii în limbi ar fi şi pentru păgîni a devenit neîntemeiată pen- 
tru unii dintre prietenii mei cînd le-am dat următorul exemplu: „Ar fi exact ca şi 
cum, ca vorbitor de limbă franceză, aş începe să vorbesc înaintea voastră prin Duhul 
în chip miraculos englezeşte. Aveţi voi nevoie de aceasta ca să ştiţi că evanghelia 
poate traversa Canalul Mînecii? Nu, sigur că nu! Atunci, întrucît fiecare ştie acest 
lucru de secole, acest semn ar fi şi pentru voi complet fără sens“. 

Nu, Duhul nu lucrează acolo unde este inutil; El nu vrea să spargă uşi deschise 
(1.Cor.9:26). Din acelaşi motiv, viziunea lui Pavel nu a continuat. Ea s-a repetat de 
două ori, apoi: „Vasul a fost ridicat iarăşi la cer“ (Fap.10:16). La fel, cum spune sfîn- 
tul Augustin, s-a întîmplat şi cu vorbirea în limbi: „Acest eveniment a survenit ca să 
anunţe ceva (anume ca Evanghelia să fie vestită în toate limbile de pe pămînt) şi a 
dispărut prin urmare după aceea“. 

E nevoie astăzi să vorbesc prin Duhul limba eschimoşilor ca să ştiu că în ochii 
lui Dumnezeu nu sunt necuraţi? 

Hudson Taylor, şi cu el toţi misionarii, nu aveau nevoie de acest semn ca să înveţe 
cu uimire apostolică (Fap.11:18) că Dumnezeu îi iubeşte şi pe chinezi şi le primeşte 
limba. Nici un singur creştin din lume nu are nevoie azi de viziunea lui Petru, de 
vorbirea în limbi sau de vreo altă interpretare de acest fel ca să cunoască acest mare 
adevăr pe care nu-l mai contestă nimeni. 

Bazat pe stînca de nezdruncinat a Sfintei Scripturi, confirm cu apostolul Pavel că 
vorbirea în limbi şi viziunea lui Petru au fost pentru acest popor evreu (1.Cor.14:21), 
care nu numai că i-a disprețuit pe ceilalți oameni care vorbeau o altă limbă şi n-au 
crezut în salvarea lor, ci au pus vîrf păcatelor lor prin faptul că au împiedicat vestirea 
salvării pentru păgîni (1.Tes.2:16). 

Identităţi 

Mai sus am spus că viziunea lui Petru şi vorbirea în limbi sunt identice. Dar tre- 
buie să ne gîndim la următoarele: Marfa este aceeaşi, dar ambalajul este diferit. Da- 
că luăm în seamă această diferenţă a problemei, descoperim că între cele două sem- 
ne sunt identități cu totul şi cu totul neobişnuite, care nu se mai întîlnesc la nici un 
alt dar al Duhului Sfînt. 

1) Viziunea a fost dată unui credincios, dar se referea la necredinţa lui. În acelaşi 
mod, vorbirea în limbi a fost practicată de credincioşi, dar se referea la necredința 
lor. 

2) Viziunea se repetă într-un număr limitat, dar însemnătatea ei o întîlnim de fie- 
care dată cînd citim Faptele Apostolilor 10 şi 11. În acelaşi mod, luăm practicarea 
vorbirii în limbi care a fost limitată de Duhul Sfînt (1.Cor.13:8). Dar însemnătatea 
ei ne revine în memorie de fiecare dată cînd citim Sfînta Scriptură. 

3) Viziunea a fost în mod individual doar pentru acest popor. În acelaşi mod, vor- 
birea în limbi a fost destinată numai acestui popor (1.Cor.14:21). 

4) Viziunea adeverea unui evreu că harul dat Israelului se va revărsa peste orice 
creatură şi că evanghelia devine universal valabilă. În acelaşi mod, vorbirea în limbi 
adeverea evreilor că harul dat poporului Israel se va revărsa peste naţiuni şi că Dum- 
nezeu va turna din Duhul Său peste orice făptură (Fap.2:17). 

5) Viziunea explică dimensiunea universală a noului legămînt, care nu este legat 
de o limbă oarecare. În acelaşi mod, vorbirea în limbi arată poporului Israel că noul 
legămînt se întinde mai departe şi nu se referă la cineva în parte (Fap.2:21). 

6) Ceea ce s-a arătat prin viziune nu a continuat, ci a fost retras înapoi în ceruri. 
În acelaşi mod, vorbirea în limbi nu avea o practicare nelimitată (1.Cor.13:8). 

7) Viziunea îşi găseşte explicaţia totală doar după convertirea lui Corneliu. În 
acelaşi mod, înțelegem vorbirea în limbi doar în lumina întoarcerii la Cristos a po- 
poarelor barbare şi păgîne, într-un cuvînt a națiunilor. 

8) Viziunea ar fi fost nelalocul ei într-o adunare unde se ştia deja de dimensiunea 
mondială a harului. Vorbirea în limbi nu era un semn pentru credincioşi (1.Cor.14: 
22). 

9) Petru a fost edificat personal prin viziune. Edificarea a constat în ceea ce a 
exprimat viziunea şi în nimic altceva. În acelaşi mod, cei care vorbeau în limbi au 
fost edificaţi prin ceea ce voiau să zică semnele, anume referitor la această idee cu 
totul nouă pentru ei că Duhul Sfînt fusese turnat peste orice făptură şi naţiune, şi, ce 
mare taină, „Neamurile sunt împreună moştenitoare cu noi, alcătuiesc un singur 
Trup cu noi şi iau parte cu noi la aceeaşi făgăduinţă în lesus Cristos“ (Ef.3:6). 

10) Viziunea i s-a arătat lui Petru de trei ori consecutiv, pentru ca lecţia aceasta 
să se întipărească bine în mintea lui. Ar fi fost de neconceput dacă ar fi trebuit să se 
repete în tot timpul vieţii şi activităţii sale. În acelaşi mod, pentru Biserica Primară 
şi pentru orice biserică creştină, vorbirea în limbi apare în Faptele Apostolilor de trei 
ori (2:10,19), şi anume pînă cînd adevărul acesta a fost bine înţeles şi nu mai mult. 

Dacă practicarea vorbirii în limbi ar mai fi şi astăzi actuală după cum cred unii, 
atunci viziunea ar trebui să fie şi ea actuală. Dacă ar trebui să practicăm vorbirea în 
limbi, atunci viziunea ar trebui să se repete şi astăzi. Cine mai are nevoie într-o bi- 
serică formată din toate naţiunile, rasele şi limbile lumii de semnul că Trupul Dom- 
nului Cristos este format din toate naţiunile, rasele şi limbile lumii? Pe scurt: Prin 
viziunea vietăților necurate, Petru îi învaţă pe evrei acelaşi lucru pe care îl învaţă 
vorbirea în limbi tot pe evrei, şi anume pe cei care nu voiau să creadă că drumul 
salvării, accesul la Dumnezeul Israelului, este deschis şi pentru naţiuni, a căror lim- 
bă a fost vorbită într-un mod atît de minunat de către Duhul Sfînt. 


Interpretare dificilă 

În 1.Corinteni 14:22 Pavel, inspirat de Duhul Sfînt, scrie că semnul vorbirii în 
limbi nu este pentru cei credincioşi, ci pentru cei necredincioşi. Nu-l călăuzeşte Du- 
hul Sfînt pe Pavel în versetul următor să spună exact contrariul? În mod vădit, ÎL sur- 
prindem pe Duhul Sfînt în flagrant delict asupra faptului că Se contrazice cu urmă- 
toarea declaraţie: „Deci dacă s-ar aduna toată biserica la un loc, şi toți ar vorbi în 
limbi, şi ar intra şi cei fără daruri sau necredincioşi, n-ar zice că sunteți nebuni?“ 
Acest paradox nu mi l-a putut explica nimeni pînă acum. Dacă necredincioşii din 
versetele 22, 23 şi 24 îi reprezintă fără deosebire pe evrei şi pe neevrei, atunci 
rămîne contradicția. Dificultatea dispare dacă se admite că Pavel are în vedere două 
feluri de necredincioşi: 

1) Necredincioşii din versetul 22 sunt descrişi în versetul 21: „Voi vorbi norodu- 
lui acestuia prin altă limbă şi prin buze străine, şi nici aşa nu Mă vor asculta“. 
Aceştia sunt evreii. Semnul era pentru ei. 

2) Ceilalţi necredincioşi, ascultătorii din versetul 23, erau oameni din popor (şi 
nu din acest popor); altfel spus, erau păgîni din oraşul Corint. Cum spune Duhul 
Sfînt, nu lor le-a fost destinată vorbirea în limbi. 

Această interpretare anulează contradicţia şi confirmă faptul că vorbirea în limbi, 
de neînțeles pentru păgîni, era destinată nu acestora, ci necredincioşilor din poporul 
evreu. Semnul trebuia să le facă de înţeles că acum şi oameni de alte limbi aveau 
intrare în Corpul lui Cristos, adică în Biserică. 

În încheiere aş vrea să arăt că prezicerea din versetul 24 şi 25, spre deosebire de 
vorbirea în limbi, era îndreptată în primul rînd spre credincioşi, dar a fost înțeleasă 
şi de necredincioşi, întrucît era exprimată în propria lor limbă. Aşa s-a ajuns apoi şi 
la convertiri profunde, la conştiinţe zguduite, ba oamenii chiar au căzut cu faţa la 
pămînt şi au mărturisit că Dumnezeu este între ei. 


Orbire? 

Am constatat cu mirare cît de departe poate merge adversarul cu privire la acest 
punct al învăţăturii, care este atît de uşor de conceput, şi cum a împăienjenit inteli- 
genţa spirituală a creştinilor. Nu de mult am întrebat trei persoane, tinere în credință 


32 


şi aproape fără nici o bază a învăţăturii spirituale. Am repetat încercarea, făcînd-o 
cu trei copii de opt şi nouă ani. Le-am citit foarte rar versetele din Fapte 10 despre 
viziunea lui Petru. După aceea le-am cerut să-mi spună ce au înţeles. După puţină 
ezitare mi-au dat toţi acelaşi răspuns, pe care vreau să-l formulez în următoarea fra- 
ză: Viziunea a dat de înţeles lui Petru că are dreptul să proclame şi naţiunilor salva- 
rea. 

Dacă nişte oameni fără o bază a învățăturii spirituale şi nişte copii fără cunoştinţe 
au înţeles sensul viziunii lui Petru, atunci de ce nişte creştini, care sunt atât de vechi 
în credință şi care se cred plini de Duhul Sfînt, Duh care ne conduce pe toţi în ade- 
văr, de ce sunt toţi aceşti prieteni neputincioşi să afle adevăratul sens al semnului 
asemănător, şi anume al vorbirii în limbi? În expresia „a vorbi în limbi“, cuvîntul 
„limbi“ explică tot conţinutul, pe cînd acest cuvînt nici nu apare în viziunea lui Pe- 
tru, deşi vrea să explice acelaşi lucru! 

După părerea mea, numai un duh de orbire poate să ascundă acest adevăr de 
inteligenţa lor. 

De ce sunt atîţia oameni în poporul lui Dumnezeu incapabili să înţeleagă expli- 
caţiile Duhului Sfînt, care de exemplu ne spune: 

1. Cine vorbeşte în limbi nu vorbeşte oamenilor, ci lui Dumnezeu. 

2. Semnul acesta nu a fost pentru credincioşi. 

3. Semnul acesta a fost pentru necredincioşii din acest popor evreu. 

Aceste texte sunt mai simplu de înţeles ca loan 3:16 sau Romani 3:23, şi totuşi 
ei nu le înțeleg. Sau nu vor să le înțeleagă, de teamă să nu fie vindecaţi şi salvaţi de 
greşelile lor? 


De ce numai evreilor? 

În privinţa credinţei mele neclintite, ca şi a lui Pavel, că vorbirea în limbi, pre- 
cum şi viziunea lui Petru, ar fi pentru „acest popor“, cineva ar putea să se întrebe 
iritat: De ce numai evreilor? 

Pentru că Duhul Sfînt ne învaţă (Rom.9:4-5) că înfierea, gloria, legămîntul, 
Legea, slujirea şi promisiunile aparţin israeliților. 

Salvatorul a venit mai întîi pentru ei. Apostolii au fost evrei. Primii creştini au 
fost de asemenea evrei. De fapt, prima biserică a fost iudaică. Totul a fost în mîna 
israeliților. Ca urmare, cei mai zeloşi dintre ei, în frunte cu Petru, se fereau să îm- 
părtăşească Vestea Bună cu naţiunile, a căror limbă era considerată o limbă barbară. 
Vorbirea chiar în aceste limbi, a naţiunilor de care se fereau, şi viziunea lui Petru au 
fost două semne prin care Dumnezeu a vrut să convingă pe acest popor de valabi- 
litatea universală a evangheliei. 

EI a vrut să-i facă să înţeleagă acest mare secret, că în lesus Cristos devin națiu- 
nile (limbile) şi evreii un singur Trup (Ef.3:6). Aceste două semne au vrut să expri- 
me aceasta şi nimic altceva. 

Capitolul 8 
Experiențele 


Astfel, în ceea ce mă priveşte pe mine, însuşi marele meu prieten Pavel mi-a creat 
dificultăți prin logica lui de necombătut inspirată de Duhul Sfînt. Totuşi, în privința 
acestui punct mai aveam două cuiburi de rezistență: un buncăr mare şi o întăritură 
mică. Buncărul meu era un rînd din Scriptură care putea încă să mă facă să sper că 
absolutul lui Pavel a fost cît de puţin atenuat de citatul lui din Vechiul Testament: 
„Voi vorbi norodului acestuia...“ (2.Cor.14:21). Îmi spuneam, dacă Dumnezeu Se 
adresează necredincioşilor prin intermediul vorbirii în limbi, poate este totuşi un 
mesaj către oameni. Speranţa mea a fost de scurtă durată, căci buncărul meu a fost 
minat şi a sărit singur în aer. Desigur că Dumnezeu vorbea evreilor prin acest semn, 
dar dacă semnul le vorbea, cuvintele din el erau pentru Dumnezeu şi numai pentru 
EI. Într-o zi, un general de armată m-a invitat personal în biroul lui ca să-i vorbesc 
despre credinţă. Cînd am ajuns, mai multe persoane aşteptau să fie primite. Eu am 
intrat primul. Convorbirea mea era numai cu generalul, dar intrarea mea imediată 
era pentru ceilalți un semn al cinstei care mi se făcuse. La fel este şi cu vorbirea în 
limbi. Limbile păgîne de acum privilegiate sunt primite la protocolul privat al Rege- 
lui regilor. Ele vorbesc numai cu Dumnezeu, dar aceasta este grăitor pentru ceilalți. 


Lămurire 

Pe vremea cînd aveam o înţelegere copilărească a Bibliei, mă mulţumeam cu 
păreri inexacte, mă mişcam în curentul unor idei preluate — aşa cum eram influenţat 
— fără să-mi dau osteneala să cercetez în Biblie dacă ceea ce mi se spunea era de fapt 
adevărat (Fap.17:11). Din relatarea întîmplărilor care au avut loc în Ziua Cincizeci- 
mii acceptam fără să mă gîndesc că vorbirea în limbi era neapărat un mesaj adresat 
oamenilor, căci în prezenţa acestor mulți străini de felurite limbi era necesară doar 
o minune ca să înțeleagă toţi în acelaşi timp ce voia să le spună Dumnezeu. Dar ce 
şoc am avut cînd am descoperit cu Biblia deschisă că aceştia nu erau străini dintre 
păgîni, care veniseră de Cincizecime la Ierusalim, ci evrei din alte ţări (Fap.2:5,14, 
23)! (Observaţie: şi poate şi cîțiva prozeliți, din alte ţări, care înțelegeau toţi aramai- 
ca, pe lîngă limbile lor naţionale). Dacă era deci vorba să li se predice acestor oa- 
meni, de ce fusese nevoie de atîtea limbi — anume cincisprezece — cînd ar fi fost sufi- 
cientă doar una, cum arată urmarea relatării? Cine vrea să găsească un mesaj către 
oameni, acela trebuie să caute în vorbirea lui Petru şi nu în vorbirea în limbi. Căci 
toți au înţeles ce le-a spus Petru, cînd nu a mai vorbit cu ei în limbi, ci într-o singură 
limbă — aramaica. Întrucît toţi înțelegeau limba în care li s-a adresat Petru, aceasta 
înseamnă că era complet de prisos să se mai adauge alte 15 limbi, dacă ajungea una 
singură. Atunci de ce celelalte cincisprezece? 


34 


Răspunsul şi explicaţia tuturor acestor întrebări au fost date de pana inspirată a 
lui Pavel, cînd, mînat de Duhul Sfînt, a scris următoarele: „Cine vorbeşte în limbi, 
nu vorbeşte oamenilor, ci lui Dumnezeu“ (1.Cor.14:21). Şi exact cum spune Pavel, 
aşa vorbesc (în Fapte 2) oamenii lui Dumnezeu în cincisprezece limbi străine, ca 
semn pentru evrei (1.Cor.14:21) şi mai ales pentru evreii care proveneau din cele 
cincisprezece naţiuni diferite. Semnul le-a arătat limpede că de acum accesul la 
Dumnezeu nu mai era dreptul lor privat, că urechea lui Dumnezeu auzea la fel de 
bine şi alte feluri de guri, că ebraica nu avea vreo întîietate şi că ar face bine ca în 
viitor să se orienteze după Duhul Sfînt prin aceea ca pe oamenii pe care Dumnezeu 
i-a declarat curaţi să nu-i mai considere necuraţi (Fap.10:15). 


A doua linie de apărare 

Aici am încercat să rezist în mica mea întăritură. O numesc aşa pentru că se situa 
în afara Bibliei. Era întăritura experienţelor despre care în final se vorbea mai mult 
decît despre Cuvîntul lui Dumnezeu. Căci nu există o temă de discuție mai iubită, şi 
totuşi nimic mai periculos decît experienţa. Iată de ce n-am vrut să mă angajez pe 
calea experienţelor în această carte. Este un teren mult prea mişcător. Pe masa mea 
de lucru am două feluri de cărți. Sunt cele care cu o mulțime de anecdote relatează 
mărturii trăite, dovedite, care militează în favoarea unei vorbiri în limbi care se adre- 
sa total oamenilor. Sunt altele cu contraargumente care demască lucrul. În acest do- 
meniu al experienţei sau antiexperienţei, forțele sunt aproape egale; eu mă voi ține 
de principiul „sola Scriptura“. Am fost personal ţinta unor profeţii spuse în limbi. Şi 
alții le-au fost ţintă, iar unii pot chiar afirma că ceea ce s-a zis despre ei era adevărat 
şi că lucrurile s-au petrecut cum li s-a zis. Ori, asemenea experienţe nu pot fi negate. 
„Dar“, a strigat un prieten drag, „am auzit o profeție în limbi care mă privea şi care 
s-a împlinit în viaţa mea!“ Acest prieten era serios sau voia să glumească? Ei bine, 
tu, la fel ca mine, ai auzit această formă de „adevăr“, a existat deci o împlinire, ca 
urmare a vorbit cerul. Oare chiar aşa să fie? Pentru că şi în Biblie a vorbit cerul şi 
ce se spune acolo contrazice această experiență. Experienţa afirmă că în vorbirea în 
limbi cerul este cel care vorbeşte oamenilor, în timp ce Biblia spune că oamenii sunt 
cei ce vorbesc cerului (1.Cor.14:2). Cui să dau dreptate? La ceea ce a zis Dumnezeu 
sau la ce spune experienţa mea? lov pare să fi cunoscut această dilemă cînd a zis: 
„Mi-am plecat voia la cuvintele gurii Lui“ (lov 23:12). Experienţa! Dar ea este pre- 
tutindeni în viaţă şi nu dovedeşte mare lucru. 


Chiar ocultismul! 

Se întîmplă horoscopului să nu se înşele! Mii de oameni sunt gata să aducă măr- 
turie pentru aceasta; este experiență. Zidurile catedralei Notre Dame de la Garde din 
Marsilia sunt acoperite cu plăcuţe de recunoştinţă care dovedesc împliniri miracu- 
loase; asta-i experiență. 

Madame Soleil prezice uneori lucruri extraordinar de adevărate. Două prezică- 

toare au prezis una asasinarea lui J.F. Kenedy şi cealaltă atentatul asupra preşedin- 
telui Reagan, şi a fost adevărat. Iar cîrjele şi protezele atîrnate în grota din Lourdes 
confirmă oare învățătura referitoare la Maria? Căci şi aceasta este experienţă. 
Radiestezistul care indică locul unui obiect pierdut la sute de km de acolo, doar 
prin trecerea pendulului său peste o hartă, este tot o experienţă. Nu s-a dovedit expe- 
riența cînd acelaşi radiestezist ne spune, chiar fără să ne asculte, numele bolii de 
care suferim? Mii de oameni cred în ele şi recurg la aceste practici, pentru că reali- 
tatea experienţei îi împiedică să vadă latura ocultă şi magică a acestor lucruri. 


Sola Scriptura 

Dar, am protestat eu o vreme, căutarea de către noi a adevărului se situează în do- 
meniul experienţelor biblice şi spirituale! „Cuvîntul Tău este Adevărul“ (10.17:17) 
a fost răspunsul care îmi revenea tot mereu în minte şi, în afara Cuvîntului, diavolul 
poate să ne aducă experienţe cu carul, el poate foarte bine să se deghizeze într-un 
înger de lumină (2.Cor.11:14) ca să ne spună adevăruri. Căci dacă Duhul Sfînt vor- 
beşte acolo unde este aşa puţin adevăr, în ce categorie trebuie să plasăm incidentul 
din Fapte 16, unde în oraşul european Filipi o femeie dotată cu un dar extraordinar 
de profeție se pune să meargă după doi bărbaţi pe care nu i-a întîlnit niciodată şi 
strigă cui vrea să o audă că oamenii aceştia sunt servii lui Dumnezeu şi că anunţă 
Cuvîntul salvării (Fap.16:17)? Şi aceasta este experiență. Dar era un demon care vor- 
bise, şi Pavel l-a alungat. Atîta vreme cît femeia putea să spună aceste adevăruri, ea 
se afla în rătăcire; doar cînd nu a mai putut spune nimic s-a aflat în adevăr! 


Şi Faraon 

Experienţă! Faraon avea cîtă voia! Vrăjitorii lui schimbau apa în sînge, făceau să 
se înmulțească broaştele şi transformau toiegele în şerpi (Ex.7). Era adevărat, era 
autentic, la fel de adevărată era şi experienţa şi mărturia acelor femei din leremia 
44:16 şi 17: „Voim... să aducem tămîie împărătesei cerului şi să-i turnăm jertfe de 
băutură... Atunci aveam pîine de ne săturam, eram fericiţi şi nu treceam prin nici o 
nenorocire! Dar, de cînd am încetat să aducem tămiîie împărătesei cerului şi să-i 
turnăm jertfe de băutură, am dus lipsă de toate şi am fost nimiciți de sabie şi de 
foamete...“ Cine poate contesta aceasta? Ce anume hotărăşte că un lucru este ade- 
vărat sau nu? Mărturia trăită, sau Cuvîntul lui Dumnezeu? Cînd Dumnezeu zice că 
cel care vorbeşte în limbi nu se adresează oamenilor, ce trebuie cineva să nege, acest 
Cuvânt care o zice, sau mărturia care contrazice acest Cuvînt? Mi s-a impus o ale- 
gere între experienţe şi Biblie. Eu am făcut această alegere. Am ales partea Scripturii 
şi contra acestor pseudo-mărturii. Cititorilor mei le revine să facă şi ei alegerea. 


Nu oamenilor, ci lui Dumnezeu (1.Cor.14:2) 
Aici mi-era uşor să trec de la doctrină la verificare. Cu mania mea de-a trece totul 
prin filtrul Scripturii, ocazia s-a găsit repede. Cel care urma să-mi servească de 

cobai a fost unul dintre prietenii mei dragi, pastor sincer şi în biserica căruia eram 
invitat să aduc cîteva mesaje. În cursul unei conversații particulare, mi-a vorbit de 
o soră din adunare care vorbise în limbi în prezenţa lui. „Am deosebit“, mi-a zis el, 
„în ceea ce spunea ea un mesaj care mi-era adresat“. Ocazia era prea frumoasă, ca 
servită pe tavă. l-am zis deci: „Cum împaci ideea unui mesaj care ţi-ar fi ţie adresat 
cu ceea ce afirmă Biblia: „Cine vorbeşte în limbi nu vorbeşte oamenilor, ci lui Dum- 
nezeu“ (1.Cor.14:2)? Tu nu eşti Dumnezeu“. A fost ca o lovitură de măciucă pentru 
el. N-a putut să-mi răspundă. Tocmai îi arătasem un text pe care îl trecuse cu vede- 
rea sau al cărui înţeles îi scăpase. Mă simţeam prost pentru el. Mi-era milă de el. Nu 
i-am spus că această vorbire în limbi care se adresează oamenilor nu miroase bine. 
Nu i-am spus că era o mistificare, o înşelătorie. L-am lăsat să judece el însuşi că 
avusese de-a face cu un fals grosolan. Ori, fiecare ştie că imitaţia frauduloasă în 
lucrurile omeneşti este pedepsită de lege. Să fie mai puţin grav în lucrurile divine? 
Ce să crezi despre toate aceste vorbiri în limbi care exprimă o profeție, un îndemn 
sau o revelaţie, deci un mesaj către oameni? Ele sunt în contradicţie flagrantă cu 
ceea ce ne învaţă Duhul Sfînt. Ce să crezi, dacă nu că este un fals? Un alt prieten, 
pastor al unei adunări penticostale, înțelegînd şi el acest adevăr, a cerut aplicarea lui 
în biserică. El şi adunarea lui au fost excluşi din Uniunea din care făceau parte. Am 
povestit întîmplarea aceasta unuia dintre prietenii mei care nu părea să fie de loc 
mirat de ea. EI era la curent cu lucrul acesta şi mi-a spus: „Cînd a circulat acest 
cuvînt a lui Pavel în cercurile noastre, a lucrat ca o bombă. Ideea însă nu a prins 
rădăcini, căci ar fi trebuit să se recunoască că tot ce fusese făcut pînă atunci era gre- 
şit“. Altfel spus, ca greşeala să poată păstra aparenţa adevărului, în nici un caz nu 
aveam voie să stăruim asupra greşelii. De cîte ori contează mai mult tradiția decît 
Cuvîntul lui Dumnezeu! Tradiţia triumfă adesea asupra Cuvîntului lui Dumnezeu. 
Istoria bisericilor peste secole o dovedeşte dureros şi umilitor. 


Martiriul unui text 

ŞI în societatea noastră civilizată există practica ruşinoasă a torturii. Ea se între- 
buinţează chiar şi faţă de textele Scripturii. Orice mijloc este destul de bun ca să 
zdrobească, să desfigureze şi să tortureze texte, cu intenţia de a stoarce o mărturisire 
contra declaraţiei şi conținutului lor. Îmi permit aici o mică paranteză care ne poate 
servi ca model. Nu există alte învățături mai clare şi mai incontestabile ca acelea ale 
lui Pavel cînd zice: „Căci este un singur Dumnezeu şi un singur Mijlocitor între 
Dumnezeu şi oameni: Omul lesus Cristos“ (1.Tim.2:5). EI înţelege prin aceasta că 
— întrucît există numai un Dumnezeu — tot aşa nu poate exista decît un mijlocitor. 
Pentru el, acest Mijlocitor sau Mediator este Iesus, doar El şi nimeni altcineva. Bi- 
serica Catolică schimbă acest adevăr în chip complet, aplicînd aici unghiul de vede- 
re cu totul deosebit al nunţii din Cana. Întrucît Maria este cea care ÎL atenționează 
pe Fiul ei că oaspeţii nu mai au vin, minunea care are loc este atribuită Mariei, care 
de atunci e mijlocitoarea oricărui har! Învățătura celui mai mare învățător al Biseri- 

cii este prin aceasta dintr-o dată ocolită. Asemenea maltratări vor să oblige textele 
Bibliei să mărturisească ceva, şi transmiţătorii unor asemenea ne-texte se înmulţesc 
rapid. Mă întristează să găsesc aceleaşi metode sub pana unora care ar fi trebuit să 
aibă o interpretare mai strictă a Sfintelor Scripturi. Dimpotrivă, şi aceasta spre cin- 
stea fraților mei penticostali, nici unul dintre cei cu care am vorbit despre relatarea 
din Fapte 2 nu a negat faptul că vorbirea în limbi de la Cincizecime se adresează lui 
Dumnezeu şi nu oamenilor. Dar acum se ridică voci care încearcă să spună contra- 
riul. Afirmația clară şi categorică a lui Pavel: „Cine vorbeşte în limbi nu vorbeşte 
oamenilor, ci lui Dumnezeu“ (1.Cor.14:2) este răsturnată cu o interpretare mutilată, 
culeasă din Fapte 2. 

În timp ce Roma neagă şi moderează unica mijlocire a lui lesus cu ajutorul unei 
examinări împrăştiate a nunţii din Cana, cineva se serveşte de relatarea din Fapte 2 
ca să explice doctrina lui Pavel, cînd ar trebui să facă contrariul. Sau vrea cineva să 
mă facă să cred că Pavel, cînd a scris sub călăuzirea Duhului Sfînt fraza „cine vor- 
beşte în limbi nu vorbeşte oamenilor, ci lui Dumnezeu“ a scris ceva contrar gîndu- 
rilor lui Dumnezeu? 


Redare cu încetinitorul 

Printr-o redare cu încetinitorul, aş vrea să arăt o triplă încercare de manipulare a 
celor întîmplate la Cincizecime. 

Prima manipulare: Dacă fenomenul vorbirii în limbi s-ar adresa doar lui Dumne- 
zeu, s-ar mărgini în mod sigur la dimensiunea Cinei. 

Primul răspuns: La toate marile manifestări, fie întîmplările de la Cincizecime, 
fie ocaziile din vremea de azi (conferinţe, evanghelizări, campanii), rugăciunile 
adresate lui Dumnezeu nu rămîn prizoniere în vreun loc tainic. Rugăciunea, lauda şi 
mulțumirea se îndreaptă tot atît de deschis şi de vizibil către Dumnezeu cum se 
îndreaptă vestirea Cuvîntului spre mulțime. 

A doua manipulare: Întrucît s-a înţeles ce s-a spus, aceasta înseamnă că s-a vor- 
bit oamenilor. 

Al doilea răspuns: În adunările de mase, atunci ca şi azi, înţelege fiecare ce se 
spune în rugăciune, rugăciune care se adresează numai lui Dumnezeu. 

A treia manipulare: Ei au vorbit cu voce tare şi clară, nu au şoptit. 

Al treilea răspuns: Aşa este în toate rugăciunile noastre publice, fie într-o sală, la 
radio, la televiziune sau în aer liber. Ele sunt la fel de lămurite ca şi predicile. Noi 
nu şovăim, chiar cînd nu ne adresăm decît lui Dumnezeu, să ne ajutăm prin stații de 
amplificare ca să ne dea decibelii ajutători, pentru a fi înţeleşi chiar şi de aceia căro- 
ra nici nu ne-am adresat! 


Precizare necesară 
În ciuda a ceea ce au afirmat pripit unii, vorbirea în limbi de la Cincizecime nu a 
convertit pe nimeni. In esență, la fel ca şi serviciile religioase de mulţumire de azi, 

nu a fost altceva decît vestirea minunilor (Fap.2:11) şi faptul de a se bucura de tai- 
nele lui Dumnezeu (1.Cor.14:2). Desigur, s-a atras atenţia mulţimii la ceea ce s-a 
întîmplat după aceea, însă de abia ceea ce a urmat, anume predica lui Petru, care nu 
a fost o vorbire în limbi, i-a adus pe oameni la pocăință şi credință. Dacă vorbirea 
în limbi ar fi fost un mesaj pentru oameni, de ce ar mai fi luat Petru cuvîntul? Ca să 
predice şi să lămurească ceea ce a predicat şi a lămurit deja Duhul Sfînt? Vorbirea 
în limbi de fapt nu le lămurise nimic, căci au spus unii către alţii: „Ce vrea să zică 
aceasta?“ (Fap.2:12). Vorbirea în limbi avea valoarea unui semn, un semn al cărui 
înţeles le scăpa. 

De abia mesajul care a urmat le-a dat cheia semnului: „Voi turna din Duhul meu 
peste orice făptură“ (Fap.2:17), adică peste orice limbă, națiune şi popor. În timp ce 
vorbirea în limbi a dus la o întrebare, fără să dea un răspuns, predica lui Petru le-a 
satisfăcut căutarea. Şi această predică 1-a făcut pe oameni să intre în ei înşişi: „După 
ce au auzit aceste cuvinte, au rămas străpunşi în inimă“ (Fap.2:37) şi s-au convertit, 
aşa cum se spune în continuarea relatării. 

Aceste mii de evrei care au fost salvaţi prin predica lui Petru au putut să se întoar- 
că apoi în ţările lor de baştină şi să mărturisească despre salvarea în lesus Cristos. 
În acelaşi timp au putut să le facă de cunoscut concetăţenilor lor evrei că sunt sal- 
vaţi şi oamenii de alte limbi, că au acces la Iahve al lor şi că devin prin aceasta fraţii 
lor. Desigur că încă nu au înţeles toate fațetele acestei mari taine, dar semnul vor- 
birii în limbi i-a pregătit să nu facă ca ceilalţi evrei care s-au împotrivit extinderii 
evangheliei în lumea oamenilor care vorbeau o altă limbă. 

Căci aceşti primi convertiți, care se împotriveau din fire salvării celorlalți, a 
străinilor, nu trebuiau să uite această oră memorabilă, cînd Dumnezeu prin Duhul 
Sfînt a vorbit ca şi aceşti străini. Semnul era vădit. Dumnezeu i-a primit pe aceştia 
şi le-a ieşit în aşa fel în întîmpinare, încît a vorbit chiar pe limba lor. Acum trebuiau 
să se împace cu ideea aceasta şi cei mai neînduplecaţi. Fie că le plăcea, fie că nu, 
Dumnezeu a hotărît mai presus de orice să-i unească pe evrei şi pe oamenii de o altă 
limbă (1.Cor.12:13) într-un singur Corp (Ef.3:16) prin botezul cu Duhul Sfînt. Vor- 
birea în limbi a fost semnul potrivit pentru aceasta. 


O alegere 

Păstrez o amintire penibilă de pe vremea cînd vecinul de lîngă mine, pastor ex- 
perimentat al unei adunări penticostale, m-a invitat să iau parte la o dezbatere des- 
pre subiectul de care ne ocupăm. Oponentul lui era un frate lucrător din Adunările 
zise darbyste. Fiecare îşi avea Biblia deschisă pe masă. Prietenul meu pastor, pe ca- 
re-l credeam foarte versat în propria lui doctrină, nu s-a putut măsura cu adversarul 
lui. Ce hap a trebuit să înghită! A fost ca un uragan care mătura totul în calea lui. 
Acest serv al lui Dumnezeu îşi cunoştea Biblia într-un mod atît de extraordinar, încît 
aveam impresia că mă aflu înaintea lui Ştefan despre care se spune: „Nu puteau să 
stea împotriva Duhului şi înţelepciunii cu care vorbea el“ (Fap.6:10). Nu-mi mai 

amintesc adevărurile izolate care l-au dezarmat pe prietenul meu şi l-au înghesuit 
într-un colț, eram prea novice ca să le ţin minte. Dar ce m-a doborit şi ce nu pot să 
uit vreodată a fost aceasta: Prietenul meu şi-a închis Biblia, a pus-o deoparte şi a zis: 
„Biblic aveţi dreptate, dar nu pot să neg experiența mea “. Această scenă m-a urmă- 
rit multă vreme, căci gestul şi vorba trăda totul. Biblia dată la o parte şi experienţa 
pusă înainte. 

Bătut pe terenul lui favorit şi obligat s-o recunoască, prietenul meu trebuia, ca să 
salveze cît de cît aparențele, să aleagă între experienţă şi Biblie. Să nege una sau să 
păstreze pe cealaltă. Biblia a fost sacrificată experienţei. lată subiectivismul galo- 
pant care invadează toate păturile creştinismului. Subiectivism care îndepărtează 
ceea ce jenează, fie chiar Cuvîntul lui Dumnezeu, lipind subtil pe aceste experienţe 
o etichetă biblică. Farsa este jucată. Noii convertiți şi cei slab fundamentaţi nu văd 
în ele decît foc. La întoarcerea în maşină mi-era milă de el; l-aş fi consolat bucuros. 
Dar el nu avea deloc aerul că ar fi avut nevoie de aşa ceva. Părea vesel şi relaxat. El 
îşi avea experienţa, era fericit şi mulţumit cu ea. 

Aceasta m-a făcut să mă gîndesc la acel preot catolic care mi-a zis: „Faptul că 
Biblia nu vorbeşte despre purgatoriu nu mă deranjează, magisterul Bisericii noastre 
afirmă lucrul acesta, şi asta mi-e de-ajuns“. Şi lui îi erau de-ajuns „experienţele“. 


Tot experienţe 

În acest domeniu al experienţelor îmi plăcea să aud povestindu-se că mai mulţi 
se convertiseră ascultînd interpretarea unei vorbiri în limbi care le era destinată. Ori, 
îmi spuneam eu, eroarea nu poate converti pe oameni la adevăr. Dat fiind că vorbi- 
rea în limbi i-a adus la adevăr, ea nu putea veni decît de la Dumnezeu. Acest rațio- 
nament nu era logic decît în aparenţă. Nu m-a mulţumit mult timp. Am descoperit 
că oamenii din oraşul Filipi din Grecia ar fi putut foarte bine să se convertească au- 
zind-o pe ghicitoarea care, însuflețită indiscutabil de un demon, vorbind despre 
Pavel şi Sila, zicea: „Oamenii aceştia sunt robii Dumnezeului cel preaînalt, şi ei vă 
vestesc calea mîntuirii“ (Fap.16:17). Această femeie, totodată victimă şi servă a lui 
Satan, era în clipa aceea purtătoarea celui mai pur mesaj evanghelistic. A fost nevoie 
de toată spiritualitatea lui Pavel ca să deosebească şi să dezvăluie această confuzie. 
Dar acest adevăr ieşit din adînc justifică oare ocultismul? Am întîlnit creştini care 
mi-au spus că au ajuns pe calea salvării prin Martorii lui lehova care le-au procurat 
Biblia. În nici un caz convertirea lor la Cristos datorată inițiativei Martorilor lui 
Iehova nu poate îndreptăți doctrina unei secte rătăcite. 

Apostolul Pavel ne relatează că unii predicau Evanghelia din invidie, ca să-i facă 
rău. Această predicare îşi aducea roadele în aşa măsură, încît Pavel a zis: „Oricum: 
fie de ochii lumii, fie din toată inima, Cristos este propovăduit. Eu mă bucur de 
lucrul acesta“ (Fil.1:15-18). Rezultatul face oare ca sentimentele rele să fie de reco- 
mandat? Se poate justifica predicarea din gelozie şi invidie în numele rezultatelor 
pe care le produce ea? 

La operă 

Am cunoscut un serv al lui Dumnezeu care se convertise la teatru. A auzit aici un 
citat din Biblie şi, pe loc, cuprins de Duhul lui Dumnezeu, s-a predat Domnului. Nu 
numai că nu s-a mai întors niciodată la teatru, dar nu a trimis niciodată pe nimeni 
acolo ca să fie salvat. Ar îndreptăţi oare scopul mijloacele? Tare mă tem că acest 
spirit lumesc predomină în unii creştini. John Bost, fondatorul organizaţiei „Asiles 
de la Forces“ la Bergerac în Franţa, era fiu de pastor. Încă neconvertit iubea mult 
lumea. S-a dus odată la operă ca să vadă „Domino-ul negru“. În timpul reprezen- 
tației l-a apucat Duhul lui Dumnezeu. A ieşit în mare grabă şi s-a dus să se arunce 
pe genunchi în camera lui şi să se predea lui Dumnezeu. Dacă opera poate produce 
aşa roade frumoase, de ce n-ar trece calea devenirii unui pastor printr-o lojă de la 
operă? SACRILEGIU! Dar oare nu acesta era principiul pe care încercam să-l apăr 
justificînd practica vorbirii în limbi printr-un posibil rezultat bun? Cînd un prieten, 
colonel în Armata Salvării revenit din Africa, a trecut pe la unul din serviciile noas- 
tre religioase, L-a lăudat pe Domnul în limba lingala din vestul Africii. A urmat o 
interpretare care nu avea nimic comun cu ceea ce spusese el. Ori, această impostură 
era biblică în sensul în care pseudo-interpretarea era la fel de evanghelică ca şi cu- 
vintele ghicitoarei din Fapte 16. Cineva dintre ascultători ar fi putut foarte bine s-o 
ia pentru el. Dar de aici pînă la a justifica falsul în numele a ceea ce nu e decît înşelă- 
torie este o graniță pe care vor îndrăzni să o treacă doar cei ce sunt animați de un alt 
duh decît Duhul Sfînt. 


Neobişnuitul 

Pe cînd nu eram încă prea luminat asupra subiectului, observam deja în ce măsură 
vorbirea în limbi devenea la unii de necontrolat. Era o alunecare în practici care pe 
vremea apostolilor ar fi fost mustrate de apostolul Pavel. Astfel, într-o zi, un frate 
care credea că are un dar de vindecare, sau care îl voia cu orice preț, mi-a zis că a 
însoţit punerea mîinilor peste cei bolnavi cu vorbirea în limbi. Ciudat. M-am între- 
bat adesea unde o fi găsit el în Biblie exemplul şi justificarea acestei practici. 

Un altul acorda vorbirii în limbi un loc de frunte cînd se ruga pentru oamenii po- 
sedați de duhuri rele. După el, un exorcism sprijinit de vorbire în limbi devenea cu 
atît mai eficient. Mai mult decît ciudat. Alţii, a căror convertire era îndoielnică, 
aceasta spus fără a-i judeca, nu erau siguri de iertarea păcatelor lor şi de salvarea lor 
decît pentru că vorbeau în limbi. Credinţa era înlocuită de vorbirea în limbi. 

Am constatat că reţetele erau foarte variate, că nu dădeau naştere la monotonie, 
dar că toate disprețuiau sfaturile marii Cărţi a lui Dumnezeu. Apostolul Pavel, care 
în afara contextului văzut mai sus (evrei necredincioşi şi interpretare), îi respingea 
folosirea în adunarea credincioşilor (1.Cor.14:19), nu şi-ar fi strigat oare indignarea 
în fața unor asemenea deformări? Nu ar repeta ceca ce a zis corintenilor: „Nu fiţi co- 
pii la minte... ci la minte fiţi oameni mari!... Limbile sunt un semn nu pentru cei cre- 
dincioşi, ci pentru cei necredincioşi“ (1.Cor.14:20-22)? 

Capitolul 9 
Marea întrebare: CIND? 


Revin la punctul discutat mai sus că vorbirea în limbi era, cum spune Pavel, un 
semn pentru evreii necredincioşi şi nu pentru păgîni, întrucît Duhul Sfînt spune: 
„Voi vorbi norodului acestuia“ (1.Cor.14:21). Această problemă fiind rezolvată, nu 
mai voiam să mă întorc la ea, dimpotrivă să merg mai departe. Treptat am ajuns la 
o concluzie tulburătoare. Simţeam neclar cum mă poticneam tot mai mult în convin- 
gerile mele. Mi-am zis: Acum cînd Biserica era compusă din oameni provenind din- 
tre națiuni nu se mai pune problema universalităţii Bisericii. La ce mai poate servi 
semnul şi cui? De multe secole, nimeni nu mai are nevoie să fie convins că salvarea 
este pentru toate limbile, ca elveţienii, francezii, englezii, zuluşii, etc... De mult timp 
nimeni nu o mai neagă. Atunci?!? Această logică riguroasă mă ducea unde nu vo- 
iam. Ca un iepure prins în laţ mă gîtuiam de ciudă zbătîndu-mă furios. Noi toţi ştim: 
cînd Duhul Sfînt apucă pe un om nu-l lasă pînă nu a capitulat înaintea Lui. leremia 
a făcut această experiență. EI s-a împotrivit lui Dumnezeu, dar a sfîrşit prin a zice: 
„M-ai înduplecat, Doamne, şi m-am lăsat înduplecat...“ (Ier.20:7). 

Apostolul Pavel, maestrul în logică biblică, care vorbise în limbi mai mult ca 
ceilalți, care îi arătase doctrina şi limitele, era silit să-i vestească sfîrşitul, ceea ce 
este în firea lucrurilor de aici de pe pămînt, chiar şi în cele mai bune. E tot atît de 
logic ca şi cînd ai desfiinţa linii de cale ferată secundare cînd nimeni nu mai folo- 
seşte trenul. Într-adevăr, Pavel, sub imboldul Duhului Sfînt, spune: „Limbile vor în- 
ceta“ (1.Cor.13:8). De fapt este adevărat, a păstra un semn care nu mai înseamnă ni- 
mic pentru nimeni ar echivala cu menţinerea unor panouri de ocolire pe un drum 
unde lucrările s-ar fi sfîrşit de mult timp. Aceasta nu ar mai avea nici un sens. De 
altfel, am găsit în Noul Testament un descrescendo pe cît de semnificativ, pe atît de 
tulburător: 

1) În Fapte 2 — toți vorbesc în limbi. 

2) În 1.Corinteni 12 — nu mai vorbesc toţi în limbi. 

3) În 1.Corinteni 13 — limbile încetează. 


Aceasta este întrebarea! 

Da, limbile vor înceta, dar cînd? Aceasta este întrebarea! Pînă aici am pierdut o 
bătălie, chiar două, mai degrabă trei. Admisesem definitiv cu Biblia în mînă : 

1. Vorbirea în limbi nu putea să se adreseze în nici un fel oamenilor şi, acolo unde 
se practica, aceasta era o imitație falsă, 

2. Vorbirea în limbi era semnul pentru israeliţii necredincioşi, semnul universa- 
lităţii salvării, şi acest semn nu era decît pentru ei, 

3. Nu exista decît un fel de vorbire în limbi şi nu două după cum fusesem învățat 


42 


printr-o exegeză superficială. 

Trebuie să spun că aceste trei bătălii pierdute le consideram drept victorii şi nu 
ca un fel de cal din Troia infiltrat unde trebuia. Adevărul nu îndepărtează, el elibe- 
rează. Descoperirile mele începeau totodată să-mi îndepărteze cîteva prietenii, dar 
îmi rămăseseră în acelaşi timp atîtea puncte şi interese comune cu frații mei, încît 
dacă ar fi existat un cal din Troia l-aş fi trimis de îndată acolo de unde a venit. Am 
hotărît să rezist pînă „la ultimul cartuş“. 


Sfîntul Augustin 

Între timp făcusem apel la istorie, deşi nu am încredere uneori în modul cum este 
scrisă. Ceea ce au spus Părinţii Bisericii, în ciuda speranțelor mele, m-a incomodat 
foarte mult. loan Crisostom şi Sfintul Augustin (354-430) spun în comentariile lor 
despre Scriptură că acest dar încetase deja şi pe vremea lor. lată cum se exprima Au- 
gustin în Învăţături asupra primei Epistole a lui loan: „Erau semne potrivite acelei 
vremi. Ele erau destinate să vestească venirea Duhului Sfînt la oameni de toate lim- 
bile, ca să le dovedească că evanghelia lui Dumnezeu trebuia vestită în toate limbile 
de pe pămînt. Acest lucru s-a întîmplat ca să vestească ceva, apoi a dispărut“. 

Astfel, ceea ce învăţasem eu atît de greu, Augustin scrisese cu aproape 1600 de 
ani mai înainte! Ceea ce a spus el şi am descoperit eu este de la sine înțeles. Biserica 
Primară şi deja chiar Biserica apostolică devenea tot mai puţin iudaică şi tot mai 
mult compusă din oameni de alte limbi, deci tot mai convinsă de universalitatea ofe- 
ririi salvării. O dată lucrul admis complet, nu mai trebuia nimeni să fie convins lăun- 
tric că Dumnezeu a iubit atît de mult „lumea“ şi că Domnul nu era numai Dumne- 
zeul Israelului, ci şi Dumnezeul naţiunilor. Acest adevăr fiind definitiv admis în Bi- 
serică şi chiar în lume, carisma care îi era semnul, ca şi practicarea acestei carisme, 
nu-şi mai aveau sensul. Dumnezeu a retras-o. EI a făcut acelaşi lucru cu scriitorii in- 
suflați. După loan şi Apocalipsa lui, nimeni timp de 19 secole nu a mai avut caris- 
ma de a adăuga pagini Bibliei. Dumnezeu a retras acest dar. În afară de cîțiva încă- 
păţinaţi ca Joseph Smith, autor pretins inspirat al cărţii Mormonilor! Ori, a scrie No- 
ul Testament era tot un dar al Duhului. EI nu a continuat. Toată lumea (în afară de 
cîțiva „luminaţi“) este de acord asupra acestui punct, printre care şi fraţii din miş- 
carea penticostală. 


Botezul cu Duhul Sfînt 


Prin aceasta s-a clătinat din temelii şi învățătura binecunoscută după care vorbi- 
rea în limbi era semnul evident sau indiscutabil al botezului cu Duhul Sfînt. Singu- 
rul lucru pe care vorbirea în limbi îl confirmă este că botezul cu Duhul Sfînt era 
realmente integrarea în Corpul lui Cristos a evreilor şi neevreilor. Pavel spune: „Noi 
toţi în adevăr am fost botezați de un singur Duh, ca...“ (1.Cor.12:13). De ce? îmi 
spuneam eu. Care este scopul botezului cu Duhul Sfînt? Răspunsul era scris acolo 
sub ochii mei: „Ca să alcătuim un singur trup“. Vorbirea în limbi confirma această 

intrare a grecilor în Biserică celor care nu credeau în ea sau care i se împotriveau. 
ŞI aici am fost descumpănit cînd am văzut că botezul cu Duhul Sfînt era cu totul 
altceva decît ceea ce credeam cu. Fusesem învăţat şi mi se repetase la nesfîrşit că 
prin el aveam acces la darurile Duhului, şi iată că singurul verset din Biblie care vor- 
bea despre scopul botezului cu Duhul Sfînt îmi spunea dimpotrivă că el era pentru 
a alcătui un singur Trup compus din evrei şi din oameni de alte limbi. 


Am citit bine? 

A trebuit să citesc versetul de mai multe ori ca să mă conving că am citit bine. 
Acesta era într-adevăr SCOPUL: „Ca să alcătuim un singur Trup, fie iudei, fie 
greci“, şi nu ceea ce mi se spusese de-a lungul anilor. Am înţeles în sfîrşit că, prin 
acest botez, Duhul Sfînt ridică duşmănia dintre popoare, dă la o parte controverse- 
le care îi învrăjbesc pe unii împotriva altora, îi contopeşte într-un nou popor, într-un 
nou Corp: Biserica. 

După cum strugurii răzleţi din mai multe vițe formează de acum un singur pahar 
de binecuvîntare la Sfînta Cină, la fel teascul divin al Duhului Sfint, printr-un sin- 
sur botez, uneşte oameni cu limbi aşa de deosebite într-o singură şi aceeaşi speranță 
(Ef.4:4-6). Ah, ce frumoase erau acele întîlniri internaționale la care am asistat, unde 
oameni de rase, de culturi diferite, dar cu aceeaşi inimă, cîntau laudă Domnului! Noi 
formăm un singur Corp. Acesta este botezul cu Duhul Sfînt, zice Pavel... „Botezaţi 
de un singur Duh, ca să alcătuim un singur Trup, fie iudei, fie greci...“ şi voi adău- 
ga, fie francezi, fie englezi, fie africani... Aleluia! Noi înşine eram semnul, dovada 
intrării limbilor în internaţionala lui Dumnezeu. 


Un schimb de lovituri care sfirşeşte prost 

Dar iată că am o fire de luptător. Am chiar un temperament de atacant. Îmi place 
să marchez goluri. Bătîndu-mă cu apostolul Pavel am şi încasat cîteva. Ca să-mi sal- 
vez onoarea, trebuia pe de o parte să-mi întăresc apărarea şi pe de alta să marchez 
cel puţin un gol în poarta adversă. Întrucît Pavel şi argumentele „anti“ s-au instalat 
în tabăra mea, trebuia să procedez prin contraatacuri surpriză; cînd simţi că un duel 
ia o întorsătură proastă, atunci apelezi la lovituri ținute secret pînă atunci. Aveam 
vor înceta, dar cînd? Textul care spune că limbile vor înceta spune că vor înceta şi 
cunoştinţa şi profeţiile (1.Cor.13:8). Țac! Dar dacă primele două încă nu au încetat, 
de ce să nu mai existe atunci un al treilea dar? Ţac! Nu este ceva arbitrar să elimini 
pe una şi să le păstrezi pe celelalte? Țac şi iar ţac! Aici am încrucişat sabia cu unul 
dintre cei care sunt împotriva limbilor. Eram sigur că o să-i dau lovitura decisivă. 
Din nenorocire am căzut pe mîna unui adevărat d”Artagnan. În loc ca fenta mea să 
facă „ţac“, mi-a reuşit doar un ţaa... obosit, apoi m-am văzut străpuns ca un pui în 
frigare. Adversarul voia într-adevăr să mă pună la frigare. 

Cunoştinţă şi profeție 

Am înţeles foarte repede că la o epocă cînd Noul Testament nu era încă scris, cînd 
nici profeția, nici cunoştinţa nu erau pecetluite în scrierile lui, exista, dat de Duhul, 
în adunările Bisericii Primare, un cuvînt spontan de cunoştinţă şi o zidire profetică 
la fel de spontană (1.Cor.12:8). Pavel va zice de altfel: „Vă puteţi închipui pricepe- 
rea pe care o am cu despre taina lui Cristos“ (Ef.3:3-4). Dar o dată consemnată 
această cunoştinţă şi aceste profeţii în Noul Testament, aceste două carisme au luat 
sfirşit. („Profetul Noului Testament nu este numai un predicator, ci un predicator 
inspirat de Duhul Sfînt prin care, cîtă vreme încă nu era scris Noul Testament, erau 
date noi revelații, care se refereau la noua epocă a salvării“, Biblia Scofield la 
1.Cor.14:1). De atunci nu mai este decît o cunoştinţă şi profeţii de mîna a doua. Ele 
nu sunt decît comentariul primelor. Ele sunt o explicare, o interpretare a lor care nu 
vor adăuga niciodată nimic la ceea ce este scris şi a căror valoare inspirată nu poate 
în nici un caz să le fie atribuită, altfel ar trebui adăugate Bibliei. Aceasta fac mor- 
monii cu „tablele Noii Lumi“ ale lui Joseph Smith. Şi vă rog, sunt din aur! Ele au 
importanţă pentru mormoni, dar numai pentru ei. Alţii au profeţii lor inspirați sau 
magister-ii lor care nu pot greşi, este caracteristica sectelor. Noile scrieri valorează 
ca paralele la Biblie şi ajung să-i eclipseze autoritatea şi învăţăturile. Există într-ade- 
văr o profeție de felul celei a lui Agab care a vestit o foamete (Fap.11:28). Dar ea 
nu are nimic în comun cu cea despre care zice Pavel: „Zidiţi pe temelia apostoliilor 
şi prorocilor, piatra din capul unghiului fiind lesus Cristos“ (Ef.2:20). Deci cunoş- 
tinţa şi profeția sunt temelii la care nu se mai poate adăuga nimic. Despre această 
cunoştinţă şi această profeție a temeliilor poate zice deci Pavel, şi orice creştin cu 
el, că vor înceta. Şi ele au şi încetat cu ultimele rînduri scrise de autorul Apocalipsei. 
Iată ce vrea să zică „cînd va veni ce este desăvirşit...“ (1.Cor.13:10). Iar Cuvîntul lui 
Dumnezeu terminat şi desăvîrşit e punctul final al perfecțiunii. Este scris: „Văd că 
tot ce este desăvîrşit are margini: poruncile Tale însă sunt fără margini“ (Ps.119:96). 


În remorca altora 

Cît despre încetarea vorbirii în limbi, eram, ca atîţia alţii, impregnat de ideea că 
ca era legată de „cînd va veni ceea ce este desăvîrşit“. Mi se spusese şi repetase de 
atitea ori, că sfîrşisem prin a crede fără să verific. Întrucît este scris, deci este ade- 
vărat. Era atât de evident. Dar cuprins de o bănuială am hotărît să citesc pentru mine 
însumi ceea ce spunea în legătură cu aceasta Duhul Sfînt. Ce şoc am primit! De data 
aceasta nu d” Artagnanul meu îmi dădea lovitura de grație, ci Pavel însuşi. Am con- 
statat cu revoltă că mă înşelasem încă o dată. Într-adevăr, Duhul Sfint nu spune 
nicăieri în Biblie că limbile vor înceta cînd va fi venit ceea ce este desăvîrşit. A fost 
de-ajuns să citesc cu temeinicie Cuvîntul lui Dumnezeu ca să descopăr falsul. Totul 
era scris simplu în trei versete, adesea citate cu sens invers şi cu intenții necinstite. 
Recitind versetele 8, 9 şi 10 din 1.Corinteni 13, am aflat... mai bine să citim împre- 
ună. Mai întîi v.8: „Proorociile se vor sfîrşi; limbile vor înceta; cunoştinţa va avea 

sfîrşit“. Este foarte clar. 

Cele două versete care urmează ne spun acum ce va dispărea cînd va fi venit ceea 
ce este desăvirşit. Să citim cu grijă v.9: „Căci cunoaştem (cunoştinţă) în parte şi 
proorocim (profeție) în parte...“ Dar unde este trecută vorbirea în limbi? Noi suntem 
cei care o introducem în verset ca să facem să se creadă că ea va dura cel puţin pînă 
cînd va veni ceea ce este desăvirşit. Dar ea nu se află aici! Aceasta înseamnă că dis- 
pariţia darului limbilor nu e legată ca celelalte două de venirea a ceea ce este desă- 
vîrşit. Pavel nu spune aceasta. Bineînţeles că nu. Noi am spus-o şi am repetat-o, am 
văzut-o iar şi iar, dar sfîrşitul carismei limbilor este legat de cu totul altceva: de sco- 
pul pentru care i-a dat Dumnezeu naştere. Acest scop a fost din plin atins cînd s-a 
recunoscut deplin că şi oamenii dintre naţiuni beneficiau de salvarea lui Iahve, la fel 
ca şi „acest popor“. Acest fapt fiind universal crezut, acceptat şi mai ales nemaifiind 
contestat de nimeni, acest dar nu-şi mai avea rațiunea de a fi. Şi tocmai acela care 
într-o epocă în care darul era din plin justificat şi care-l folosea mai mult şi mai bine 
ca ceilalți, tocmai el este acela care, condus de Duhul, ne spune: „Limbile vor înc- 
eta“, sau, după o altă versiune, „nu vor mai continua“. Aceste limbi de foc s-au stins, 
nu la venirea a ceea ce este desăvirşit, ci din lipsa combustibilului lor natural: 
Prezenţa acestui popor şi mai ales a necredinței lui în a admite salvarea altor popoare. 

Stelele, ştie oricine, nu se văd şi nu sunt utile decît noaptea. Ele se sting la lumi- 
na zilei. La fel, vorbirea în limbi nu era utilă decît în obscurantismul unui Israel ne- 
credincios şi opus salvării oamenilor de toate limbile. Darul s-a stins de la sine cînd 
s-a făcut lumină deplină asupra chemării păgînilor. lată ce a pus capăt împotrivirii 
mele. 

Încercam ca atîția alţii să traduc v.10, „cînd va veni ceea ce este desăvîrşit“, cu 
această variantă posibilă: cînd va veni desăvîrşitul. Iar desăvirşit în ochii mei era 
Domnul. 

Să admitem o clipă acest punct de vedere. Versetul 8 ar vrea să zică deci că pro- 
fețiile, cunoştinţa şi vorbirea în limbi nu vor înceta decît la revenirea lui lesus. Dar 
de ce spune în versetul 13: „Credinţa, nădejdea şi dragostea rămîn“ şi aceasta în con- 
trast cu celelalte trei care trec? Ele rămîn, dar după ce? Căci este clar că la reîntoar- 
cerea lui Cristos, credința şi speranţa vor dispărea şi ele (dragostea este o excepție, 
căci ea e veşnică). 

Deci, dacă la revenirea lui Cristos profeţiile, cunoştinţa şi vorbirea în limbi vor 
dispărea, credinţa şi speranţa ar trebui să dispară cu ele împreună şi în acelaşi timp. 

Aceasta ar însemna: Şase lucruri rămîn pînă la venirea a ceea ce este desăvirşit, 
anume profeția, cunoştinţa, vorbirea în limbi, credinţa, speranţa şi dragostea! 

Dar Duhul Sfint precizează dimpotrivă că din aceste şase lucruri numai credința, 
speranţa şi dragostea rămîn mai departe şi supraviețuiesc celorlalte trei. Acestea trei 
se vor fi oprit deci mai înainte să înceteze credinţa şi speranţa, înainte de revenirea 
lui Cristos. Dar cînd anume? 

lată ordinea: 

1. Cunoştinţa şi profeţiile încetează la venirea a ceea ce este desăvîrşit, adică 
Cuvîntul lui Dumnezeu este încheiat în chip desăvîrşit. Vorbirea în limbi încetează 
cînd scopul ei e atins, adică cînd este făcută lumină deplină asupra păgînilor şi cînd 
judecata pe care o purta ea a căzut asupra Israelului necredincios. 

2. Speranţa şi credința nu încetează, ci rămîn pînă la revenirea lui lesus. 

3. Dragostea care este cea mai mare depăşeşte revenirea lui lesus Cristos, ea con- 
tinuă veşnic. 


Vaporul se scufundă 

De data aceasta înțelesesem bine că putea fi necinstit din partea mea să mă ocup 
cu amănunte ca şi cum aş fi apărătorul recunoscut al doctrinei. Căci doctrina mea 
era ca un vapor care ia apă din toate părţile. Pînă atunci vaporul meu era pe mare, 
dar acum marea era în vapor. Încercasem să astup cîteva găurele în timp ce o întrea- 
să parte laterală se rupsese. Trebuia să părăsesc vaporul cît mai repede cu putință. 
Dar ţineam atît de mult la bătrîna mea navă. Aşa-i făcută inima omenească. Ea se 
împotriveşte lui Dumnezeu şi cînd i se aduc dovezi. Preferă să se rupă decît să se 
îndoaie. Totuşi, ce importanţă avea înfrîngerea mea dacă adevărul lui Dumnezeu tri- 
umfa? Mi-ar fi plăcut însă să cred că sfîrşitul capitolului 13 lăsa o cît de mică spe- 
ranţă într-o continuare reală a vorbirii în limbi. Dar de data aceasta inima nu-mi mai 
era legată. Mi-a fost destul să caut nod în papură privind explicaţiile luminoase ale 
Cuvîntului. Şi nu afirmaţiile „acest în parte“ (1.Cor.13:10), „cînd m-am făcut om 
mare“ (13:11) şi „atunci vom vedea faţă în faţă“ (13:12) erau cele care trebuiau 
să-mi repună vaporul pe linia de plutire. Între timp, Scriptura şi analogia ei îmi de- 
veniseră familiare. Înţelegeam fără greutate că Pavel, zicînd: „Atunci vom vedea 
faţă în faţă“, trece de la o situație prezentă, de la parţialul prezent, la concluzia lui 
îndepărtată şi glorioasă: „Atunci voi cunoaşte şi cu pe deplin, aşa cum am fost cu- 
noscut pe deplin“. Că o face dintr-o singură frază nu trebuie să ne surprindă. Orice 
cititor sîrguincios al Bibliei este obişnuit cu aceasta. Cînd Domnul lesus S-a dus la 
sinagoga din Nazaret, a citit faimosul text din Isaia: „Duhul Domnului este peste 
Mine... El M-a uns... M-a trimis... să vestesc anul de îndurare al Domnului“ (1s.4: 
18-19). El S-a oprit acolo, în mijlocul frazei. A făcut-o intenţionat. Căci între ulti- 
mul cuvînt pe care îl zice şi cuvîntul următor al aceleiaşi fraze sunt două mii de ani. 
Fraza pe care a citat-o este pentru prima Sa venire, următoarea pentru revenirea Sa 
în glorie. Se va pune oare prima venire al lui Cristos în secolul 20 pe motivul că 
acele două evenimente sunt relatate în aceeaşi frază? Aşa fac cu vorbirea în limbi 
cei care spun că ea continuă pînă la sfîrşit, pînă cînd Îl vom vedea faţă în față, doar 
pentru că se află în acelaşi capitol fraza care spune: „Atunci vom cunoaşte pe deplin, 
după cum am fost cunoscuţi pe deplin“! Prea puţin pentru mine! Nu, această inter- 
pretare trasă de păr demnă de Martorii lui lehova nu este pentru mine! O las amato- 
rilor de acrobaţii aeriene. 

Salturi aeriene 

lată un exemplu tipic: Un prieten drag devenit carismatic, vrînd să susţină în 
ciuda tuturor continuitatea vorbirii în limbi, mi-a prezentat gîndul următor: „Dacă 
vorbirea în limbi nu mai există astăzi decit în stare de escrocherie înseamnă că nu a 
existat nici în primul secol şi că a fost şi atunci cu totul falsă. Căci Dumnezeu“, adă- 
uga el, „rămîne acelaşi ieri, azi şi în veci“. Aici se află cea mai frumoasă ilustrare a 
ceea ce se cheamă sofism. Este ca şi cum acest prieten ar spune: Dacă nu mai există 
apostoli capabili să scrie Biblia în zilele noastre, înseamnă că nu au existat nicio- 
dată! Cum să explice cu această logică că Dumnezeu, căruia nu-l pare rău de daruri- 
le făcute, care rămîne neschimbat ieri, azi şi în veci, a retras din vremurile aposto- 
lice anumite semne, anumite manifestări? Căci la Cincizecime trei semne au însoțit 
primirea Duhului Sfînt: 

1. Un zgomot mare ca un vînt puternic. 

2. Limbi ca de foc vizibile şi separate puse pe fiecare. 

3. Vorbirea în limbi (Fap.2:2-4). Toată lumea este de acord că primele două sem- 
ne nu au continuat, deşi Dumnezeu nu a zis niciodată că ele nu vor continua. Ar fi 
oare cinstit să afirmăm în numele unui Dumnezeu care nu Se schimbă: Întrucît 
primele două semne nu mai există astăzi înseamnă că nu au existat niciodată? Dar 
iată că, printr-o interpretare care duce în eroare, se refuză dispariţia celui de-al trei- 
lea semn, singurul totuşi despre care Dumnezeu spune că va dispărea! 


Un pic mai multă cunoştinţă biblică, vă rog! 

Pentru mulți, cea mai mare greutate constă în faptul că unii admit că unele daruri 
ale Duhului folositoare pentru Biserică nu mai există, pe cînd Biserica există în con- 
tinuare. Ei spun, dacă Biserica Primară a avut nevoie de ele, cu cît mai mult are 
atunci nevoie Biserica din timpul de pe urmă. Această logică aparentă renunță la 
orice gîndire şi cunoaştere a Cuvîntului. În legătură cu această întrebare, într-o dis- 
cuţie cu un prieten foarte drag, acesta a citat versetele deseori auzite: „Dumnezeu 
este acelaşi ieri, azi şi în veci“ şi: „Căci lui Dumnezeu nu-l pare rău de darurile şi 
de chemarea făcută“. În ochii lui aceasta însemna: Ce spune Dumnezeu în Cuvîntul 
Său este totdeauna actual. Eu l-am întrebat atunci de ce nu şi-a circumcis băieții, de 
ce nu aduce jertfele pe care Dumnezeu le-a prescris în Biblie, de ce nu ţine praznicul 
Azimilor? Devenind gînditor, a trebuit să recunoască că a vorbit prea uşor. Chiar 
dacă Cuvîntul lui Dumnezeu este etern, există anumite prescripţii care nu mai sunt 
valabile pentru astăzi. El mi-a răspuns la aceasta: „Bineînţeles că nu mai sunt vala- 
bile pentru noi unele practici ale Vechiului Testament, dar cu Noul Testament nu mai 
este acelaşi lucru, acesta e pentru noi. Noi trebuie să-l acceptăm ca un întreg, şi mai 
înainte de toate cuvintele lui lesus Cristos“. Eu am deschis Biblia în Noul Testament 
şi i-am cerut explicaţia despre cuvintele lui Iesus din Matei 10:5-6 unde a trimis pe 
cei doisprezece apostoli şi le poruncise: „Să nu mergeţi pe calea păgînilor..., ci să 
mergeţi mai degrabă la oile pierdute ale casei lui Israel“. „Aceasta ne spune că e- 

vanghelia trebuie predicată numai Israelului şi nu naţiunilor. Accepţi tu acest cuvînt 
al lui lesus astăzi?“ l-am întrebat eu. EI a rămas o clipă tăcut, apoi a spus: „La aceas- 
ta nu m-am gîndit niciodată“. Pentru că am crezut amîndoi în inspirația desăvîrşită 
a Scripturii, că nici o profeție din partea lui Dumnezeu sau nici o lucrare a mîinilor 
Lui nu a fost influenţată de vreo voință omenească, ci totdeauna au vorbit oameni 
conduşi de Duhul Sfînt (2.Pt.1:21), l-am întrebat dacă pentru edificarea Bisericii 
mai există darul atît de folositor şi inspirat de scriere a cunoştinţe şi profeţiei. Fără 
zăbavă, el mi-a răspuns: „Nu“. „Crezi că acest dar a luat sfîrşit?“ „Da“. „Mai are as- 
tăzi cineva dreptul să adauge pagini Bibliei? „Nu“. „Crezi aşadar că Dumnezeu a 
retras acest dar?“ „Da“. „Spune Biblia, după părerea ta, că darul acesta a luat sfîrşit?“ 
„Nu“. „Şi totuşi crezi că a luat sfîrşit? „Da“. „Deci tu crezi că darul acesta a luat 
sfîrşit, chiar dacă Biblia nu spune nimic despre acest lucru. Spune-mi atunci de ce nu 
crezi că vorbirea în limbi a luat sfîrşit, dacă Biblia spune că limbile vor înceta?“ Pe 
nedrept se bazează unii pe Apocalipsa 22:18 ca dovadă că inspiraţia Bibliei a luat 
sfîrşit o dată cu Apocalipsa lui loan. Aici este vorba despre profeția acestei cărți. Ace- 
eaşi interdicţie o găsim scrisă şi în cărțile lui Moise. Şi totuşi au fost adăugate un 
număr mare de scrieri inspirate. Baza sfîrşitului inspiraţiei Bibliei trebuie căutată alt- 
undeva, dar aceasta ar da dimensiuni prea mari spectrului temei cu care ne ocupăm. 


Mana, pîinea din cer 

Multă vreme m-am ridicat contra ideii după care Dumnezeu putea să fi retras Bi- 
sericii unul sau mai multe daruri ale Duhului. Am fost silit însă să cedez în faţa evi- 
denţei că numai Dumnezeu rămîne şi nu darurile Lui. Darul curcubetelui [ricinului] 
i-a fost retras lui Iona, deşi el credea că mai are nevoie de el (Iona 4:7-8). Dar pier- 
zînd curcubetele, Iona nu L-a pierdut pe Dumnezeu, căci dacă Domnul Îşi ia înapoi 
darurile, nu Se ia înapoi pe Sine Însuşi. 

Ca o comparaţie şi nu ca o dovadă evidentă din istoria Israelului în pustie am des- 
prins o lecţie pentru mine: ei primeau şase zile din şapte acest dar al cerului care era 
mana, pîinea de sus care cobora pe pămînt. Ei nu avuseseră acest dar în Egipt, deşi 
Dumnezeu fusese cu ei. În pustie, acest semn era dovada prin anticipație că în Ca- 
naan îi aştepta recolte bogate. Aceasta a durat patruzeci de ani. De la sosirea lor în 
Țara Promisă, mana a încetat (los.5:12). Dumnezeu a retras-o. De ce? Pentru că ei 
aveau recoltele ţării. Darul, semn şi umbră a lucrurilor viitoare fiind devenit reali- 
tate, s-a oprit. 

Rezum această comparaţie în trei puncte: 

1. Mana nu a fost dată în Egipt, după cum nici vorbirea în limbi nu a fost dată 
Domnului lesus în timpul lucrării Sale pământeşti. 

2. Mana dată timp de patruzeci de ani în pustie anunţa recoltele din Canaan, după 
cum vorbirea în limbi anunţa poporului evreu secerişul păgînilor (Fap.2:17-21). 

3. Mana nu a continuat în Canaan. La fel, după Pavel, vorbirea în limbi nu con- 
tinuă cînd evidenţa secerişului păgînilor nu mai este negată sau combătută. 

Sfirşitul 


Părăsind acum terenul comparaţiei totdeauna discutabil, ni s-a impus irezistibil 
un dublu adevăr, căci el îmbracă un caracter în acelaşi timp doctrinar şi absolut. 

1. Judecata pe care o vestea vorbirea în limbi (1s.28:11-13) asupra Israelului ne- 
credincios a căzut dramatic asupra lui începînd cu anul 70 prin cucerirea lerusali- 
mului şi împrăştierea evreilor în toată lumea. 

2. Intrarea masivă a păgînilor (limbilor) în Biserică, pe care o anunţa şi vorbirea 
în limbi, s-a făcut paralel cu darea la o parte şi judecarea Israelului. Semnul era în 
întregime îndeplinit. La fel de îndeplinit ca şi marele „s-a isprăvit“ de pe cruce, care 
interzice orice reînnoire a acestei jertfe. Nici vorbirea în limbi nu mai continuă, după 
cum a profețit Duhul Sfînt: „Limbile vor înceta“ (1.Cor.13:8). 

Capitolul 10 
EI se zideşte pe sine 


Trebuie să mă întorc în urmă ca să vorbesc despre această frază citată de nenu- 
mărate ori: „Cine vorbeşte în limbi se zideşte pe sine însuşi“ (1.Cor.14:4). Această 
afirmaţie nu repune în discuţie sfîrşitul vorbirii în limbi pe care l-am dezbătut 
îndelung. Dacă deci mai vorbim de ea este numai pentru a o situa în cadrul ei istoric. 
E cam ca şi atunci cînd se vorbeşte de inspiraţia Bibliei: A spune că este inspirată de 
Dumnezeu nu vrea să zică că aceasta o prelungeşte în sensul în care pagini noi să se 
adauge celor vechi. Am văzut că scopul vorbirii în limbi a fost să dea un semn israe- 
liţilor necredincioşi care se împotriveau alegerii păgînilor. Dar în vremea cînd acest 
adevăr nu mă lumina decît pe jumătate, mă întrebam dacă acesta era singurul scop. 
Dacă da, atunci s-a sfîrşit într-adevăr cu vorbirea în limbi. În acea epocă împărtă- 
şeam ideea multora că vorbirea în limbi avea mai ales drept scop edificarea celui ca- 
re o practica. Mi se repetase de prea multe ori pentru ca lecţia să nu fie învățată. Cu- 
noşteam refrenul acesta pe de rost. În acest stadiu încă infantil al cunoştinţei mele, 
acest singur text trebuia, în duhul meu, să facă să tacă pe toţi cei care negau actua- 
litatea vorbirii în limbi. Era un dar al Duhului pentru a te zidi pe tine însuţi. Era un 
anumit fel de triumf în manevrarea acestui verset. EI îmi părea la fel de absolut ca 
şi: „Tu eşti Petru, şi pe această piatră voi zidi Biserica Mea!“ (Mt.16:18) pentru un 
catolic conservator. Fiind catolic din naştere a trebuit s-o las mai moale în faţa aces- 
tui celebru: „Tu eşti Petru...“ Această armă pe care o crezusem absolută, în ignoranța 
mea euforică, s-a dovedit a fi o petardă udă. La fel de udă ca şi cealaltă care nu zice 
deloc ceea ce voia Roma s-o facă să zică. Ars deja de cîteva erori de acest fel, 
mi-am zis că ar fi util să-mi verific textul cu ajutorul întregului context, adică capi- 
tolele 12,13 şi 14 din I.Corinteni. Am recitit deci toate aceste capitole cu cea mai 
mare atenţie plecînd de la zero. Aceasta a avut efectul unei bombe care a explodat 
nu la alţii, ci în propriile mele milini. 


Ideea călăuzitoare 

Care era ideea călăuzitoare, firul conducător din aceste trei mari capitole? Cei- 
lalți, utilitatea comună. Totdeauna în orice clipă, ceea ce se are în vedere este binele 
celorlalți, zidirea altora. Revine ca un laitmotiv altul, altul, altul, sub diferite forme: 

1. „Fiecăruia i se dă arătarea Duhului spre folosul altora“ (12:17). 

2. „Mădularele să îngrijească deopotrivă unele de altele“ (12:25). 

3. „Cine prooroceşte, dimpotrivă, vorbeşte oamenilor, spre zidire, sfătuire şi mîn- 
gîiere“ (14:3). 

4. „Zideşte sufleteşte biserica...“ (14:4). 

5. „Pentru ca biserica să capete zidire sufletească...“ (14:5). 

6. „De ce folos v-aş fi eu...7* (14:6). 

7. „Cine va cunoaşte... (14:7). 

8. „Cine se va pregăti...“ (14:8). 

9. „Cum se va pricepe...“ (14:9). 

10. „În vederea zidirii sufleteşti a bisericii...“ (14:12). 

11. „Cum va răspunde amin...“ (14:16). 

12. „Cel lipsit de daruri... cînd el nu ştie ce spui?“ (14:16). 

13. „Celălalt nu rămîne zidit sufleteşte“ (14:17). 

14. „Ca să învăţ şi pe alții... (14:19). 

15. „Toate să se facă spre zidirea sufletească (a altora)“ (14:26). 

16. „Pentru ca toți să capete învăţătură“ (14:31). 

17. „Toţi să fie îmbărbătaţi“ (14:31). 

18. În întregul capitol 13 este vorba despre dragostea care, prin excelenţă, e un 
rod pentru ceilalți, căci un pom nu aduce rod pentru sine. Dar iată că, chiar în mij- 
locul acestui altruism general, care este scopul oricărui dar al Duhului, apare cel mai 
frumos specimen de egocentrism pe care l-am văzut vreodată: „Cine vorbeşte în 
limbi se zideşte pe sine însuşi“! Cîtă micime! Să reții pentru tine o carismă pe care 
Dumnezeu a dat-o pentru ceilalți! Ce egoism vrednic de mustrare! Căci într-adevăr 
sub forma unei mustrări (Evr.8:8) se exprimă apostolul Pavel cînd îl stigmatizează: 
„EI se zideşte pe sine însuşi“ (1.Cor.14:28). Jos cu acaparatorii darurilor Duhului! 
Ruşine acestor Samsoni care sunt mai tulburaţi de Duhul decît însuflețiți de EI şi 
care se folosesc de EI ca nişte copii lipsiţi de măsură şi de bun simţ, care adună totul 
pentru ei înşişi. 


O mustrare 

Priviţi profeţii, spune Pavel. lată exemplul pe care trebuie să-l urmăm. Desigur 
că darul îi şi edifică, aceasta vine de la sine, dar ei cel puţin edifică pe alţii; pentru 
alții profeţesc ei şi nu pentru ei înşişi. Dacă ochiul vede, este pentru ca tot corpul să 
vadă şi nu numai pentru el însuşi. EI nu captează lumina doar pentru sine, ci face să 
beneficieze de aceasta tot corpul. Piciorul nu merge doar pentru el, ci pune în miş- 
care tot corpul. Ori, într-o vreme cînd darul vorbirii în limbi îşi avea deplina rațiune 
de a fi, practicarea lui în afara prezenţei acelora pentru care era destinat (evreii ne- 
credincioşi) era cenzurat de acela care stăpînea acest dar mai mult ca oricine. El a 
înfierat pe cei care nu-l practicau cu bună credinţă sau îl practicau în scopuri per- 
sonale. Păstorul se edifică astfel pe sine, dar îi edifică şi pe ceilalți. Şi învățătorul se 
edifică cînd expune învățătura, dar el edifică pe alţii. Evanghelistul se edifică din ca- 
risma lui, dar cei ce beneficiază de ea sunt neconvertiţii. Şi Pavel pune în opoziție 
tocmai practicarea profeţiei cu vorbirea în limbi (1.Cor.14:4). Una edifica biserica, 
spre deosebire de cealaltă care nu-l edifica decît pe vorbitor şi care în plus era un 
barbarism pentru ascultătorii simpli (1.Cor.14:11). Adică cel care profeţea îşi atin- 
gea scopul; celălalt, cel care vorbea în limbi, îşi rata scopul. Acest „el se zideşte pe 

sine însuşi“ nu este decît o folosire rea pe care Pavel o mustră. Şi această mustrare 
venind din partea acestui maestru care vorbea în limbi mai mult şi mai bine ca toți 
trebuia să zguduie pe aceşti corinteni flecari pe care în altă parte îi numeşte „prun- 
ci“ (1.Cor.3:1; 14: 20). Adesea mă simţeam foarte singur în descoperirile mele. 
Astfel că am trăit o surpriză plăcută cînd am citit de John Stott în cartea lui „Botez 
şi plinătatea Duhului Sfînt“ că el, în sensul celor scrise de mine în acest capitol, este 
deplin de acord: După ce a accentuat că edificarea de sine nu coincide în nici un fel 
cu edificarea din Noul Testament, continuă: „Nu trebuie oare să recunoaştem că este 
vorba despre un abuz al unui dar? Ce am socoti despre un credincios care, avînd un 
dar de învăţător, se învaţă numai pe sine, sau de un om cu un dar al vindecărilor, ca- 
re se vindecă doar pe sine? Este greu să justifici întrebuinţarea pur personală a unui 
dar care a fost dat anume pentru slujirea aproapelui“. 

Capitolul 11 
Unde ar trebui să se practice vorbirea în limbi? 


Această întrebare mă făcuse deja să revăd ideea foarte răspîndită în unele cercuri 
că mai ales „acasă“ trebuie să se vorbească în limbi. Această idee era atribuită lui 
Pavel care ar fi spus-o corintenilor. M-am dus deci să văd ce spune el în legătură cu 
aceasta. Am căutat acest text şi nu l-am găsit. Dezamăgit, m-am întrebat cine îşi bate 
Joc. Parcă eşti în biîlciul amăgirilor. Nu, nu cred în omul invizibil din serialul de tele- 
viziune. Toate traducerile pe care le-am consultat să fi făcut să dispară acest text? 
Text despre care mi s-a spus că este cuvînt de apostol. Tot ceea ce am găsit era: 
„Dacă nu este cine să [interpreteze], să tacă în biserică şi să-şi vorbească numai lui 
însuşi şi lui Dumnezeu“ (1.Cor.14:28). Este pur şi simplu modul cel mai elegant şi 
creştinesc de a spune: Tăceţi! Dar nu este niciunde scris despre o vorbire în limbi 
care să se poată practica acasă pentru sine însuşi. Unde ar trebui să se practice vor- 
birea în limbi? Fiind un semn pentru „acest popor evreu“ necredincios, trebuia prac- 
ticat în prezenţa lor. Acolo unde se aflau evreii necredincioşi. Acolo unde semnul 
avea şansa să fie înţeles şi nu acolo unde nimeni nu-l înțelegea. Fapte 2 este cel mai 
frumos exemplu. Semnul apare în prezenţa evreilor veniţi din cincisprezece popoare 
diferite ca să le arate că alegerea lui Dumnezeu este pentru oricine şi că ea se întinde 
la orice făptură. Acolo trebuie să se practice semnul şi nu acasă sau în adunare. Căci 
în adunare Pavel prefera să spună cinci cuvinte înțelese decît zece mii într-o vorbire 
în limbi pe care n-o înţelegea nimeni. Pavel, prin vocaţia lui de apostol al naţiunilor, 
avea mai mult ca toţi ocazia să vorbească în limbi în cadrul vrut de Dumnezeu căci, 
fiind apostolul oamenilor de alte limbi, era pretutindeni în contact şi în conflict cu 
evreii şi chiar cu fraţii lui evrei necredincioşi în acest punct al doctrinei. 

Cînd Pavel spune: „Eu vorbesc în limbi mai mult ca voi toţi“ nu vrea să zică prin 
aceasta un număr mai mare de cuvinte. El nu se ia la întrecere cu corintenii. Nu 
aceasta este intenţia lui. Căci, în ce priveşte vorbirea curgătoare şi uşurinţa în expri- 
mare, nu s-ar fi putut compara cu flecarii corinteni. Dar „minţii“ (1.Cor.14:20) îi 
vorbea el mai mult ca ei. Nu numai pentru sine sau înaintea credincioşilor, ci înain- 
tea ochilor şi urechilor necredincioşilor din „acest popor“, cărora le era destinat 
acest semn (1.Cor.14:22). Fiecare ştie că semafoarele sunt semne destinate celor 
care folosesc şoseaua. Dar ce s-ar crede despre responsabilii cu semnalizarea rutieră 
dacă le-ar aduna într-o sală a Primăriei ca să le facă să funcţioneze numai pentru ei? 
În afara intersecțiilor, utilizarea acestor semne ar fi absurdă. La fel, la ce ar putea 
servi ochiul verde al vorbirii în limbi acasă, între patru ziduri, adică în afara acestui 
popor căruia îi era destinat acest semn? 

Căci tocmai aceasta a vrut să spună acest semn: că semaforul era acum pe verde, 
deschizînd trecerea tuturor limbilor de pe pămînt ca să se alăture alaiului de răscum- 
părați ai lui lesus Cristos. 

O dovadă ca alta 

Îmi va zice poate cineva: „Cînd Pavel a primit Duhul Sfint, el, evreul, totuşi n-a 
vorbit în limbi. Aceasta i-ar fi fost de folos, precum şi lui Anania, celălalt evreu 
venit să-şi pună mîinile peste el“. Dar tocmai semnul era fără de folos în cazul lor, 
căci şi unul şi altul fuseseră înştiințaţi direct de Domnul Iesus Însuşi că numele de 
Iahve şi Cuvîntul Său treceau la oamenii de altă limbă prin aceste cuvinte: „EI este 
un vas pe care l-am ales ca să ducă Numele Meu inaintea Neamurilor, înaintea îm- 
păraților şi înaintea fiilor Israelului...“ (Fap.9:15) şi: „Dumnezeul părinților noştri 
te-a ales ca să cunoşti voia Lui, să vezi pe Cel neprihănit şi să auzi cuvinte din gura 
Lui, căci Îi vei fi martor faţă de toți oamenii pentru lucrurile pe care le-ai văzut şi 
le-ai auzit“ (Fap.22:14-15). Pavel o ştie, şi Anania la fel. Semnul nu se practica aici, 
după cum nu se practică astăzi la cei ce ştiu că Evanghelia este pentru oameni din 
orice popor, trib, neam. Nici Pavel, nici Anania şi nici noi cei de acum nu mai con- 
testăm acest adevăr. Semnul ar fi de prisos. 


Nu împiedicaţi vorbirea în limbi 

Un frate căruia îi arătam aceste lucruri mi-a pus într-o zi întrebarea: „De ce zice 
Pavel „nu împiedicaţi vorbirea în limbi“ (1.Cor.14:39)7%* Pentru că în ciuda exageră- 
rilor corintenilor şi a folosirii nepotrivite şi nelatimp a acestui dar, el era un dar al 
Duhului pe care Pavel îl voia tutelat, dar pe care se fereşte să-l înăbuşe. Atîta vreme 
cît acest dar era potrivit, Pavel nu-i putea interzice practicarea, ci doar acolo unde 
era folosit de-a-ndoaselea. Lui Dumnezeu nu-l pare rău de darurile şi chemările Sa- 
le, cum vedem în cazul lui Samson. Forţa lui herculeană era şi ea un dar al Duhului. 
Dar, în imaturitatea lui spirituală, el abuza de acest dar aşa cum făceau şi corintenii 
cu vorbirea în limbi. Forţa unuia şi carisma altora trebuiau să fie canalizate spre sco- 
puri mai bune, pînă ce Duhul Sfînt le retrăgea practicarea. 

Unii ar vrea neapărat să înţeleagă în chip absolut acest cuvînt inspirat: „Fără să 
împiedicaţi vorbirea în alte limbi“. Ei zic că nu poţi sub nici un motiv să împiedici 
vorbirea în limbi, că e realitate şi gata! 

Acest fel de interpretare Îl pune imediat pe Duhul Sfînt în contradicție cu Sine 
Însuşi, căci puţin mai sus, în versetul 28, el spune: „Dacă nu este cine să [interpre- 
teze], să tacă...“ Aceasta înseamnă că se împiedică, se suspendă vorbirea în limbi 
dacă nu urmează o interpretare. Ori acest om îşi impune singur tăcerea, ori ea îi este 
poruncită; dar el trebuie să tacă, spune Pavel. 

Aceasta înseamnă să împiedici vorbirea în limbi — altfel nu-mi mai înțeleg pro- 
pria mea limbă. 

Această metodă de a împiedica vorbirea în limbi se face uneori remarcată în anu- 
mite biserici în care se obişnuieşte acest „dar“. Se întîmplă că persoanelor care, ca 
să zicem aşa sunt însărcinate cu interpretarea, li se porunceşte în mod public să tacă. 

Deja pe vremea cînd darul era valabil, Pavel, în anumite împrejurări, i-a împie- 
dicat practicarea. De ce să nu o împiedicăm astăzi, cînd nu corespunde nici ca acţi- 

une, nici temporal cu vreun model scris? Accentuez încă o dată că ataşamentul de 
acest dar este la fel de rău ca şi o credinţă în existenţa mai departe a extraordinaru- 
lui dar al Duhului Sfînt referitor la inspiraţia Scripturii. Căci EI ni l-a dat, l-a com- 
pletat şi l-a încheiat. 

Pavel nu l-a descurajat pe Luca să-şi scrie Evanghelia şi cartea Faptelor. El a scris 
epistole inspirate de Duhul Sfînt mai mult ca toți ceilalți. EI ar fi putut spune la re- 
dactarea cărților Noului Testament: „Nu împiedicaţi scrierea lor“, cum a zis despre 
vorbirea în limbi: „Nu o împiedicaţi“. Dar a continua să scrii sau a continua să vor- 
beşti în limbi cînd Dumnezeu Însuşi a decretat ca aceste daruri să înceteze este o 
problemă care ţine de cea mai periculoasă erezie. 


Numărul mare 

Ceea ce linişteşte pe unii şi tulbură pe alţii este numărul mare de oameni care 
vorbesc astăzi în limbi. Mai înainte, aceasta îmi dădea încredere. Îmi spuneam cu o 
anume mulțumire: Doar nu sunt ticăloşi toţi cei ce vorbesc în limbi. Dar felul aces- 
ta al meu supărător de a gîndi îmi tăia creanga de sub picioare. (Am aflat între timp 
că felul acesta de a gîndi venea de la Dumnezeu, întrucît suntem chemaţi să-L iu- 
bim cu toate... gîndurile noastre). 

Cugetările mele socotite prea carteziene îmi întunecau adesea seninătatea în pri- 
vinţa valorii argumentelor mele. Îmi spuneam: Numărul nu este o dovadă de adevăr. 
A fost numărul mai mare, majoritatea, care a zis: „La moarte cu Omul acesta şi slo- 
bozeşte-ne pe Baraba“ (Lc.23:18). Că şapte sute de milioane de mahomedani cred 
în învăţătura lui Mahomed nu înseamnă că ea este adevărată. Există mai mulți oa- 
meni care cred în minunile din Lourdes şi în doctrina care decurge de aici decit cei 
care vorbesc în limbi. Trebuie oare să admitem învăţătura referitoare la fecioara Ma- 
ria din cauza numărului mai mare? lesus a fost într-adevăr singur. La fel leremia şi 
Pavel. Totuşi, ei erau acei ce aveau dreptate. 

ŞI apoi existau, argument al argumentelor, cîteva nume mari ale lumii evanghe- 
lice, care şi ele ajunseseră la vorbirea în limbi şi la a căror faimă se făcea neîncetat 
referire. Cu aceste nume mi se scoteau ochii, spunîndu-mi-se pe un ton superior: 
„Tu eşti prea mic, prietene, ca să ajungi la nasul lor!“ Dar ceea ce este încă un punct 
de ancorare pentru alţii nu mai e de referință pentru mine, cu atît mai mult cu cît s- 
ar putea enumera nume mult mai mari de servi ai lui Dumnezeu cunoscuţi în toată 
lumea care sunt radicali opuşi vorbirii în limbi. 


Lupa 

Am avut cinstea să am de-a face acum cîţiva ani cu unul dintre cei care îmi sunt 
propuşi astăzi ca model al revelaţiei vorbirii în limbi. El însuşi îmi împărtăşise alte 
revelații situate în afara subiectului care ne preocupă. Două dintre aceste revelații 
erau erori doctrinare grosolane. Aureola lui era un mit. Din acea zi l-am ascultat tot- 
deauna cu plăcere, dar altfel decît prin renumele care i se făcea şi prin anvergura ca- 

re i se dădea. Fără lupă care să mărească era de o statură spirituală respectabilă, fără 
îndoială, dar în fond normală. Luările lui de poziţie nu erau mai infailibile ca ace- 
lea ale papei de la Roma care este pentru indulgenţe şi contra căsătoriei preoților. 
Dar este o altă problemă, şi anume a lor, nu a mea. A mea e să mă plec în fața 
Scripturii după pilda lui lov (lov 23:12). Căci trebuie într-adevăr să te pleci de o 
parte sau de alta. Pe de o parte e Scriptura suverană, transcendentă. Pe de alta sunt 
evidenţele, experienţele, revelațiile şi alte luări de poziţie faimoase despre care toc- 
mai am vorbit. Trebuie într-adevăr să vorbesc, şi aceasta fără voia mea, de aceste 
experienţe despre care se poate spune că sunt suspecte, în afară de gravitatea faptu- 
lui că ele se practică în afara timpului lui Dumnezeu. 

Capitolul 12 
Contradicţii 


Recent am auzit o cîntare în limbi a cărei interpretare era de douăzeci de ori mai 
lungă decît cuvintele rare ale cîntării. Nimeni nu a mişcat, toți au înghițit cămila în 
această biserică totuşi reputată, promptă în a strecura ţînţarul. Ce să mai zici de a- 
ceastă ultimă vorbire în limbi auzită acum cîteva săptămîni cînd expresia „spiriti 
santi“ a fost articulată cel puţin de trei ori fără ca echivalentul să apară în interpre- 
tare? În plus, la această pseudo-vorbire în limbi numai expresia „spiriti santi“ a fost 
în limba italiană. Expresia „spiriti santi“ este pluralul expresiei „spirito santo“ (Du- 
hul Sfint), deci vorbitorul a introdus acest unic Duh (Ef .4:4-6) într-o formă de plu- 
ral, ceea ce este o hulă împotriva Duhului Sfînt. Ca încoronare, întreaga biserică 
adeverea cu un puternic „Amin“. 

Mediul în care se practică aceste exagerări e totuşi sobru şi moderat. Aceste con- 
tradicții nu păreau deloc să ştirbească seninătatea celor care le auzeau. Cînd am ce- 
rut să mi se explice aceste anomalii, răspunsurile au fost mai întîi evazive. 

Mai mulţi au mărturisit că vorbirea lor în limbi nu este înțeleasă nici de cel care 
o rosteşte, nici de cei ce o aud, nici de cel care interpretează. 

Era după unii o interpretare extatică, mai degrabă o înţelegere a inimii decit o tra- 
ducere reală! Aceasta putea fi indiferent ce! 

Alţii admiteau foarte bine că puteau exista mai multe interpretări diferite la o sin- 
gură vorbire în limbi! 

Astfel, mi-am zis, dintr-un răsad de grîu ar putea foarte bine creşte o recoltă de 
porumb, de ovăz, de secară şi de olac — în afară de grîu — fără ca fermierul să se mire 
de aceasta? 

Va încerca cineva să mă facă să cred că o pisică va da naştere în acelaşi timp unui 
pisoi, unui căţel, unui pui de vulpe şi unui pui de găină fără să mă simt şocat? Şi ni- 
meni nu se şochează cînd în domeniul spiritual ar vrea ca să ne facă să credem că 
un fel de vorbire în limbi dă naştere la mai multe feluri de interpretări diferite? Să 
asistăm noi la o mutație a speciilor, la un fel de darwinism evanghelic? Ar trebui să 
accept aceasta în mod pasiv fără să arăt înşelătoria? Un altul mi-a scris că nu găsea 
nimic anormal ca o interpretare să fie de două sau de douăzeci de ori mai lungă ca 
originalul. După el, interpretarea nu este traducerea a ceea ce spune omul, ci răspun- 
sul lui Dumnezeu la vorbirea în limbi! Eram împietrit de spaimă la auzul acestor 
cuvinte! Să fiu singurul în lume care să protestez, şi tot am s-o fac. Nu şi iar nu, 
Scriptura nu se manipulează în felul aceasta! Ea nu se lasă de altfel manipulată. Ea 
cere neapărat o interpretare cînd întreabă pe cel care vorbea în limbi în adunarea din 
Corint: „Cum va răspunde amin la mulțumirile pe care le aduci tu, cel lipsit de da- 
ruri, cînd el nu ştie ce spui?“ (1.Cor.14:16). Trebuia deci să se ştie ce se zisese în 

limbi ca să poată să-şi zică cineva amin-ul. Şi cum putea s-o ştie? Prin interpretare 
(1.Cor.14:28). Şi această interpretare nu era altceva decît traducerea a ceea ce fuse- 
se spus în limbi lui Dumnezeu prin Duhul. Numai cei care sucesc înţelesul Scripturii 
pentru propria lor ruină vor îndrăzni să pretindă contrariul (2.Pt.3:16). 


Refuz să le cînt în strună 

Aş putea să aduc un camion întreg de asemenea experienţe nenorocite pe care se 
lipeşte din nefericire eticheta de „liberă trecere a Duhului Sfînt“. Într-adevăr, ele 
poartă semnul imaginarului, al oportunismului, al subiectivismului, şi cîteva dintre 
ele chiar miros greu. Aş putea continua în felul acesta multă vreme. Sursa este de 
nesecat. Dar refuz să alimentez cu istorii josnice, meschine, din păcate prea adevă- 
rate, pe cei care nu doresc decît să se delecteze cu ele. A arunca discreditarea asupra 
apostolilor lui Cristos în numele trădării lui Iuda şi al lepădării lui Petru este o meto- 
dă pe care o refuz. Nu se judecă totdeauna o cauză după cei ce o apără. Mi s-a spus 
că o imoralitate jalnică se află în rîndurile membrilor cercurilor penticostale aproape 
tot ca şi în cele ale catolicismului, dar din alte motive. Aceasta se datorează abor- 
dării lor hipersentimentale a vieţii spirituale, a abandonării voinţei lor unor puteri 
psihice necunoscute şi a dorinţei lor nemăsurate după succes. Nu mi se va zice nimic 
nou cînd mi se va spune că sunt adesea nesinceri față de alte cercuri evanghelice, că 
sunt de bunăvoie pescari în apă tulbure şi că atît în cuvintele, cît şi în scrierile lor 
nu-i înăbuşă respectul pentru adevărul strict. În ce mă priveşte refuz să scot sistem- 
atic în evidenţă aceste lipsuri, cu atît mai mult cu cît celelalte cercuri evanghelice 
nu sunt totdeauna un exemplu în aceste privinţe. Dar aceasta trebuie să ne servească 
drept învăţătură. Semaforul este pe portocaliu pentru cei care pun Biblia la o parte, 
prefăcîndu-se în acelaşi timp că nu se uită decit la ea. 


Trei pericole 

Există trei pericole legate de practica actuală a vorbirii în limbi. Ca să vorbim 
corect despre ea şi să-i scoatem în evidență toată importanţa, trebuie să reținem că 
această carismă a fost retrasă de Duhul Sfînt care o dăduse din motive pe care le-am 
arătat pe larg. 

Primul pericol. Mintea rămîne sterilă, ne spune apostolul Pavel (1.Cor.14:14). Ea 
este în punctul mort. Duhul Sfînt este considerat că face totul. Psalmistul zicea: „Voi 
spune lucrurile pe care le-am alcătuit pentru împărat...“ (Ps.45:1). Duhul Sfint pre- 
luînd rolul compozitorului, noi nu mai compunem nimic. ÎL lăsăm să facă EI. Ne de- 
lăsăm şi ajungem la delăsare pe o pernă comodă a leneviei. 

Al doilea pericol. Brevetul de superioritate care deschide toate uşile. Pentru mai 
mulţi, a avea succes în vorbirea în limbi este consacrarea supremă, dar e în acelaşi 
timp şi bastonul lor de mareşal. Ceilalți nu sunt decît clasa a doua sau chiar simpli 
caporali. Se întîmplă uneori ca cei care nu au această carismă să fie consideraţi ne- 
creştini. 

AL treilea pericol. El înlocuieşte judecata de sine şi cercetarea de sine în fața 
Cuvîntului lui Dumnezeu. Cînd păcatul s-a instalat ca acasă la un creştin, el trebuie 
să se pună la încercare pe sine însuşi (1.Cor.11:28-31). Ori, cu vorbirea în limbi ca 
şi criteriu de judecată, proba este repede făcută. Fiecare poate reface încercarea vor- 
birii în limbi şi, dacă experienţa merge — ea va merge cu siguranță, întrucît Duhul 
Sfînt chiar întristat nu are nici un amestec în problema aceasta —, cel care se ana- 
lizează în acest mod va putea să-şi zică cu uşurare: „Dacă Duhul continuă să mă 
însufleţească, să Se exprime prin mine într-un mod atît de supranatural, înseamnă că 
mă aprobă, să zicem mai degrabă că nu mă dezaprobă. În orice caz, nu destul ca să 
nu vorbească prin mine“. Aberantă concluzie este cea care are ca bază de judecată 
nu ceea ce condamnă Cuvîntul lui Dumnezeu, ci ceea ce dovedeşte vorbirea în 
limbi. „Ferice de cel care nu se osîndeşte singur în ce găseşte de bine“ (Rom. 14:22). 
La acest pericol s-au expus şi au cedat fraţii noştri carismatici, care nu mai pot deza- 
proba un preot catolic şi învățăturile lui false pe care continuă să le susţină cînd vor- 
beşte în limbi. Căci dacă acest părinte, fie el iezuit, etc. vorbeşte în limbi, înseam- 
nă că este plăcut Duhului Sfînt ca şi oricare creştin născut din nou. Crudă dilemă şi 
slabă deducție care duce drept la toate capitulările doctrinare posibile. 

Capitolul 13 
Sarpele de bronz 


Şarpele de bronz fusese făcut de Moise la porunca lui Dumnezeu pentru salvarea 
celor care crezuseră în Cuvîntul Lui, şi pe care Domnul lesus urma să-l amintească 
în memorabila Lui discuţie cu Nicodim, mergînd pînă la a trasa o paralelă uimitoare 
între Persoana, lucrarea Sa şi şarpe: „După cum a înălțat Moise şarpele în pustie, tot 
aşa trebuie să fie înălțat şi Fiul omului“ (10.3:14). Acest şarpe de aramă fusese păs- 
trat cu evlavie de israeliți timp de secole. Ori, ce citim în 2.Regi 18:47 Ce face din 
el bunul rege Ezechia? „A îndepărtat înălțimile, a sfărîmat stîlpii idoleşti, a tăiat As- 
tarteele şi a sfărîmat în bucăţi şarpele de aramă, pe care-l făcuse Moise, căci copiii 
Israelului arseseră tămiie înaintea lui...“ Acest şarpe devenise un motiv de cădere 
pentru Israel, deşi era acelaşi şarpe ca odinioară. Nu era o copie, o imitație a celui 
adevărat, ci era cel adevărat, cel bun. Întrebuinţarea iniţială care consta în a-l privi 
se împlinise, se îmbogăţise chiar o dată cu timpul. I se aducea tămi:ie ca lui Dum- 
nezeu. Sub masca legăturii cu Dumnezeu devenise un idol şi Îl înlocuia pe adevăra- 
tul Dumnezeu. Putem fi siguri că cel care a denunţat folosirea învechită şi vinovată 
a şarpelui nu gîndea la fel ca toți cei din jurul lui. Apărătorii şarpelui puteau să 
invoce în sprijinul credinţei lor date istorice, biblice, şi fără îndoială, experimentale. 
Ei puteau chiar să spună că Dumnezeu care-l poruncise nu Se schimbă, pentru că El 
este Acelaşi ieri, astăzi şi în veci (Evr.13:8), că ceea ce s-a petrecut în pustie putea 
încă să se petreacă şi în zilele lor, că puterea lui Dumnezeu nu se schimbase, şi mai 
ales nu se zice nici un cuvînt privind sfîrşitul acţiunii, folosirii şi utilității lui. 


Relicva 

De fap, exerciţiile spirituale care se făceau în jurul acestei relicve deveniseră o 
nelegiuire în ochii Domnului. Pentru mulţi, vorbirea în limbi este şi ea o relicvă pe 
care o apără şi o poartă în inimă. Este un idol pe care îl îngrijesc, de care vorbesc 
neîncetat şi căruia i se devotează fără margini. Întrucît Dumnezeu l-a dat, înseamnă 
că..., dar Dumnezeu dăduse şi şarpele de bronz... pentru o ocazie precisă, pentru o 
vreme. Dincolo de acea vreme, el devenea învechit, demodat, ca şi mărfurile sau 
medicamentele care au expirat. După aceea, ele devin periculoase. Vindecarea se 
transformă în infecţie. Aşa s-a petrecut cu şarpele de bronz. Viaţa lor spirituală a fost 
infectată de el. Putem fi siguri că, atunci cînd le-a fost luat şarpele, mulți şi-au văzut 
viaţa religioasă prăbuşindu-se, căci nu mai aveau de ce să se prindă. Am înţeles de 
ce se prindeau unii de vorbirea în limbi cu un fel de frenezie. Pentru că viaţa lor spi- 
rituală este aşa de slabă încît, dacă pierd aceasta, nu mai au nimic. Viaţa lor interi- 
oară, aproape în întregime întemeiată pe această manifestare exterioară, se prăbu- 
şeşte. Ei nu se pot lipsi de ea fără a fi complet debusolați. Fără vorbirea în limbi, ei 
sunt ca nişte drogaţi fără drog, într-o stare insuportabilă de „abstinenţă“. 

Rea-credinţă sau nesinceritate 

Am întâlnit asemenea persoane. Într-o zi, un pastor extremist pe această cale în- 
cerca să mă convingă că vorbirea în limbi este o experienţă pe care orice om trebuie 
s-o facă în mod necesar. Şarpele lui de bronz era pentru toți şi pentru toate timpurile. 
Mi-am deschis Biblia şi i-am cerut să citească împreună cu mine sfîrşitul capitolului 
12 din 1.Corinteni, versetul 29 şi 30: 

„Toţi sunt apostoli? „Nu, desigur“, mi-a răspuns el. 

„Toţi sunt profeții? „Nu“. 

„Toţi sunt învăţători?“ „Nu“. 

Cînd am ajuns la versetul următor a refuzat să-mi răspundă şi să meargă mai de- 
parte. El vedea foarte bine unde urma să-l ducă textul. La întrebarea: „Toţi vorbesc 
în limbi?“ răspunsul nu putea fi decît: „Nu“. De trei ori am încercat să reiau textul 
cu el. De trei ori a refuzat să meargă pînă la capăt. A plecat supărat. Începînd cu ziua 
aceea am devenit pentru el „persona non grata“. Cînd dărîmi turnuri sfinte cum a 
făcut Ghedeon (Jud.8), trebuie să te aştepţi la reacţii violente şi să te pregăteşti să 
pierzi prieteni. 


Extaze 

În punctul în care am ajuns acum trebuie să demistificăm anumite practici sau 
experienţe care în viaţa multora sunt un derapaj inconştient de la Scriptură. lată măr- 
turia depusă de părinţii lui pentru un tînăr creştin autentic: Cînd fiul lor a coborit din 
camera lui după ce a fost înaintea lui Dumnezeu în vorbire în limbi, s-a putut vedea 
pe chipul lui că în el se petrecuse ceva. Era aproape cum a coborit Moise de pe mun- 
te transfigurat de prezenţa lui Dumnezeu. De necombătut şi convingător, nu-i ade- 
vărat? Aşa pare să fie. Dar, ca să credem aceasta, ar trebui să trecem sub tăcere tot 
ce am spus despre scopul vorbirii în limbi. Ar trebui să lăsăm la o parte faptul că 
acesta nu era un semn pentru credincioşi, că practicarea acestui dar nu era acordată 
tuturor şi că nu se zice nicăieri că trebuie practicat acasă, cu atît mai mult cu cît fo- 
losirea lui s-a terminat. Acestea sunt trei lovituri date de Biblie, fără să le socotim 
pe celelalte pe care nu le pot reaminti fără a trebui să zic tot ceea ce am zis deja. Toţi 
cei ce se miră respectuos de asemenea experienţe nu-şi dau seama că Scriptura este 
ignorată şi ei se află în plin subiectivism, religiile orientale oferind mai mult în pri- 
vința aceasta. Cei care au avut privilegiul să citească cartea Combats (Lupte) a pă- 
rintelui Chiniquy, acest preot canadian care s-a convertit după cincizeci de ani de 
stat în Biserica Catolică, vor face bine să-i recitească, dacă pot, mărturia. EI relatea- 
ză că, în viaţa lui de preot, clipele cele mai binecuvîntate, mai înălțate, le-a petrecut 
în adorare în faţa ostiei. Atunci a atins el sublimul. EI se simţea transportat, înălţat, 
transfigurat. După convertirea lui, acest „sublim“ provenit din doctrina transsub- 
stanțierii i-a apărut ca o nelegiuire. Şi totuşi ce înălțare de suflet, ce exaltare, ce măr- 
turie! 

Exaltare falsă 

Păstrez amintirea primelor zile după convertirea mea petrecute într-o tabără mix- 
tă din Franţa. Un tînăr frate şi cu mine, sub pretextul sincer de a evangheliza oraşul 
vecin, am trecut într-o după-amiază graniţele interzise ale taberei. În numele lui le- 
sus Cristos am trăit atunci o aventură fără importanță, dar glorioasă. Noi credeam că 
am făcut isprăvi mari. La întoarcere eram radioşi, euforici, uşori ca duşi de îngeri. 
Conducătorul taberei, creştin cu experienţă, nu ne înţelegea deloc. Fericirea noastră 
era justificarea noastră. Şi noi trăisem ceva. Eram aşa de siguri de noi şi de experi- 
enţa noastră! Dar această exaltare nu a durat. Acum ştiu un lucru, anume că nu mi-a 
luat mult timp ca să-i lipesc o cu totul altă etichetă decît cea de extaz, de revelație 
sau de spiritualitate. Totul nu era decît autosugestie. Şi este încă adevărat că Dum- 
nezeu preferă mai mult ascultarea decît jertfele (1.Sam.15:22) şi că duhul profeților 
este supus profeților (1.Cor.14:32). Stările înalte de suflet nu-mi spun nimic bun 
dacă le inspiră şarpele de bronz, chiar şi cel biblic. De cînd este intensitatea reli- 
gioasă sau emotivă un semn de adevăr şi de spiritualitate? În Ezechiel 8:14 găsim 
că nişte femei la poarta templului din Ierusalim erau cufundate într-o închinare care 
le smulgea lacrimi. Dar acolo era un idol nelegiuit numit Tamuz care le făcea să 
ajungă în acest extaz. Şi astăzi, cînd atîtea experienţe psihice se substituie simplei 
credințe în Cuvîntul lui Dumnezeu, trebuie să strigăm cu bătrînul profet: „La Lege 
şi la Mărturie!“ (1s.8:20). Fără îndoială că aceste femei simțeau o binefacere, o eli- 
berare lăuntrică, dar fără îndoială şi că Dumnezeu o numeşte o mare nelegiuire. 

Admit că poate exista o stare de beţie în Duhul Sfînt. Nu sunt străin de aceste ex- 
perienţe de plinătate. Am cunoscut asemenea clipe şi nu le-am negat niciodată. Dar 
am cercetat totul şi am păstrat ce este bun. Cît despre rest, m-am lepădat de el... 
Toate acestea mă dureau, cu atît mai mult cu cît, ca şi apostolul Petru, puteam lua 
ca mărturie Ziua Cincizecimii. Dar încotro m-a adus aceasta? Pe ramura descen- 
dentă sau pe cea ascendentă? De eram pe cea descendentă, mergeam hotărît la vale, 
de eram pe cea ascendentă, alergam mai degrabă îndărăt. 


Capitulare umilitoare 

Da, nu îţi cade bine cînd ai văzut că tot ce ai crezut, pentru care te-ai luptat, de 
care te-ai agăţat, este pe cale să se scufunde şi să te tragă la fund. Dar mai greu era 
să recunoşti că ceilalţi aveau dreptate. În fond, eul meu, orgoliul meu era cel lovit. 
Cînd ai crezut ani de zile că ai primit mai mult ca alţii, aceasta îţi dă un sentiment 
plăcut de superioritate. Pe urmă, să-ți dai seama că cei pe care i-ai privit de sus ştiu 
mai multe ca tine şi sunt pe un teren mai solid ca al tău, te asigur că nu îţi cade bine. 
Aceasta se cheamă „a fi ţesălat“. Am înţeles de ce cailor gîdilicioşi nu le place să fie 
țesălaţi şi de ce dau uneori cu copita. Şi eu credeam că am în rezervă cîteva lovituri 
bune de copită. Din nefericire, aveam pe spate un soi de Lucky Luke [cowboy re- 
numit] şi, în loc să-l fac să cadă din şa, el este cel care m-a îmblînzit. Era un rodeo 
din care aveam puţine şanse să ies învingător. Textele din Biblie pe lîngă care tre- 

cusem cu atîta uşurinţă îmi intrau acum în coaste ca nişte pinteni. Şi încă mai rău, 
cei de pe margine pe care îi chemam în ajutor nu-mi puteau oferi nici o teologie a 
sistemului lor. Totul se învîrtea în jurul experienței, avînd mare grijă să nu se vor- 
bească de nenumăratele experienţe negative care se învecinau cu blasfemia şi înşe- 
lătoria. 


La alții 

Cînd am încercat timid să semnalez aceste lucruri mi se răspundea invariabil că 
falsul era la ceilalți. Prin aceasta se înțelegeau celelalte grupări, celelalte biserici din 
mişcarea penticostală, dar niciodată într-a lor proprie. Era la cei din celălalt capăt al 
oraşului sau de pe strada de alături. La mişcarea suedeză erau ţiganii, la care totul 
era fals. Pentru „Adunările lui Dumnezeu“ [cea mai mare denominaţiune penticos- 
tală din Statele Unite], carismaticii sunt cei falşi, sau „branhamiştii“, sau gruparea 
„Four Square“, „Evanghelia deplină“, „Holy Rollers“, „Trezirea“... Toate aceste 
grupări ieşite din aceeaşi familie spirituală nu garantau autenticitatea decît la ei. Şi 
nici acolo toţi, căci unii mi-au mărturisit neliniştea de a şti că spiritiştilor le plăcea 
în biserica lor, atunci cînd în general fug din altele. Cînd se ştie că spiritiştilor nu le 
este străin fenomenul limbilor, ai avea cu adevărat motive să fii tulburat. Spiritişti 
sau nu, Şi aici joacă experienţa un rol central. 

La ultima vizită a lui Dalai Lama în Franţa, ziarele au relatat următoarele: „Sfin- 
ţia Sa aminteşte de un dar cu totul deosebit din copilăria lui. Fără să-l fi învăţat cine- 
va, Dalai Lama a putut să vorbească dialectul din capitala Lhassa, deşi locuia într-o 
provincie izolată“. Această vorbire în limbi era reală, controlabilă şi corespundea 
unei limbi contemporane. Nimeni nu se putea îndoi de autenticitatea ei. Dar prin ce 
duh vorbeşte Dalai Lama „autentic“ în limbi? Las pe cititorii mei să dea răspunsul 
la această întrebare. 

L-am auzit personal pe preşedintele spiritiştilor din Franţa dînd următoarea expli- 
caţie: „În cercurile noastre vorbim în limbi, şi acestea sunt limbi contemporane“. 
Apoi a adăugat ceva care m-a făcut să mă înfior: „La noi nu este ca la penticostali“. 
Aşa se putea lăuda acest spiritist rău famat cu autenticitatea darului lui de vorbire în 
limbi — o autenticitate pe care mişcarea penticostală foarte rar o poate revendica sau 
pretinde pentru ea. 

Ce să spui, cînd această autenticitate aşa de rară, pe care o născoceşte tatăl min- 
ciunii, este trecută sub tăcere de un mod de exprimare la fel de creştinesc ca şi cu- 
vintele neobişnuite ale ghicitoarei din Fapte 16, de care am vorbit mai sus? 

Ce să mai spui cînd întregul iad se ascunde în spatele acestei evlavii aparente? 
Duşmanul ştie foarte bine să manipuleze schimbarea macazului. Dintotdeauna a 
vrut el să conducă pe poporul Domnului pe o linie moartă. Ca un maestru al deghi- 
zării şi ca un mare scamator marchează el această linie cu cîteva texte biblice ciun- 
tite şi cu experienţe aşa-zis spirituale, ca să-i dea cît de cît o aparenţă de verosimi- 
litate şi actualitate. 

Vorbire în limbi pe evreieşte! 

Din numărul mare al acestor căi greşite scot în relief una care arată cel mai clar 
subtilitatea celui care se transformă într-un înger de lumină (2.Cor.11:13-14). 

O anumită revistă care s-a dedicat „experienţelor“ a relatat cum un pastor francez 
care nu ştia ebraica a vorbit dintr-o dată prin Duhul în această limbă. Iar unul din- 
tre colegii lui care cunoştea ebraica a înțeles-o! Ar putea totuşi oricine să aplaude 
această ortodoxie biblică! 

Uimirea mea nu a rezultat din fenomen ca atare, care îmi pare la fel de incon- 
testabil ca şi minunile din Lourdes sau uimitoarele cuvinte „biblice“ ale ghicitoarei 
din Fapte 16. Nu, surpriza mea se baza pe comentariul revistei, pe care-l citez aici: 
„Aceasta pare să reproducă orice garanţie dorită“ (autenticitate biblică — nota ed). 

Comentariul mi-a părut cu atît mai uimitor, cu cît în acest exemplu se poate foarte 
uşor demasca falsul, întrucît este prea izbitor la ochi. 

1) Semnul a fost constatat de un credincios care este convins de universalitatea 
ofertei salvării. Semnul deci nu l-a învăţat nimic. Apoi s-a aflat în contradicţie cu 
Duhul Sfînt, care spune clar că semnul este pentru cei necredincioşi (1.Cor.14:22). 

2) Vorbirea în limbi, cum este practicată şi învățată în Noul Testament, a fost ori- 
ce în afară de ebraică. Limbile vorbite prin Duhul Sfînt sunt considerate tocmai prin 
aceasta ca fiind „străine“ sau „altele“ (1.Cor.14:21). Cine erau însă alții, străinii? 
Există numai un singur răspuns posibil: neevreii. În Noul Testament, limbile sau 
vorbirile în limbi stau fără excepţie în opoziţie cu ebraica. 

Nici un singur păgîn nu a trebuit să fie convins de faptul că evreii aveau intrare 
la Dumnezeu, pentru că tocmai aceiaşi evrei le aduseseră salvarea. Semnul vorbirii 
în limbi se dăduse tocmai ca evreii să poată înțelege că salvarea era de acum acce- 
sibilă şi păgînilor, şi niciodată invers. 

Ca un păgîn (francez) să vorbească în limba ebraică înseamnă să schimbi radical 
ordinea divină, de exemplu să-i dai păgînului Corneliu în locul lui Petru viziunea 
feţei de masă. Dar Corneliu, care a primit salvarea din gura lui Petru, nu avea nevoie 
să afle că evreul Petru putea fi de asemenea salvat. Aceasta ar fi fost o absurditate 
monumentală. 

Să ne închipuim numai o clipă că ar fi necesară o minune lingvistică într-un dia- 
lect vechi francez ca să-i convingi pe englezi că francezii pot moşteni naționalitatea 
franceză! 

Şi totuşi, articolul de mai sus relatează acest caz de necrezut, anume că prin vor- 
birea în limbi în ebraică i s-a revelat unui creştin francez că evreii, exact ca şi el în- 
suşi, au acces la Dumnezeul lor! 

Naivitatea anumitor comentatori ajută duşmanul să semene după plac discordie. 
El nu mai trebuie să-şi dea silinţa ca să-şi atingă scopul, anume să provoace con- 
fuzie în poporul lui Dumnezeu şi astfel să pregătească preluarea puterii de către Ba- 
bilonul cel mare, al cărui nume înseamnă şi confuzie. 

Nu se fac bancnote false decît pentru că există cele adevărate 

Unul dintre cei mai dragi prieteni ai mei este un pastor dintr-o biserică a Trezirii. 
Apreciez în mod deosebit calitățile morale şi spirituale ale acestui om. Astfel, ca 
mulți alţii, el repetă totdeauna în legătură cu vorbirea în limbi că cineva nu s-ar apu- 
ca să facă bancnote false dacă nu ar exista cele adevărate. El recunoaşte că există 
destule falsuri, dar în gîndirea lui cele adevărate se fabrică la el. Monetăria e made 
in „Trezirea“. Ori, acest frate stimat nu-şi dă seama că în propria sa adunare este în- 
şelat pe toată linia. Căci ceea ce s-a încăpăţînat el să producă, fără să ajungă vreo- 
dată s-o facă, sunt nişte bancnote ieşite din uz. Bancnote care nu mai au valoare de 
secole şi care au fost retrase din circulaţie. EI pretinde că imită ceea ce se făcea în 
Biserica Primară, dar această imitație este foarte departe de modelul biblic. Citito- 
rul se poate convinge singur: 

Mai întii, în biserica lui 95% din vorbirile în limbi sunt mesaje adresate oame- 
nilor. Aceasta înseamnă deja 95% bancnote false, căci Duhul Sfînt spune că cel care 
vorbeşte în limbi nu vorbeşte oamenilor (1.Cor.14:2). 

În al doilea rînd, restul de cinci procente este destinat credincioşilor, ceea ce în- 
seamnă sută la sută opus la ceea ce spune Duhul Sfînt, care afirmă contrariul 
(1.Cor. 14:22). 

În fine, întregul nu-şi atinge scopul, deoarece nu convinge pe poporul evreu ne- 
credincios căruia îi era destinat acest semn (1.Cor.14:21). 

În plus, înzestrat cu un casetofon, am fost în vizită la unul dintre membrii bise- 
ricii lui care are, după el, o carismă autentică de interpretare a limbilor şi în care el 
are încredere deplină. L-am pus să asculte înregistrarea unei vorbiri în limbi ante- 
rioare şi i-am cerut s-o interpreteze din nou, ceea ce s-a făcut pe loc. Vai, a doua in- 
terpretare a fost la fel de diferită de prima (păstrată cu grijă) cît e Ronul deosebit de 
Rin şi curge într-un sens opus. Opoziția dintre cele două interpretări era şi ea evi- 
dentă. Am dus verificarea mai departe. Un frate scoţian îmi înregistrase rugăciunea 
„Tatăl nostru“ în dialectul țării lui. Interpretarea dată nu semăna deloc cu rugăciunea 
„Tatăl nostru“. 

De fapt, placa lui de imprimat este prea grosolană, nu ar folosi-o nici un falsifi- 
cator. Dar lui îi plac bancnotele false şi ţine la ele pentru că le crede adevărate, sin- 
gurele veritabile în mijlocul celorlalte false. Te face să zîmbeşti. Trist. Dar, în afara 
acestui surîs trist şi a plăcii lui cu bancnote false, îi păstrez o prietenie frăţească pe 
care de altfel o merită. Biblia ne pune în gardă contra tentaţiei de a trăi prin vedere, 
prin minuni, semne şi experienţe. Cei care se angajează pe această cale periculoasă 
vor fi o pradă uşoară pentru Anticrist, care vine cu tot felul de minuni, semne, mira- 
cole false şi cu toate amăgirile nelegiuirii (2.Tes.2:9-10). Duhul lui satanic este deja 
astăzi la lucru şi drumul lui pare bine pregătit în inima celor care, deşi spun că sunt 
ai lui Cristos, se plasează pe terenul de predilecție al Anticristului. Cînd fructul este 
copt, cade singur. Celălalt, duşmanul, nu va avea decît să-l adune fără greutate sau 
violență. 

Capitolul 14 
Concluzii 


Prima concluzie 

Acest penultim cuvînt este pentru tine, fratele meu penticostal sau carismatic care 
pînă aici ai crezut sincer asupra acestui punct precis al doctrinei într-o învățătură 
care îți apare acum trunchiată, exagerată şi la fel de depăşită ca şi şarpele de bronz 
pe vremea regilor Israelului. Învățătura Cărţii cărţilor ar trebui să fie de-ajuns. Dar 
mediul în care trăieşti te reține fără voia ta sub influenţa unor experienţe cu care atît 
bine, cît şi rău, dar adesea mai rău decît bine se încearcă să se alăture Bibliei. 

Dacă deci cazul precis care ne-a ocupat de-a lungul acestor pagini, ţinînd seama 
de analogia credinţei, îţi lasă chiar şi 1% îndoială, atunci dă-mi voie să-ți vin în în- 
tîmpinare pe terenul tău favorit, cel al experienței. Dar să nu cumva să nu fii cinstit 
cu tine însuţi şi cu Dumnezeul tău. Fă această experienţă pentru tine personal şi cu 
tine însuţi. Fă-o fără să trişezi. Cînd vei fi la tine acasă într-un extaz şi vei avea o 
vorbire în limbi, dă drumul la magnetofon şi înregistrează ceea ce ai zis înaintea lui 
Dumnezeu. Tu crezi că acest dar nu a dispărut şi că al tău în particular este auten- 
tic. Este dreptul tău. Dar trebuie să crezi şi că darul de interpretare al fraţilor tăi este 
la fel de adevărat ca şi al tău. Mergi pe urmă cu înregistrarea ta la mai mulți dintre 
fraţii sau surorile tale pe care îi recunoşti a fi printre cei mai spirituali şi în care ai 
toată încrederea. Cere-le să-ţi interpreteze, separat, vorbirea ta în limbi. Apoi, dacă 
ai destul curaj, ascultă fiecare din aceste interpretări şi compară-le între ele. Cu ex- 
cepţia poate a cîtorva cuvinte sau nuanţe, ar trebui să spună toate acelaşi lucru. Îmi 
vei spune atunci că exagerez dacă folosesc cuvîntul „fals“. Ştiu ce simți citind aces- 
te rînduri. Eşti tulburat. Ţi-e teamă. Teamă de a descoperi adevărul. Şi deja în clipa 
aceasta te eschivezi. Tu ştii că nu vei face niciodată acest „test“. Ca să scapi de el, 
inima ta a găsit deja un pretext care nu te va convinge decit pe tine: Ar fi un sacri- 
legiu să supui un asemenea dar al Duhului la o probă electronică, refuzi să te cobori 
pînă acolo. Eşti sigur că acesta este motivul adevărat? Căci în alte împrejurări nu 
şovăi să pui predici pe benzi magnetice, să le asculți, să le apreciezi şi să le judeci, 
tu şi alții. Sau este teama de a descoperi în sfîrşit adevărul asupra ta care te face să 
dai înapoi? Acesta este un mijloc de a cerceta duhurile, şi îţi este la îndemînă. În 
plus, ştiinţa electronicii este o ştiinţă exactă. Ea e neutră. Ea nu va putea în nici un 
caz să se înşele sau să te înşele. Cel puţin dacă nu preferi să fii înşelat şi să rămii 
aşa. Îmi porţi pică, o ştiu. Îţi este necaz pe mine pînă în veşnicie că ţi-am arătat în 
sfirşit un mijloc de control sigur. S-a sfirşit cu scuza comodă că „nimeni nu o 
înţelege“. S-a sfîrşit cu jocul de-a v-aţi ascunselea, eşti descoperit şi numărat. Eu 
unul l-am înţeles. Aceasta mi-a luat timp, dar am înţeles. Dar poate preferi să nu 
înţelegi, ca şi acel om bogat care, aflînd că o sfintă din calendar la care se ruga ade- 

sea nu existase niciodată, a spus: „Ei bine, că există sau nu, eu totuşi mă voi ruga 
Iată într-adevăr punctul final al încăpăţinării inimii omeneşti. Eu vreau şarpele meu 
de bronz, na! Dumnezeu este Acela care l-a dat... etc... etc... na! Ei bine, distrează- 
te bine cu jucăria ta. Fă din ea Dumnezeul tău. EI să-ţi fie idolul evanghelic. Dar 
dacă nu eşti atent cu viaţa ta, vezi ca nu cumva Dumnezeu să te lase să cazi, să te 
dea pe mîna lui Satan ca să-i împărtăşeşti nimicirea. 


Remediul 

Mai mulţi care nu aveau acest dar şi care îl căutaseră sincer în timpul anilor 
mi-au spus deznădejdea lor de a nu-l fi primit. Ei trăiau cu spaima de a putea fi res- 
pinşi de Dumnezeu, căci se mergea pînă a li se spune că nu vor fi salvaţi dacă nu 
vor vorbi în limbi. lar dacă stăruiau în a se numi convertiți erau făcuți să simtă că 
nu se aflau decît la periferia credinţei şi nu nişte cetăţeni cu drepturi depline. Ace- 
lora care cunosc chinurile îndoielii, vreau să le spun să înceteze să se chinuiască şi 
să înţeleagă prin credinţă că fiecare copil al lui Dumnezeu „are totul deplin în El“ 
(Col.2:10), în acest Cristos divin care ca şi ei n-a avut darul vorbirii în limbi şi cu 
toate acestea era Fiul lui Dumnezeu. 

Alţii au venit la mine ca să caute ajutor şi mi-au mărturisit confuzia lor, căci prac- 
ticarea acestui dar nu era decît o faţadă care ascundea de fapt un faliment spiritual 
şi moral aproape total. Vorbirea lor în limbi era un fel de compensație a unei vieţi 
de eşec. Ei rămîneau superficiali, avînd în acelaşi timp aerul de a dovedi contrariul. 
Ei aveau nevoie de aceasta pentru a se revaloriza în propriii lor ochi şi în ochii alto- 
ra. Cei care se dedau cel mai frecvent acestei practici erau atinşi de o instabilitate 
foarte dureroasă de care sufereau în ascuns fără să îndrăznească să zică sau să-l ghi- 
cească cauza. Ei trebuiau totdeauna să dubleze miza ca să nu piardă fața înaintea 
altora şi pentru a se asigura pe ei înşişi. Ei se răsuceau în jurul experienţei lor ca 
prinşi într-un cerc vicios. 

Nisipul mişcător al experienţelor psihice, ca să nu le numim decît aşa, îi condu- 
cea la o viaţă de suişuri şi coborîşuri, la salturi de dispoziţie imprevizibile, cînd 
bucurie, cînd lacrimi. Diagrama vieţii lor era ca nişte dinți de ferestrău, fericiți di- 
mineaţa şi trişti seara, tămîindu-l pe servul lui Dumnezeu la începutul lunii şi întris- 
tîndu-l la sfîrşitul ei, schimbînd adunările cum ar schimba o cămaşă. 

Calea care duce la izbăvire este următoarea: Să te asiguri mai înainte că eşti în 
credinţă în Domnul lesus. Pe urmă să faci ca bunul rege Ezechia care a nimicit şar- 
pele de bronz pe care îl făcuse Moise. Aceasta înseamnă că mărturiseşti pe deplin 
eroarea de nomenclatură biblică, ca şi consecinţele ei. În fine, să te lepezi de tot, ce- 
rînd sîngele lui lesus care curăţă de orice păcat (1.10.1:7-9). Idolul biblic i-a fost ier- 
tat Israelului. Dumnezeu îl va ierta şi pe al tău. Credinţa ta trebuie atunci să apuce 
iertarea deplină a lui Dumnezeu şi deplina izbăvire de aceste forţe psihice care stăpi- 
nesc asupra ta, suferind, în ciuda eforturilor tale, de influenţele lor destabilizatoare. 
La picioarele lui lesus, legiunea instabilă, omul cu strigăte nearticulate (Mc.5:5), 

abonatul la caruselul uriaş care se află permanent cînd sus, cînd jos, găseşte pace, 
odihnă, bun-simţ şi puterea de a arăta clar celor care îl înconjoară o mărturie în sfi- 
şit coerentă. 

Rugăciunea mea arzătoare este ca aceste rînduri să te găsească proşternut înain- 
tea Aceluia care izbăveşte de toate înstrăinările, printre care şi cele care creează un 
zel biblic, dar lipsit de înţelepciune (Rom.10:2). 


A doua şi ultima concluzie 

Acest paragraf este pentru tine, fratele meu nepenticostal. Cartea mea te umple 
de satisfacție. Ea îţi dă dreptate. Itinerarul meu spiritual s-a alăturat celui al tău. Poa- 
te că ţi-ar fi plăcut să merg mai departe, pînă la capătul unei concluzii logice, anume 
că vorbirea actuală în limbi totodată anti- şi extrascripturală nu poate fi decît de ori- 
gine demonică. Nu am spus-o, este adevărat, pentru că în conştiinţă nu pot merge 
dincolo de ceea ce am recunoscut ca adevărat sau fals. Desigur, recunosc că tatăl 
minciunii este implicat aici. Unii afirmă, după porunca Scripturii (1.l0.4:1-3), că au 
cercetat duhurile care îi însuflețeau pe cei ce vorbeau în limbi şi că ele erau demoni. 
Eu nu am atins acest stadiu. Nu am primit darul de a cerceta duhurile altfel decît prin 
examinarea atentă a Scripturilor. Folosirea electronicii a confirmat această exami- 
nare şi a descoperit că un spirit de rătăcire este cel care conduce vorbirea în limbi 
actuală. Iar duhul de rătăcire nu este cu siguranță Duhul Sfînt. Tu îmi vei spune poa- 
te că duh satanic şi duh de rătăcire este şapcă albă şi albă şapcă. Dacă ţii la aceasta, 
prefer să te trimit la scrierile Dr. Gerald E. MacGraw care îmi par a fi prelungirea 
cărții mele. Arăt aici cîteva scurte extrase din interesantul lui articol: „Tongues 
should be tested“ (Limbile ar trebui testate): 

„După cîteva clipe de rugăciune recomandăm persoanei respective să vorbească 
în limbi. Pe urmă, şeful de grupă îşi va adresa întrebările nu acestei persoane, ci du- 
hului care inspiră această vorbire în limbi... Majoritatea practicaseră darul limbilor 
în cursul reculegerii lor personale. Mulţi se îndoiau de autenticitatea acestui dar, dar 
mulți erau siguri că examenul la care se supuneau îi confirmă originea divină. Faptul 
şocant este că mai mult de 90% au fost nevoiţi să admită originea demonică a daru- 
lui lor de vorbire în limbi. Sunt mulţi penticostali şi carismatici care recunosc fap- 
tul că limbile demonice există. Totuşi, ei sunt siguri că darul pe care l-au primit este 
autentic. O fată tînără a cerut să i se cerceteze darul, căci simţea influenţe rele în 
viaţa ei... Ea era sigură că darul ei era de origine divină. O doamnă din biserica lo- 
cală care avea darul deosebirii duhurilor îi spusese că la ea vorbirea în limbi venea 
de la Duhul Sfînt. Cînd ne-am adunat cu scopul de a ne ruga pentru eliberarea aces- 
tei surori, duhul ne-a spus că Îl ura pe Domnul lesus Cristos. Chestionîndu-l, 
demonul a recunoscut că el era duhul de la originea acestui dar al limbilor... Nişte 
creştini profund credincioşi pot fi posedaţi de un demon care vorbeşte în limbi... 
S-a aflat că nişte misionari aflaţi în concediu auzeau vorbindu-se în limbi într-un 
mod blasfematoriu în limba din cîmpul lor de misiune... Cineva a cerut o întrevede- 


69 


re. Era o creştină remarcabilă, dotată, echilibrată, pe care se putea conta, o cîştigă- 
toare de suflete... mi-a fost cu neputinţă să-mi închipui că această creştină proemi- 
nentă putea găzdui un demon în legătură cu limbile... Curînd a avut loc o vorbire în 
limbi exprimînd amărăciunea faţă de Cristos, faţă de ea însăşi şi faţă de noi. Era clar 
că o stăpînea un dar de limbi demonice. Alţii... sunt profund sinceri şi spirituali. 
Viaţa arată o adevărată mărturie, o sete după creştere spirituală... Eu nu cred că de- 
monul vorbirii în limbi poate despărți pe cineva de Cristos... Numai că experienţele 
făcute în examinarea lor privind această chestiune duc la concluzia că mulțimile de 
entuziaşti care cred în vorbirea în limbi se amăgesc“. 

Las lui Dr. MacGraw responsabilitatea concluziilor lui, dar nu le infirm. Alţii, în 
Europa, au ajuns la aceeaşi concluzie ca şi el. Este o sferă de investigație unde încă 
nu am acces. Nu pot nici dezminţi, nici confirma că vorbirea în limbi este, cum spu- 
ne el, 90% de origine demonică. Dimpotrivă, ceea ce afirm eu cu Biblia în mînă e 
că ea este 100% falsă. 


Scanderberg 

Şi acum între noi doi, fratele meu. O să facem împreună o partidă de scanderberg. 
Tu ai vrea să mă urmăreşti pînă în pînzele albe ca să mă faci să zic ceea ce nu vreau 
să zic. Tu mi-ai forța mîna în trei împingeri de necombătut. 

1. Întrucât aceasta nu este de la Dumnezeu, e deci de la diavol. 

2. Vei adăuga la aceasta greutatea din Iacov (3:11) referitor la folosirea limbii: 
„Oare din aceeaşi vînă a izvorului ţîşneşte şi apă dulce şi apă amară?“ 

3. Cu o logică irezistibilă, vei merge drept spre singura concluzie posibilă: Cei 
prin care vorbeşte Satan nu pot fi ai lui Cristos; Cristos şi Belial (2.Cor.6:15) nu pot 
locui împreună în aceeaşi viață. Direcţie: 1.000 grade Celsius pentru veşnicie! 

Stai puţin! Folosind asemenea raționamente rişti foarte mult să ajungi şi tu pe 
banca acuzaților. Căci şi tu Îl lauzi pe acelaşi Domn care te-a salvat de la o aşa mare 
pierzare printr-o aşa mare jertfă. Şi aceste buze care se deschid la serviciul religios 
ca un izvor de apă dulce se deschid în afara serviciului ca un izvor de apă amară 
pentru a-l vorbi de rău pe aproapele tău, pe colegul tău sau lucrarea pe care i-a în- 
credinţat-o Dumnezeu. Tu spui că demonul este cel care vorbeşte prin gura fratelui 
tău penticostal? Probabil că ai dreptate. Dar cine vorbeşte în a ta cînd dai ordine pe 
un ton neplăcut subalternului tău, păstrezi o muţenie la fel de neplăcută faţă de par- 
tenerul tău, îți calomniezi fratele, îl denigrezi, îl înjoseşti sau îi arunci aceste „ade- 
văruri“ în cap, săpunindu-i urechile, în loc să-i speli picioarele? Căci auzindu-i pe 
unii creştini peste săptămînă, te întrebi cum pot să cînte la serviciul religios de du- 
minică altceva decît marea arie a calomniei din opera Bărbierul din Sevilla! Recu- 
noaşte că şi izvorul tău este cînd dulce, cînd amar şi că această amărăciune nu e de 
la Dumnezeu. 

A cui este greşeala? 

Mai mult, n-ai înţeles în ce măsură eşti răspunzător de alunecarea acelora care, 
în comunitatea ta, caută aceste manifestări zise ale Duhului. Într-o zi, am fost la un 
pantofar ca să-mi cumpăr o nouă pereche de pantofi. Văzîndu-i pe cei care-i aveam 
în picioare, el a folosit o expresie pe care nu am uitat-o de atunci: „Sunt foarte obo- 
siți“. Nu s-ar putea zice la fel despre întrunirile bisericii tale? Ele sunt foarte obosite. 
Cîntările sunt obosite, rugăciunile sunt obosite, predicile sunt obosite. Desigur, ele 
sunt corecte, dar ce oboseală! Prospețimea, spontaneitatea frăţească au o barbă lun- 
să şi albă; chiar dragostea este obosită. Nu uita niciodată că oamenii preferă o eroare 
caldă decît un adevăr rece. Prea adesea, adevărul pe care îl ai tu nu este altceva decît 
ortodoxie rece. Sufletele nu se încălzesc pe aisberguri. Mai puţin încă într-un con- 
gelator. O sobă veche care scoate fum va da mai multă căldură de ambianţă şi de 
bucurie decît o instalaţie sofisticată şi sterilizată care dă numai un sfert din randa- 
ment. Lucrarea lui Dumnezeu nu se împacă cu starea de căldiceală. Sufletele nu se 
convertesc aşa. Viaţa creştină nu se trăieşte decit temeinic. Duhul Sfint ne-a fost dat 
pentru o viaţă din belşug, nu pentru mai puţin. Şi acolo unde această viaţă este îm- 
belşugată şi curge în izvoare de apă vie, cei credincioşi nu riscă să alunece în expe- 
rienţe false înfăţişate ca leacul universal pentru toate relele Bisericii. 


„Este de asemenea scris“ 

Am ajuns încet-încet la capătul cărţii mele. Ea a fost scrisă mai întîi pentru tine, 
fratele meu nepenticostal. Nu pentru ceilalți. Ei nu se vor lăsa convinşi de eroarea 
lor în privința aceasta, la fel cum un Martor al lui Iehova nu va accepta divinitatea 
lui lesus Cristos chiar dacă ea îi este dovedită pe baza Scripturii. Mai mult ca nicio- 
dată sunt de părerea ta. Am recunoscut justeţea învățăturii tale şi puritatea doctrinei 
tale. Recomandă această carte celor care sunt tulburaţi de cîntecul sirenelor caris- 
matice. Şi eu am aplecat urechile la melodiile lor. Prin harul lui Dumnezeu, ajutorul 
Duhului şi luminile Cuvîntului am putut scăpa de primejdiile lor. Tu ai terminat de 
citit această carte. Reia lectura şi studiază sistematic adevărurile care sunt înfăţişate 
aici şi erorile care sunt demascate în ea. Chestionarul de la sfîrşitul acestei cărți te 
va ajuta să dai un răspuns acelora care îţi vor cere să dai socoteală de credinţa ta 
(.Pt.3:15). Bine echipat pentru orice lucrare bună, vei fi atunci un om al lui Dumne- 
zeu împărțind drept Cuvîntul adevărului (2.Tim.2:15). Readu neîncetat la Scriptură 
pe cei care se abat de la ea ca să se dedea la experienţe care sunt scripturale doar cu 
numele. Reaminteşte-le că la ispitirea din pustie diavolul a propus de trei ori nişte 
experienţe Domnului nostru şi de trei ori El a răspuns acestor trei ispite cu: „Este 
scris“ (Mt.4:7). Cînd adversarul spune la rîndul lui ca să amăgească mai bine: „Este 
scris“, trebuie să i se răspundă: „De asemenea este scris“. Ca şi Modelul divin, tre- 
buie să îndrăznim să spunem acelora care se rătăcesc cu orice vînt de învăţătură, 
care merg duşi de vînt şi le place să meargă aşa, ceea ce spune El samaritencei: „Voi 
vă închinaţi la ce nu cunoaşteţi“ (1o.4:22). Trebuie să le stăm uneori împotrivă. Să 


TI 


ne luptăm pentru credința dată sfinţilor o dată pentru totdeauna (Iuda 3) şi, după 
exemplul Învăţătorului, să le spunem cu dragoste şi adevăr: „Vă rătăciţi, pentru că 
nu cunoaşteţi Scripturile!..“ (Mt.22:29). 


Chestionar 

1. Vorbirea în limbi se adresează oare oamenilor sau lui Dumnezeu? 
2. Cînd s-a vorbit pentru prima dată în limbi? 

3. A conţinut vorbirea în limbi ideea unei judecăţi? 

4. Ce înseamnă botezul cu foc? 

5. Se putea vorbi în limbi fără interpretare? 

6. Vorbirea în limbi şi celibatul sunt recomandate? 

7. A fost vorbirea în limbi limba îngerilor? 

8. Există oare două feluri de vorbiri în limbi? 

9. A fost vorbirea în limbi un semn pentru credincioşi? 

10. De ce nu s-a înţeles vorbirea în limbi? 

11. Pentru cine a fost vorbirea în limbi un semn? 

12. Care a fost scopul vorbirii în limbi? 

13. Ce să credem dacă ceea ce se spune prin vorbirea în limbi este adevărat? 
14. Ce să credem despre înşelătorie şi falsificare referitor la aceasta? 
15. A încetat oare vorbirea în limbi, şi dacă da, cînd anume? 

16. Ce vrea să spună versetul: „Cînd va veni ceea ce este desăvirşit““? 
17. Zideşte vorbirea în limbi pe cel care o practică? 

18. Unde să se practice vorbirea în limbi? 

19. De ce a spus Pavel: „Să nu împiedicaţi vorbirea în limbi“? 

20. Este vorbirea în limbi de astăzi o dovadă că este adevărată ? 

21. Au încetat alte carisme? 

22. Trebuie să vorbim în limbi acasă la noi? 

23. Se poate verifica vorbirea în limbi actuală? 

24. Ce valoare au experienţele? 

25. A vorbit lesus Cristos în limbi? 

Cuprins 


Prefaţă 

Prolog 

Capitolul 1 Un mesaj adresat oamenilor? 
Capitolul 2 Pentru cine era valabilă o asemenea judecată? 
Capitolul 3 Limbi îngereşti 

Capitolul 4 Două feluri de vorbire în limbi 
Capitolul 5 Semnul şi scopul lui 

Capitolul 6 Învățătura dată în epistole 
Capitolul 7 Iesus şi limbile 

Capitolul 8 Experiențele 

Capitolul 9 Marea întrebare: CÎND? 
Capitolul 10 EI se zideşte pe sine 


Capitolul 11 Unde ar trebui să se practice vorbirea în limbi? 


Capitolul 12 Contradicţii 
Capitolul 13 Şarpele de bronz 
Capitolul 14 Concluzii 

* Orice activitate ocultă este un contract adesea inconştient cu puterile întunericului. Acest contract trebuie să fie anu- 
lat o dată pentru totdeauna printr-o rugăciune de renunțare, în prezenţa unui martor (servul lui Dumnezeu care e martor 
al mărturisirii voluntare, dar complete a păcatelor): Nu există „formulă“; în Numele lui lesus trebuie să ne separăm de 
diavol (şi de orice legătură pe care am avut-o cu el prin cuvinte sau fapte, ori prin intermediul altora), şi trebuie să ne 


predăm fără rezerve lui lesus ca Domn. 

